
AKS - akūts koronārs sindroms  
AMR - Antimikrobiālā rezistence
ANM - Atveseļošanas un noturības mehānisms
AST - autiskā spektra traucējumi
DID - dienas devas uz 1000 iedzīvotājiem dienā 
EK – Eiropas komisija
EPIDEM - Vakcīnu un vakcinācijas piederumu pārvaldības informācijas sistēma
ES - Eiropas Savienība
ESF -	Eiropas Sociālais fonds
ESF + -  Eiropas Sociālais fonds Plus
e-veselības sistēma - vienotā veselības nozares elektroniskā informācijas sistēma
EVK-  elektroniskā veselības karte
FM – Finanšu ministrija 
GDI projekts- Genoma datu infrastruktūra “Genomic Data Infrastructure”
HIV -	Cilvēka imūndeficīta vīruss (angl. Human Immunodeficiency Virus)
HPP - HIV profilakses punkti 
IeVP -Ieslodzījuma vietu pārvalde
IKP - iekšzemes kopprodukts 
IKT -	Informācijas un komunikācijas tehnoloģijas
LAD - Lauku atbalsta dienesta  
LDC - Lauksaimniecības datu centra 
LLU - Latvijas Biozinātņu un tehnoloģiju universitāti 
MK -	Ministru kabinets
NMP - neatliekamā medicīniskā palīdzība 
NMPD - Neatliekamās medicīniskās palīdzības dienests
NVD - Nacionālais veselības dienests
NVO - Nevalstiskās organizācijas
NVPT - Nacionālais veselīgo pašvaldību tīkls 
NVVST – Nacionālais veselību veicinošo skolu tīkls
PSKUS - Paula Stradiņa klīniskā universitātes slimnīca, VSIA
PVD -  Pārtikas un veterinārais dienests
PVO - Pasaules Veselības organizācija
RSU - Rīgas Stradiņa universitāte
TPL - tehniskie palīglīdzekļi
SPKC - Slimību profilakses un kontroles centrs
VARAM - Viedās administrācijas un reģionālās attīstības ministrija
VBF - valsts budžeta finansējums
VKM plāns -  Valsts katastrofu medicīnas plāns
VM - Veselības ministrija
VPP - Valsts pētījumu programma  
VSAC - Valsts sociālās aprūpes centrs
ZVA - Zāļu valsts aģentūra
SPKC ESF 9.2.4.2. projekts Nr. 9.2.4.2/16/I/106 - ESF darbības programmas „Izaugsme un nodarbinātība” 9.2.4. specifiskā atbalsta mērķa „Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem” 9.2.4.2. pasākuma  "Pasākumi vietējās sabiedrības veselības veicināšanai un slimību profilaksei" īstenošanas noteikumi” projekts “Slimību profilakses un kontroles centra organizēti vietēja mēroga pasākumi sabiedrības veselības veicināšanai un slimību profilaksei pašvaldībās” (ID Nr. 9.2.4.2/16/I/106)


Kā arī izmantoti saīsinājumi, kuri norādīti Ministru kabineta 2022. gada 26. maija rīkojumā Nr. 359 “Sabiedrības veselības pamatnostādnes 2021.–2027. gadam”.

[bookmark: _Hlk188264108]Sabiedrības veselības pamatnostādņu 2021. - 2027.gadam (turpmāk - Sabiedrības veselības pamatnostādnes vai Pamatnostādnes) īstenošanas vidusposma no 2021.-2024.gadam novērtējums ir sagatavots, pamatojoties uz MK 2022. gada 26. maija rīkojuma Nr. 359 “Sabiedrības veselības pamatnostādnes 2021.–2027. gadam” 6.1. apakšpunktu. 
Vidusposma novērtējuma būtība ir novērtēt Sabiedrības veselības pamatnostādņu 2021.-2027. gadam īstenošanas progresu un noteikto mērķu sasniegšanu no 2021.gada līdz 2024.gadam. Informatīvo ziņojumu ir sagatavojusi Veselības ministrija, pamatojoties uz Pamatnostādņu īstenošanā iesaistīto pušu sniegto informāciju.
Vidusposma novērtējuma galvenie aspekti ir:
· Politikas rezultāti dinamikā, novērtējot iespējamību sasniegt mērķus pamatnostādņu beigu periodā. Skatīt pielikumu Nr.1 “Politikas rezultāti un rezultatīvie rādītāji”[footnoteRef:1], kurā ir apkopoti visi rezultatīvie rādītāji dinamikā. [1:  Datnes nosaukums: VM_Sab vesel. pamatn. info starp zinn 21-27_1.piel Rezultatīvie radiitaaji] 

· Uzdevumu izpildes pārskats – konkrētas rīcības atspoguļojums. Skatīt pielikumu Nr.2 “Sabiedrības veselības pamatnostādņu 2021.-2027.gadam uzdevumu izpilde no 2021.gada – 2024.gadam”[footnoteRef:2], kurā ir atspoguļoti Pamatnostādņu uzdevumu izpildes darbības. [2:  Datnes nosaukums: VM_Sab vesel. pamatn. info starp zinn 21-27. 2.piel Uzdevumu izpilde] 

Vidusposma novērtējuma galvenie secinājumi:
Pamatnostādņu mērķa indikatoru sasniegšana ir nevienmērīga – tikai puse (3) no tiem uzrāda pozitīvu virzību. 
No sasniedzamo politikas rezultātu rezultatīvajiem rādītājiem 54 novērtēti pozitīvi, bet 59 negatīvi. 
Līdzšinējais progress rāda, ka Pamatnostādnēs noteiktie starpmērķi nav sasniegti, un pastāv pamatotas bažas, ka arī izvirzīto mērķu sasniegšana līdz 2027. gadam nav vairs iespējama pastāvīgi trūkstošā finansējuma dēļ.

Pamatnostādnes balstītas uz identificētajām galvenajām sabiedrības veselības problēmām, kas izriet no regulāra veselības monitoringa rezultātiem – statistikas datiem un pētījumiem. Šajā informatīvajā ziņojumā apkopota informācija par Pamatnostādņu rezultatīvo rādītāju izpildi 2021.–2024. gadā un sniegts izvērtējums par progresu virzībā uz izvirzītajiem sabiedrības veselības politikas mērķiem.
Mērķis ir uzlabot Latvijas iedzīvotāju veselību, pagarinot labā veselībā nodzīvoto mūžu, novēršot priekšlaicīgu mirstību un mazinot nevienlīdzību veselības jomā (turpmāk – Pamatnostādņu Mērķis). Kā arī ir noteiktas galvenās prioritātes septiņiem gadiem – sirds un asinsvadu slimības, onkoloģija, psihiskā veselība, mātes un bērna veselības (perinatālais un neonatālais periods) aprūpe, retās slimības, paliatīvā aprūpe, medicīniskā rehabilitācija.
Pamatnostādnes balstās uz desmit pamatprincipiem. Šie principi veido kopēju vērtību sistēmu, uz kuru orientēta visa sabiedrības veselības politika un tās īstenošanas izvērtējums:
1. Veselība kā vērtība. 
2. Veselība visu nozaru politikās. 
3. Ilgtspēja un noturībspēja. 
4. Vienlīdzīgas tiesības un iespējas.
5. Nevienlīdzības mazināšana un sociālā iekļaušana.
6. Solidaritāte.
7. Indivīds veselības aprūpes centrā.
8. Nepārtrauktība un sadarbība (integrēta aprūpe).
9. Kvalitāte, pacientu drošība un efektivitāte.
10. Zināšanas, tehnoloģijas un dati.
Pamatnostādņu pamatprincipu ievērošana nodrošina veselības politikas atbilstību mūsdienu izaicinājumiem un sekmē ilgtspējīgu, iekļaujošu un uz pierādījumiem balstītu veselības sistēmas attīstību. Attiecīgi arī šis izvērtējums veidots, ņemot vērā minēto principu ieviešanas kontekstu un ietekmi.
Pamatnostādņu Mērķim noteikti seši galvenie indikatori (mērķa indikatori), kas raksturo Pamatnostādņu Mērķa sasniegšanu:
1. Veselīgi nodzīvotie mūža gadi vīriešiem un sievietēm.
2. Iedzīvotāju (15–74 gadi) īpatsvars, kuri uzskata savu veselības stāvokli par labu vai diezgan labu (%).
3. Pusaudžu (15 gadi) īpatsvars, kuri savu veselības stāvokli novērtē kā teicamu (%).
4. Potenciāli zaudētie mūža gadi uz 100 000 iedzīvotāju līdz 69 gadu vecumam.
5. Jaundzimušo vidējais paredzamais mūža ilgums vīriešiem un sievietēm (gados).
6. Latvijas jaundzimušo paredzamā mūža ilguma īpatsvars no ES vidējā rādītāja.
Lai sasniegtu Pamatnostādņu Mērķi, Pamatnostādnēs noteikti pieci apakšmērķi ar no tiem izrietošiem pieciem rīcības virzieniem sabiedrības veselības politikas mērķa īstenošanai:
1. Nodrošināt iedzīvotājiem iespēju saglabāt un uzlabot savu veselību, samazinot neinfekcijas slimību riska faktoru un traumatisma negatīvo ietekmi, vienlaikus īstenojot veselības veicināšanas un slimību profilakses pasākumus veselīgas, drošas dzīves un darba vides attīstīšanai. Rīcības virziens: Veselīgs un aktīvs dzīvesveids.
2. Mazināt infekcijas slimību izplatīšanās riskus un to ietekmi uz sabiedrības veselību, ņemot vērā arī pieeju "Viena veselība". Rīcības virziens: Infekciju izplatības mazināšana.
3. Veicināt uz cilvēku centrētas un integrētas veselības aprūpes pakalpojumu pieejamību. Rīcības virziens: Uz cilvēku centrēta un integrēta veselības aprūpe, kas ietver Rīcības virziena apakšvirzienus:
· Zāļu un veselības aprūpes pakalpojumu pieejamību.
· Veselības aprūpes pakalpojumu koordinēšanu un pēctecību.
· Pacienta un viņa ģimenes iesaisti veselības aprūpē.
4. Panākt, ka pieaug nodarbināto ārstniecības personu īpatsvars valsts apmaksāto veselības aprūpes pakalpojumu sniegšanai, nodrošinot līdzsvarotu ārstniecības personu paaudžu nomaiņu un profesionālo izaugsmi. Rīcības virziens: Cilvēkresursu nodrošinājums un prasmju pilnveide.
5. Nodrošināt veselības aprūpes ilgtspēju un noturību, stiprinot pārvaldību un veicinot efektīvu veselības aprūpes resursu izlietošanu. Rīcības virziens: Veselības aprūpes ilgtspēja, pārvaldības stiprināšana, efektīva veselības aprūpes resursu izlietošana.
Apakšmērķu sasniegšanai noteikti 20 politikas rezultāti:
1. Iedzīvotāji vairāk nodarbojas ar fiziskām aktivitātēm un viņu uztura paradumi kļuvuši veselīgāki.
2. Uzlabojusies iedzīvotāju zobu veselība.
3. Uzlabojusies iedzīvotāju psihoemocionālā veselība.
4. Samazinājusies atkarību izraisošo vielu lietošana un procesu atkarības iedzīvotāju vidū.
5. Samazinājies bērnu un pieaugušo traumatisms, tai skaitā uzlabota bērnu un pieaugušo drošība uz ūdens un ūdens tuvumā, un palielinājusies drošības līdzekļu lietošana satiksmē.
6. Iedzīvotāji ir labāk izglītoti par seksuālo un reproduktīvo veselību.
7. Iesaistītas pašvaldības, izglītības iestādes un darba devēji un stiprināta to loma slimību profilaksē un veselības veicināšanā.
8. Palielināta vakcinācijas aptvere. 
9. Samazinājusies saslimstība ar infekcijas slimībām.
10. Ierobežota antimikrobiālās rezistences attīstība un izplatība.
11. Uzlabota mātes un bērna veselība.
12. Uzlabota veselības aprūpe sirds un asinsvadu slimību jomā.
13. Uzlabota veselības aprūpe onkoloģijas jomā.
14. Uzlabota psihiskās veselības aprūpe.
15. Uzlabota veselības aprūpe paliatīvās aprūpes jomā.
16. Uzlabota veselības aprūpe reto slimību jomā.
17. Pieaug nodarbināto ārstniecības personu īpatsvars valsts apmaksāto veselības aprūpes pakalpojumu sniegšanai, notiek līdzsvarota ārstniecības personu paaudžu nomaiņa, kā arī ārstniecības personām ir iespēja īstenot savu profesionālo izaugsmi.
18. Samazināti pacientu tiešmaksājumi par veselības aprūpi un uzlabota veselības aprūpes pakalpojumu pieejamība.
19. Uzlabota veselības aprūpes kvalitāte un efektivitāte. 
20. Veicināta veselības nozares digitālā transformācija. 
Tiem pakārtoti simtu trīspadsmit rezultatīvie rādītāji, kas kopumā raksturo virzību uz sabiedrības veselības jomas uzlabojumiem. 




Lai uzskatāmā veidā analizētu noteikto mērķu -  politikas rezultātu un tiem pakārtoto rezultatīvo rādītāju sasniegšanu, tie novērtēti atbilstoši trīs kritērijiem. Skatīt zemāk tabulā Nr.1

	Pozitīvs. Mērķis ir sasniegts vai ir pozitīva dinamika un mērķis visdrīzāk tiks sasniegts. 

	Neitrāls. Nav vērojama ne izteikti pozitīva, ne negatīva dinamika. Nav iespējams prognozēt, vai mērķis tiks sasniegts. 

	[image: Arrow Down with solid fill]
	Negatīvs. Mērķis nav sasniegts vai arī visdrīzāk mērķis netiks sasniegts un ir vērojama negatīva dinamika.

[bookmark: _Toc199268822][bookmark: _Toc209073639]1.Sabiedrības veselības mērķrādītāji un īstenotie pasākumi to uzlabošanai
Pamatnostādnēs noteiktie seši galvenie indikatori sniedz visaptverošu pārskatu par Latvijas iedzīvotāju veselības stāvokli un sabiedrības veselības politikas efektivitāti. 
Lai atbalstītu un veicinātu Pamatnostādņu Mērķu sasniegšanu, Veselības ministrija ir izstrādājusi vai ir uzsākusi izstrādāt virkni tematiski fokusētu politikas plānošanas dokumentu, kuri tieši atspoguļo galveno veselības problēmu risināšanu:
1. Veselības aprūpes pakalpojumu uzlabošanas plāns onkoloģijas jomā 2022.–2024. gadam[footnoteRef:3]; [3:  MK 2022.gada 6.jūlija rīkojums Nr.493 “Par Veselības aprūpes pakalpojumu uzlabošanas plānu onkoloģijas jomā 2022.–2024. gadam”.] 

2. Veselības aprūpes pakalpojumu psihiskās veselības jomā uzlabošanas plāns 2023.–2025. gadam[footnoteRef:4]; [4:  MK 2022. gada 13. decembra rīkojums Nr. 939 “ Par Psihiskās veselības aprūpes organizēšanas uzlabošanas plānu 2023.–2025. gadam”.] 

3. Plāns reto slimību jomā 2023.–2025. gadam[footnoteRef:5]; [5:  MK 2022. gada 25. oktobra rīkojums Nr. 774 “Plāns reto slimību jomā 2023.–2025. gadam”.] 

4. Profilakses pasākumu un veselības aprūpes pakalpojumu uzlabošanas plāns alkoholisko dzērienu  un narkotisko vielu lietošanas izplatības mazināšanas jomā 2023.-2025.gadam[footnoteRef:6]; [6:  MK 2022. gada 25. oktobra rīkojums Nr. 773 “Par Profilakses pasākumu un veselības aprūpes pakalpojumu uzlabošanas plānu alkoholisko dzērienu un narkotisko vielu lietošanas izplatības mazināšanas jomā 2023.–2025. gadam”.] 

5. HIV infekcijas, seksuālās transmisijas infekciju, tuberkulozes, B un C hepatīta izplatības ierobežošanas rīcības plāns 2023.–2027. gadam[footnoteRef:7]; [7:  MK 2023. gada 28. jūnija rīkojums Nr.408 “ HIV infekcijas, seksuālās transmisijas infekciju, tuberkulozes, B un C hepatīta izplatības ierobežošanas rīcības plāns 2023.–2027. gadam”.] 

6. Veselības aprūpes pakalpojumu onkoloģijas jomā uzlabošanas plāns 2025.–2027. gadam (2025.gada 14.augustā iesniegts Ministru kabinetā)[footnoteRef:8]; [8:  Skatīt Tiesību aktu portālu: https://tapportals.mk.gov.lv pēc projekta ID Nr.-24-TA-3280.] 

7. Rīcības plāns liekā svara un aptaukošanās izplatības pieauguma mazināšanai 2025.–2029. gadam (2025.gada maijā iesniegts Ministra kabinetā)[footnoteRef:9] [9:  Skatīt Tiesību aktu portālu: https://tapportals.mk.gov.lv pēc projekta ID Nr.24-TA-2119.] 

8. Konceptuālais ziņojums “Par situāciju paliatīvajā aprūpē Latvijā un nepieciešamajām izmaiņām paliatīvās aprūpes pakalpojumu pieejamības nodrošināšanā” (pieņemts 2020.gada decembrī)[footnoteRef:10]; [10:  MK 2020. gada 15. decembra rīkojums Nr. 774 “ Par konceptuālo ziņojumu "Par situāciju paliatīvajā aprūpē Latvijā un nepieciešamajām izmaiņām paliatīvās aprūpes pakalpojumu pieejamības nodrošināšanā".] 

9. Mātes un bērna veselības uzlabošanas plāns 2025. – 2027. gadam (2025.gada augustā publiskajā apspriešanā)[footnoteRef:11]; [11:  Skatīt Tiesību aktu portālu: https://tapportals.mk.gov.lv pēc projekta ID Nr.25-TA-616.] 

10. Sirds un asinsvadu veselības uzlabošanas rīcības plāns 2025.–2027. gadam”[footnoteRef:12] (līdz 2025.gada 19.augustam publiskā apspriedē); [12:  Skatīt Tiesību aktu portālu: https://tapportals.mk.gov.lv pēc projekta ID Nr. 25-TA-1754] 

11.  “Antimikrobiālās rezistences ierobežošanas un piesardzīgas antibiotiku lietošanas plāns "Viena veselība" 2023.-2027. gadam”[footnoteRef:13]; [13:  MK 2023.gada 4.jūlija rīkojums Nr.414. Skatīt Tiesību aktu portālu: https://tapportals.mk.gov.lv pēc projekta ID Nr.22-TA-2077.] 

12. Plāns “Veselības darbaspēka attīstības stratēģija no 2025. gada līdz 2029. gadam”[footnoteRef:14]; [14:   Pieņemts ar MK 2024. gada 18. decembra rīkojumu Nr. 1194. Pieejams Tiesību aktu portālu: https://tapportals.mk.gov.lv pēc tiesību aktu lietas ID Nr 24-TA-2499.] 

13. Konceptuālais ziņojums "Par veselības nozares Digitālo kompetenču centra izveidi"[footnoteRef:15]; [15:  MK 2024. gada 23. aprīļa rīkojums Nr. 321 “Konceptuālais ziņojums "Par veselības nozares Digitālo kompetenču centra izveidi". Pieejams: https://likumi.lv/ta/id/351504-par-konceptualo-zinojumu-par-veselibas-nozares-digitalo-kompetencu-centra-izveidi ] 

VM ir arī izstrādājusi arī vairākus informatīvos ziņojumus, kuros iekļauti pasākumi turpmākajai rīcībai konkrētās jomās. Piemēram:
· Informatīvais ziņojums “Par primārās veselības aprūpes stiprināšanu”[footnoteRef:16]; [16:  MK 2024.gada 21.maija sēdes protokols Nr.21 38. § Informatīvais ziņojums "Par primārās veselības aprūpes stiprināšanu" (24-TA-922) Pieejams: https://tapportals.mk.gov.lv/meetings/protocols/0f74ff12-084e-440a-8a70-712c033a7ade#meeting-protocol-preview-21 ] 

· Informatīvais ziņojums “Digitālās veselības stratēģija līdz 2029. gadam”[footnoteRef:17]; [17:   MK 2023.gada 15.augusta sēdes protokols.Nr.40 38.§. Informatīvā ziņojuma "Digitālās veselības stratēģija līdz 2029.gadam" (23-TA-824) Pieejams: https://tapportals.mk.gov.lv/meetings/protocols/47f2d3a2-7840-4838-bcb3-00f4a2ce67e6.] 

· Informatīvais ziņojums “Par slimnīcu tīkla attīstību”[footnoteRef:18]. [18:  Skatīt Tiesību aktu portālu: https://tapportals.mk.gov.lv pēc projekta ID Nr. 24-TA-481] 

Plānošanas dokumentu mērķtiecīga īstenošana ir būtisks instruments konkrētu rezultātu indikatoru uzlabošanai.
Ievērības cienīga un nozīmīga ir Valsts pētījumu programmas (turpmāk -VPP) "Sabiedrības veselība" izveidošana 2023.-2025.gadam[footnoteRef:19], kuru īsteno pētniecības ietvaros, lai radītu jaunas zināšanas, prasmes un inovācijas, attīstītu jaunus produktus, procesus un pakalpojumus nozaru problēmu risināšanai un stratēģisko attīstības mērķu sasniegšanai. VPP kopējais finansējums laikposmam no 2023. gada līdz 2025. gadam ir 3 750 000 euro.  [19:  MK 2023. gada 26. septembra rīkojums Nr. 629 “ Par valsts pētījumu programmu "Sabiedrības veselība"”. Pieejams: https://likumi.lv/ta/id/345865-par-valsts-petijumu-programmu-sabiedribas-veseliba] 

Veselības nozares budžeta izdevumi pamatfunkcijām (VM resora izdevumi pamatfunkcijām, neietverot izdevumus ES finansētajiem veselības nozares projektiem) (% no IKP)

	Bāzes vērtība
2019.
	Izpilde
2019.
(kur attiecināms)
	Izpilde
2020.
	Izpilde
2021.
	Izpilde
2022.
	Izpilde
2023.

	Izpilde
2024.

	Mērķis
2024.
	Mērķis
2027.
	Vērt

	4,26[footnoteRef:20] [20:  Uz 2021.gada sākumu. IKP pēc FM novērtējuma.
* Veselības nozares budžeta izdevumi pamatfunkcijām atbilstoši pēdējam 2024. gada plānam, ņemot vērā visus piešķīrumus.] 

(2021.)
	3,93
	4,40
	5,8
	5,13
	4,38
	4,83*
	5,05
	6
	[image: Arrow Down with solid fill]

	(Tabula Nr.2)


Veselības nozares budžeta izdevumi pamatfunkcijām (skatīt tabulu Nr.2), izteikti kā procentuāla daļa no iekšzemes kopprodukta (IKP), pēdējos gados piedzīvojuši svārstības, kas tieši saistītas ar Covid-19 pandēmijas ietekmi. Sākotnēji, pirms pandēmijas, budžets veidoja mazāk nekā 4 % no IKP, taču Covid-19 krīzes laikā budžeta apjoms palielinājās, sasniedzot savu maksimumu 5,8 % no IKP. Šis pieaugums bija nepieciešams, lai nodrošinātu gan efektīvu krīzes pārvaldību, tostarp plašu vakcinācijas programmu īstenošanu un citus ārkārtas pasākumus veselības aprūpes sistēmas stabilizēšanai, gan, lai nodrošinātu veselības aprūpi (diagnostiku, saslimušo ārstēšanu).
Tomēr pēc pandēmijas sekojošā situācija liecina par budžeta samazināšanos, kas rada būtiskus izaicinājumus veselības politikas mērķu pilnvērtīgai īstenošanai. Nozares finansējums 2024.gadā nesasniedza plānoto mērķi 2024. gadā – 5,05% no IKP.  Pašreizējā ekonomiskā situācija un ģeopolitiskie izaicinājumi, un tā rezultātā MK 2025. gada 13. maija protokola (prot. Nr. 19 50.§) 7. punktā noteiktais mērķis veikt publiskā sektora efektivizācijas un vispārējās valdības izdevumu samazinājumu ne mazāk kā 450 milj. euro apmērā 2026. – 2028. gadā, tajā skaitā 2026. gadā ne mazāk kā 150 milj. euro, kas būtiski ierobežo iespējas turpmākajos gados palielināt finansējumu veselības aprūpei, nozīmē, ka esošās problēmas veselības aprūpē – pakalpojumu pieejamība, veselības aprūpes cilvēkresursu pieejamība, augsti mirstības rādītāji - turpmākajos gados visdrīzāk tikai saasināsies. Lai nodrošinātu stabilu veselības aprūpes sistēmas attīstību un iedzīvotāju veselības stāvokļa uzlabošanu ilgtermiņā, nepieciešama mērķtiecīga veselības aprūpes budžeta palielināšana un efektīva tā ieguldīšana pakalpojumos. VM norisinājās darbs pie veselības aprūpes pakalpojumu finansēšanas kārtības izstrādes, tostarp likumprojekta “Veselības aprūpes finansēšanas un administrēšanas likums” sagatavošana, kas tika iesniegts valdībā un Saeimā 2025. gadā. 
[bookmark: _Toc199268823][bookmark: _Toc209073640]1.1. Veselīgi nodzīvotie mūža gadi (avots: Eurostat)*[footnoteRef:21] [21: * Rādītājs iekļauts Nacionālajā attīstības plānā 2021.-2027. gadam // Pieejams: https://ec.europa.eu/eurostat/databrowser/view/hlth_hlye/default/table?lang=en] 

Veselīgi nodzīvotie mūža gadi (Tabula Nr.3) ir būtisks sabiedrības veselības rādītājs, sniedzot priekšstatu par to, cik ilgi cilvēki dzīvo bez būtiskiem veselības traucējumiem vai ierobežojumiem ikdienas aktivitātēs. Šis rādītājs prognozē veselīgi nodzīvotos mūža gadus cilvēkam piedzimstot (atbilstoši Eurostat metodikai) un palīdz novērtēt dzīves kvalitāti, kā arī veselības aprūpes, slimību profilakses un sabiedrības labklājības politiku efektivitāti. Augsts veselīgi nodzīvoto gadu skaits nozīmē mazāku slogu veselības aprūpes sistēmai un ilgāku iedzīvotāju līdzdalību darba tirgū, tāpēc šī rādītāja uzlabošana ir viens no stratēģiskiem mērķiem veselības politikā.
	[bookmark: _Hlk188619374]
	2018.
(bāzes vērtība)
	2020.
	2021.
	2022.
	2023
	Mērķis
2024.
	Mērķis
2027.
	Vērt.

	Vīrieši
	51,0
	52,6
	52,2
	53
	51,2
	53
	55
	[image: Arrow Down with solid fill]

	Sievietes
	53,7
	54,3
	55,4
	55,4
	54,3
	55
	57
	[image: Arrow Down with solid fill]

	Kopā
	52,3
	53,4
	53,8
	54,2
	52,2
	54
	56
	[image: Arrow Down with solid fill]

	
	           Tabula Nr.3


Dati atspoguļo pakāpenisku veselīgi nodzīvoto mūža gadu skaita pieaugumu līdz 2022.gadam gan vīriešiem, gan sievietēm, un būtisku kritumu 2023.gadā, kas ir nedaudz zemāks kā bāzes vērtība 2018.gadā. Papildus norādāms, ka 2023.gadā Latvija ES valstu vidū ierindojās pēdējā vietā veselīgi nodzīvoto mūža gadu skaita ziņā.[footnoteRef:22] Veselīgi nodzīvotie gadi ir būtisks indikators gan sabiedrības veselības novērtēšanai, gan veselības aprūpes pakalpojumu plānošanai. [22:  Informācija pieejama Eurostat datu bāzē. Pieejams: https://ec.europa.eu/eurostat/databrowser/view/hlth_hlye/default/bar?lang=en&category=hlth.hlth_state.hlth_hly] 

Lai gan 2022.gadā sasniedzām Veselīgi nodzīvoto mūža gadu mērķi 2024.gadam, 2023.gada ievērojamais kritums liecina, ka mērķus sasniegt būs izaicinoši. Ņemot vērā pesimistiskās veselības aprūpes finansējuma prognozes turpmākajiem gadiem, kā arī vispārējās veselības tendences – īpaši neinfekcijas slimību izplatību (sirds un asinsvadu slimības, ļaundabīgie audzēji), kā arī dzīvesveida faktorus, piemēram, atkarību izraisošo vielu lietošanu, neveselīgu uzturu un zemu fizisko aktivitāti, kopsakarā ar veselības aprūpes pieejamības samazināšanos, prognozējamo inflāciju, ir pamats pesimistiskai prognozei - Veselīgi nodzīvoto mūža gadu skaits turpinās samazināties. 
Lai veicinātu veselīgi nodzīvoto gadu skaita pieaugumu, ir svarīgi turpināt mērķtiecīgus veselības veicināšanas un slimību profilakses pasākumus, uzlabot veselības aprūpes pakalpojumu pieejamību un kvalitāti, kā arī veicināt sabiedrības izpratni par veselīgu dzīvesveidu.
Latvija joprojām būtiski atpaliek no ES vidējiem rādītājiem, kas apliecina nepieciešamību turpināt ieguldījumus preventīvās veselības aprūpes jomā un hronisko slimību agrīnā diagnostikā un ārstēšanā.
Ņemot vērā, ka Latvijā ir uzsākti taupības pasākumi, kā prioritāti izvirzot valsts aizsardzību un demogrāfiju, ir pamats domāt, ka veselīgi nodzīvoto mūža gadu rādītājs nepalielināsies.  


[bookmark: _Toc199268824][bookmark: _Toc209073641]1.2. Iedzīvotāju (15-74 gadus veci; vīrieši/sievietes) īpatsvars, kuri uzskata savu veselības stāvokli par labu vai diezgan labu (%)
(avots: Latvijas iedzīvotāju veselību ietekmējošo paradumu pētījums, Slimību profilakses un kontroles centrs  (turpmāk-SPKC))
Iedzīvotāju (15-74 gadus veci; vīrieši/sievietes) īpatsvars, kuri uzskata savu veselības stāvokli par labu vai diezgan labu (%) (Tabula Nr.4), ir būtisks sabiedrības veselības rādītājs, kas atspoguļo ne tikai faktiskos veselības apstākļus, bet arī iedzīvotāju uztveri par savu veselību, ko ietekmē gan individuālie, gan sociālekonomiskie, gan vides faktori.

	
	2018.
(bāzes vērtība)
	2020.
	2022.
	2024.
	Mērķis
2024.
	Mērķis
2027.
	Vērt.

	Vīrieši

	56,1
	55,2
	61,7
	58,7
	57,0
	58,5
	[image: Arrow Up with solid fill]


	Sievietes
	43,5
	47,7
	50,5
	49,4
	45,0
	46,5
	[image: Arrow Up with solid fill]

	Kopā
	49,5
	51,3
	55,9
	53,8
	52,0
	55
	[image: Arrow Up with solid fill]

	Tabula Nr.4


Dati liecina, ka iedzīvotāju pašvērtējums par veselību laika gaitā ir uzlabojies – īpaši izceļams ir 2022. gads, kurā sasniegti augstākie rādītāji gan vīriešiem, gan sievietēm, kā arī kopumā. Šo pieaugumu iespējams skaidrot ar situāciju pēc Covid-19 pandēmijas – pieaugusi sabiedrības izpratne par veselības nozīmi, lielāka uzmanība pievērsta profilaksei, kā arī daļa iedzīvotāju, iespējams, piedzīvoja veselības uzlabojumus, atsākot ierasto dzīvesveidu.
Vienlaikus redzams, ka vērtējumi atšķiras dzimumu griezumā – vīrieši joprojām biežāk uzskata savu veselību par labu vai diezgan labu (55–62%) nekā sievietes (43–50%), tajā pat laikā vīrieši vidējais paredzamais mūža ilgums ir ievērojami īsāks nekā sievietēm. Minētais atbilst vispārzināmai tendencei – sievietes mēdz būt kritiskākas un apzinātākas pret savu veselību. 
Lai mazinātu dzimumu nevienlīdzību veselības uztverē, nepieciešams turpināt attīstīt mērķtiecīgus veselības veicināšanas pasākumus, īpaši uzrunājot vīriešus, nodrošinot plašāku piekļuvi profilakses un veselības izglītības pakalpojumiem.

[bookmark: _Toc199268825][bookmark: _Toc209073642]1.3. Pusaudžu (15 gadus veci; zēni/meitenes) īpatsvars, kuri savu veselības stāvokli novērtē kā teicamu (%)
Tabula Nr. 5 (avots: Latvijas skolēnu veselības paradumu pētījums, SPKC)
Pusaudžu pašvērtējums par savu veselības stāvokli sniedz nozīmīgu ieskatu jauniešu subjektīvajā labsajūtā un var kalpot kā agrīns signāls par potenciālām veselības problēmām nākotnē. Rādītājs, kas atspoguļo 15 gadus vecu zēnu un meiteņu īpatsvaru, kuri savu veselību vērtē kā teicamu, palīdz izvērtēt gan fiziskās, gan emocionālās labklājības tendences šajā vecumposmā. Šo novērtējumu ietekmē ne tikai veselības stāvoklis, bet arī šī vecumposma attīstības īpatnības, psihoemocionālā pašsajūta, dzīvesveida paradumi, skolas vide un sociālā vide, kurā pusaudži ikdienā atrodas.

	
	2018.
(bāzes vērtība)
	2022.
	Mērķis
2024
	Mērķis
2027
	Vērt.

	
Zēni
	27,0

	23,3

	29,5
	31,0
	[image: Arrow Down with solid fill]

	Meitenes
	8,1
	7,8
	9,5
	11,0
	[image: Arrow Down with solid fill]

	Kopā
	16,8
	15,5
	17,5
	19,0
	[image: Arrow Down with solid fill]

	
	
	
	
	Tabula Nr.5


Saskaņā ar Latvijas skolēnu veselības paradumu pētījuma (angl. Health Behaviour in School-aged Children Study (HBSC)) rezultātiem 2022. gadā kopumā tikai 15,5% 15 gadus vecu Latvijas pusaudžu novērtēja savu veselību kā teicamu, turklāt ievērojama atšķirība saglabājas starp dzimumiem —zēni savu veselības stāvokli novērtē augstāk kā meitenes. Tas norāda uz nozīmīgu dzimumu nevienlīdzību pusaudžu veselības pieredzē un pašvērtējumā. Salīdzinot ar 2018. gadu, progress nav vērojams, tieši pretēji - rādītāji pasliktinājušies, jo īpaši zēniem.
Šie dati ir svarīgi, lai izvērtētu Pamatnostādņu Mērķu izpildi, īpaši kontekstā ar rīcības virzieniem — Uzlabojusies iedzīvotāju psihoemocionālā veselība, Uzlabota mātes un bērna veselība un Uzlabota psihiskās veselības aprūpe. Pašreizējās tendences liecina, ka, lai gan tiek īstenoti dažādi veselības veicināšanas pasākumi skolās un sabiedrībā kopumā, to ietekme uz pusaudžu pašvērtējumu vēl nav pietiekama. Īpaši uzsvars būtu liekams uz meiteņu garīgās un emocionālās veselības stiprināšanu, kā arī mērķētiem pasākumiem, kas uzlabo pusaudžu psihoemocionālo vidi, skolu klimatu un veselības pratību.
Šis rādītājs liecina, ka pastāv būtiska nepieciešamība turpināt un paplašināt pasākumus, kas vērsti uz pusaudžu vispārējās veselības stiprināšanu, it īpaši emocionālās un veselības aspektā, lai tuvinātos Sabiedrības veselības pamatnostādņu stratēģiskajiem mērķiem.

[bookmark: _Toc199268826][bookmark: _Toc209073643]1.4. Potenciāli zaudētie mūža gadi līdz 69 gadu vecumam pa dzimumiem, uz 100 000 iedzīvotāju[footnoteRef:23] [23:  Nacionālajā attīstības plānā 2021.-2027.gadam iekļauti mērķa rādītāji “Potenciāli zaudētie mūža gadi uz 100 000 iedzīvotāju līdz 64 gadu vecumam”.  Lai nodrošinātu datu salīdzināmību ar citām valstīm, jo lielākā daļa ES dalībvalstu šobrīd izmanto rādītāju “Potenciāli zaudētie mūža gadi uz 100 000 iedzīvotāju līdz 69 gadu vecumam”, kā arī ņemot vērā to, ka pieaug iedzīvotāju vidējais mūža ilgums.] 

(avots: SPKC)
Potenciāli zaudētie mūža gadi līdz 69 gadu vecumam uz 100 000 iedzīvotāju (Tabula Nr.6) ir būtisks sabiedrības veselības indikators, kas raksturo priekšlaicīgu mirstību. Tas norāda, cik dzīves gadu sabiedrība zaudē no nāves gadījumiem, kas iestājušies pirms 69 gadu vecuma. Augsts potenciāli zaudēto mūža gadu rādītājs signalizē par nepieciešamību stiprināt veselības veicināšanas, slimību profilakses un savlaicīgas diagnostikas un ārstēšanas pasākumus.

	
	2019
(bāzes vērtība)
	2021.
	2023.
	2024.
	Mērķis 2024.
	Mērķis 2027.
	Vērt.

	Vīrieši
	9623
	11991
	10308
	9404
	8700

	7900
	[image: Arrow Down with solid fill]

	Sievietes
	4031
	4595
	3597
	3342
	3700
	3500
	[image: Arrow Up with solid fill]

	Kopā 
	6762
	8221
	6881
	6313
	6100

	5700

	[image: Arrow Down with solid fill]


Dati rāda, ka situācija ir svārstīga, nestabila, to ietekmējusi arī Covid-19 pandēmija, kas izraisīja priekšlaicīgas mirstības pieaugumu arī hronisko slimību grupās. 
Latvijā potenciāli zaudēto mūža gadu rādītāji līdz 69 gadu vecumam uz 100 000 iedzīvotāju saglabājas augsti, īpaši vīriešu populācijā. 2024. gadā vīriešiem šis rādītājs sasniedza 9404 gadus, kamēr sievietēm – 3 342 gadus, liecinot par būtisku priekšlaicīgas mirstības dzimumu nevienlīdzību. Šādas atšķirības lielā mērā skaidrojamas ar atšķirīgajiem veselības riska faktoriem, tostarp augstāku tabakas un alkohola patēriņu vīriešiem, kā arī zemāku veselības aprūpes pakalpojumu izmantošanu savlaicīgai slimību diagnostikai un ārstēšanai. Potenciāli zaudēto mūža gadu rādītājus ietekmē arī cēloņi ārpus veselības nozares, piemēram, nedroša/pārgalvīgāka uzvedība. Lai gan pēdējos gados ieviesti vairāki preventīvi un veselību veicinoši pasākumi – piemēram, vēža skrīnings, atkarību mazināšanas iniciatīvas un profilaktisko pakalpojumu stiprināšana – rādītāji joprojām norāda uz nepieciešamību pēc mērķētākas rīcības, īpaši attiecībā uz vīriešu veselības riskiem. 

[bookmark: _Toc199268827][bookmark: _Toc209073644]1.5. Jaundzimušo vidējais paredzamais mūža ilgums[footnoteRef:24] [24: Oficiālais statistikas portālā Pieejams: https://data.stat.gov.lv/pxweb/lv/OSP_PUB/START__POP__IR__IRP/IRP010/table/tableViewLayout1/] 

(avots: CSP)
Jaundzimušo vidējais paredzamais mūža ilgums (Tabula Nr.7) ir viens no būtiskākajiem sabiedrības labklājības, tai skaitā sabiedrības veselības rādītājiem, kas atspoguļo gan veselības aprūpes sistēmas kvalitāti un pieejamību, gan iedzīvotāju dzīves apstākļus, dzīvesveidu un sociālekonomisko vidi. Tā analīze ļauj identificēt ilgtermiņa tendences mirstībā un sabiedrības zaudējumos, kā arī zināmā mērā kopā ar citiem sabiedrības veselību raksturojošiem rādītājiem raksturo veselības politikas pasākumu efektivitāti. 

	
	2018.
	2021.
	2022.
	2023.
	2024.
	Mērķis 2024.
	Mērķis
2027.
	Vērt.

	Vīriešiem
	70,00
	68,2
	69,4
	70,4
	71,3
	71,7
	72,6
	[image: Arrow Down with solid fill]

	Sievietēm 
	79,6
	79,9
	79,3
	80,4
	81,1
	80,4
	81,1
	[image: Arrow Up with solid fill]

	Kopā
	75,0
	73,1
	74,4
	75,5
	76,4
	76,05
	78,35
	[image: Arrow Up with solid fill]

	
	
	
	
	
	
	
	Tabula Nr.7.



Jaundzimušo vidējais paredzamais mūža ilgums Latvijā 2024. gadā ir sasniedzis 76,4 gadus (vīriešiem – 71,3 gadi, sievietēm – 81,1 gadi), kas norāda uz pozitīvu pieauguma tendenci salīdzinājumā ar iepriekšējiem gadiem. Pozitīvā dinamika 2022.–2024. gadā galvenokārt skaidrojama ar Covid-19 pandēmijas ietekmes mazināšanos, kas 2020.–2021. gadā pazemināja paredzamo mūža ilgumu, īpaši vīriešu populācijā. 
Ņemot vērā iepriekš minēto, secināms, ka pozitīvā tendence paredzamā mūža ilgumā ir atjaunošanās rezultāts pēc Covid-19 krīzes. Lai gan kopējais rādītājs pieaug, tas aizvien atpaliek no ES vidējā līmeņa, kas 2023.gadā ir 81,4 gadi, ES augstākais paredzamais mūža ilgums ir Spānijā, 2023.gadā sasniedzot 86,1 gadus.[footnoteRef:25]  [25:  Pieejams Eurostat mājas lapā: https://ec.europa.eu/eurostat/statistics-explained/index.php?title=Mortality_and_life_expectancy_statistics] 



[bookmark: _Toc209073645][bookmark: _Toc199268828]1.6. Latvijas jaundzimušo paredzamā mūža ilguma īpatsvars no ES vidējā rādītāja(%) 
(avots: Eurostat)

Jaundzimušo paredzamais mūža ilguma īpatsvars no ES vidējā rādītāja (%) (Tabula Nr.8) ir indikators, kas atspoguļo iedzīvotāju veselības un dzīves kvalitātes tendenču salīdzinājumu ar ES vidējo rādītāju. Latvijā šis rādītājs vēsturiski ir bijis zemāks nekā ES vidējais līmenis, tomēr laika gaitā ir vērojama pakāpeniska uzlabošanās. Rādītāja attiecība pret ES vidējo ļauj salīdzinoši novērtēt valsts progresu sabiedrības labklājības, tai skaitā sabiedrības veselības uzlabošanā. 

	
	2018.
(bāzes vērtība)
	2021.
	2022.
	2023.
	Mērķis
2024.
	Mērķis
2027.
	Vērt.

	Vīrieši

	89,5
	88,3
	89,1
	89,6
	89,8
	90,0
	[image: Arrow Up with solid fill]

	Sievietes
	95,3
	94,1
	95,3
	96,0
	95,4
	95,5
	[image: Arrow Up with solid fill]

	Kopā
	92,7
	91,3
	92,4
	92,9
	93,0
	93,2
	[image: Arrow Up with solid fill]

	
	
	
	
	
	
	Tabula Nr.8



Lai gan kopumā rādītājam ir pozitīva tendence (ņemot vērā Covid-19 pandēmijas ietekmi un sekojošu atkopšanos), kas norāda uz tuvošanos ES vidējam līmenim, tomēr atpalicība no ES vidējā rādītāja joprojām pastāv, un kopumā saskaņā ar Eurostat datiem Latvijā 2023.gadā kopējais jaundzimušo paredzamais vidējais mūža ilgums bija sliktākais ES (75,6 gadi).[footnoteRef:26] Tas apliecina, ka Latvijai joprojām ir jāstrādā pie veselības aprūpes sistēmas stiprināšanas, dzīvesveida maiņas veicināšanas un slimību profilakses, lai samazinātu mirstības rādītājus. [26:  Eurostat datu bāze. Rādītājs “Life expectancy at birth by sex”. Datubāzē dati atjaunoti 05/06/2025 12:00.] 



[bookmark: _Toc199268829][bookmark: _Toc209073646]2. Sabiedrības veselības rīcības virzieni un politikas rezultāti
[bookmark: _Toc199268830]Sabiedrības veselības pamatnostādnēs 2021.–2027. gadam izvirzīti pieci rīcības virzieni, kas veido pamatu ilgtermiņa politikas mērķu sasniegšanai:
1. Veselīgs un aktīvs dzīvesveids;
2.  Infekciju izplatības mazināšana;
3.  Uz cilvēku centrēta un integrēta veselības aprūpe;
4. Cilvēkresursu nodrošinājums un prasmju pilnveide;
5. Veselības aprūpes ilgtspēja, pārvaldības stiprināšana, efektīva veselības aprūpes resursu izlietošana.
Lai nodrošinātu politikas īstenošanas uzraudzību un novērtējumu, Pamatnostādnēs definēti 20 politikas rezultāti, kas atspoguļo prioritāros ieguvumus sabiedrības veselības jomā. 
Liela daļa politikas rezultātu un to izpildes indikatori raksturo visas veselības aprūpes sistēmas efektivitāti un kvalitāti, tādēļ to sasniegšanu nosaka rīcības nevis vienā konkrētā Pamatnostādņu rīcības virzienā, bet vairākos vai pat visos. Piemēram, tādi ir politikas rezultāti – “Uzlabota mātes un bērna veselība“, “Ierobežota antimikrobiālās rezistences attīstība un izplatība”, “Uzlabota veselības aprūpes kvalitāte un efektivitāte”, “Samazinājusies saslimstība ar infekcijas slimībām”, “Samazinājusies atkarību izraisošo vielu lietošana un procesu atkarības iedzīvotāju vidū”, “Uzlabojusies iedzīvotāju psihoemocionālā veselība”. Vēl vairāk, atgādinām, ka Pasaules Veselības organizācijas un ES līmenī nostiprinātais princips "Veselība visās politikās" ir pieejas veids, kas uzsver, ka veselības apsvērumiem jābūt integrētiem visās politikas jomās – ne tikai veselības aprūpē, bet arī izglītībā, transportā, lauksaimniecībā, nodarbinātībā, pilsētplānošanā u.c.
Lai veidotu loģisku sasaisti starp politikas mērķiem, rīcības virzieniem, īstenotajiem pasākumiem un sasniegtajiem rezultātiem, šajā vidusposma novērtējumā politikas rezultāti ir strukturēti pa pieciem rīcības virzieniem, ņemot vērā to tematisko atbilstību un iekļaujot politikas rezultātu tajā rīcības virzienā, kura ietekme uz konkrēto politikas rezultātu novērtēta kā lielākā. Šāds grupējums palīdz veidot pārskatāmu, mērķorientētu un uz pierādījumiem balstītu izvērtējumu.


[bookmark: _Toc209073647]2.1. Rīcības virziens: Veselīgs un aktīvs dzīvesveids
Rīcības virziens “Veselīgs un aktīvs dzīvesveids” ietver visaptverošus pasākumus, kuru mērķis ir veicināt iedzīvotāju izpratni un paradumu maiņu veselības labā vairākos dzīves aspektos. Šīs sadaļas ietvaros izvērtēti rezultāti, kas saistīti ar fizisko aktivitāšu un veselīga uztura veicināšanu, zobu veselības uzlabošanu, psihoemocionālās veselības stiprināšanu un atkarību mazināšanu. Tiek aplūkoti arī preventīvie pasākumi traumatisma un drošības risku samazināšanai, sabiedrības izglītošana seksuālās un reproduktīvās veselības jautājumos, kā arī pašvaldību, izglītības iestāžu un darba devēju iesaiste veselības veicināšanā un slimību profilaksē. Visi šie politikas virzieni kopumā stiprina sabiedrības veselību, veicinot ilgtspējīgus, veselīgus dzīvesveida paradumus dažādās sabiedrības grupās.
No 2021. gada VM aktīvi realizē uzdevumus uztura un fizisko aktivitāšu uzlabošanai, tostarp izveidojot veselīga uztura ieteikumus, un izstrādājot Rīcības plānu liekā svara un aptaukošanās izplatības pieauguma mazināšanai 2025.–2029. gadam. 
Lai uzlabotu iedzīvotāju zobu veselību, no 2023.–2024. gadam VM organizēja bezmaksas seminārus pirmsskolu un sākumskolu pedagogiem par mutes dobuma un zobu veselību, akcentējot saistību ar veselīga uztura paradumiem. Kā arī 2023. gadā tika novirzīts papildu finansējums zobārstniecības pakalpojumu pieejamības uzlabošanai.
Lai uzlabotu iedzīvotāju psihoemocionālo veselību, tika paplašināta Pusaudžu resursu centru kapacitāte un izveidotas jaunas filiāles reģionos. VM tika izstrādāts un ar MK 2022. gada 13. decembra rīkojumu Nr. 939 apstiprināts “Psihoemocionālās veselības aprūpes organizēšanas uzlabošanas plāns 2023.–2025. gadam”, kā arī tika īstenotas informatīvas kampaņas par psihoemocionālo veselību.
Lai samazinātu atkarību izraisošo vielu lietošanu un procesu atkarības, VM izstrādāts un ar MK 2020. gada 30. jūlija rīkojumu Nr. 412  apstiprināts “Alkoholisko dzērienu patēriņa mazināšanas rīcības plāns 2020.–2022. gadam”, kurā ietverti pasākumi sabiedrības izglītošanai, alkohola reklāmas ierobežojumiem un rehabilitācijas pieejamības uzlabošanai. MK 2023.gada 3.novembrī pieņemts “Informatīvais ziņojums "Par Alkoholisko dzērienu patēriņa mazināšanas un alkoholisma ierobežošanas rīcības plāna 2020.-2022. gadam izpildi"”, kurā diemžēl ir secināts, ka “kopējais absolūtā alkohola patēriņš uz vienu iedzīvotāju vecāku par 15 gadiem, neieskaitot tūristu absolūtā alkohola patēriņu, ir pieaudzis”. Ņemot vērā pieaugošo alkoholisko dzērienu lietošanas pieaugumu sabiedrībā, kā arī nepietiekošu atkarību profilakses, atbalsta un ārstēšanās pakalpojumu pieejamību, VM tika izstrādāts un 2022. gada 25. oktobrī MK apstiprināts “Profilakses pasākumu un veselības aprūpes pakalpojumu uzlabošanas plāns alkoholisko dzērienu  un narkotisko vielu lietošanas izplatības mazināšanas jomā 2023.-2025.gadam”.
Lai samazinātu traumatismu, uzlabota drošība uz ūdens un satiksmē, VM koordinē un piedalās traumatisma, drošības uz ūdens un satiksmē politikas veidošanas ietvarā, kā arī SPKC īstenoja informatīvas kampaņas. Tāpat tika īstenotas informatīvas kampaņas, lai izglītotu iedzīvotājus par seksuālo un reproduktīvo veselību. 
SPKC aktīvi turpina koordinēt Nacionālo veselību veicinošo skolu tīklu (turpmāk – NVVST) un Nacionālo veselīgo pašvaldību tīklu (turpmāk – NVPT), lai iesaistītu pašvaldības un izglītības iestādes slimību profilaksē un veselības veicināšanā, nodrošinot dažādus noderīgus izglītojošus materiālus skolām un pašvaldībām.
	[bookmark: _Toc199268831][bookmark: _Toc209073648]2.1.1. Politikas rezultāts: Iedzīvotāji vairāk nodarbojas ar fiziskām aktivitātēm un viņu uztura paradumi kļuvuši veselīgāki
Fiziskās aktivitātes un veselīgs uzturs ir būtisks pamats gan cilvēka fiziskajai, gan psihoemocionālajai labsajūtai. Regulāras fiziskās aktivitātes un sabalansēts uzturs palīdz samazināt hronisko slimību risku un palielina enerģijas līmeni ikdienā. Tāpēc, īstenojot Pamatnostādnes, īpaša uzmanība pievērsta iedzīvotāju paradumu maiņai uztura un fizisko aktivitāšu jomā.

	2.1.1. Rezultatīvais rādītājs (RR)
	Bāzes
vērtība
	
	Mērķis 2024.
	Mērķis
2027.
	Vērt.

	1. Iedzīvotāju (15–74 g.v.) īpatsvars, kuriem ir pasīvi brīvā laika pavadīšanas paradumi – lasīšana, televizora skatīšanās un cita veida sēdoša brīvā laika pavadīšana (%) (Avots: Latvijas iedzīvotāju veselību ietekmējošo paradumu pētījums, SPKC)
	36,3
(2018.)
	36,0
(2024.)
	34,5
	33,0
	[image: Arrow Down with solid fill]

	2. Iedzīvotāju (15–74 g.v.) īpatsvars, kuri nodarbojas ar fiziskajām aktivitātēm vismaz 30 min dienā vismaz 2 reizes nedēļā (%) (Avots: Latvijas iedzīvotāju veselību ietekmējošo paradumu pētījums, SPKC)
	25,4
(2018.)
	29,6
(2024.)
	26,5
	27,5

	3. Pusaudžu (11, 13 un 15 g.v.) īpatsvars, kuri katru dienu nodarbojas ar fiziskajām aktivitātēm vismaz stundu dienā (%) (avots: Latvijas skolēnu veselības paradumu pētījums, SPKC)
	18,8
(2018.)
	18,1
(2022.)
	20,0
	22,0
	[image: Arrow Down with solid fill]

	4. Pusaudžu (11, 13 un 15 g.v.) īpatsvars, kuri uzturā lieto augļus vismaz reizi dienā (%) (avots: Latvijas skolēnu veselības paradumu pētījums, SPKC)
	26,8
(2018.)
	21,0
(2022.)
	27,5
	29,0
	[image: Arrow Down with solid fill]

	5. Iedzīvotāju (15-74 g.v.) īpatsvars, kuri pēdējās nedēļas laikā katru dienu uzturā lietojuši augļus un ogas (%) (avots: Latvijas iedzīvotāju veselību ietekmējošo paradumu pētījums, SPKC)
	24,5
(2018.)
	35,0
(2024.)
	26,0
	27,5
	[image: Arrow Up with solid fill]

	6. Pusaudžu (11, 13 un 15 g.v.) īpatsvars, kuri uzturā lieto dārzeņus vismaz reizi dienā (%) (avots: Latvijas skolēnu veselības paradumu pētījums, SPKC)
	27,2
(2018.)
	25,8
(2022.)
	28,5
	30,0

	7. Iedzīvotāju (15-74 g.v.) īpatsvars, kuri pēdējās nedēļas laikā katru dienu uzturā lietojuši svaigus dārzeņus (%) (avots: Latvijas iedzīvotāju veselību ietekmējošo paradumu pētījums, SPKC)
	36,9
(2018.)
	42,9
(2024.)
	37,5
	39,0
	[image: Arrow Up with solid fill]

	8. Iedzīvotāju (15-74 g.v.) īpatsvars ar lieko ķermeņa masu vai aptaukošanos (ĶMI virs 25) (%) (avots: Latvijas iedzīvotāju veselību ietekmējošo paradumu pētījums, SPKC)
	58,7
(2018.)
	59,8
(2024.)
	58,0
	57,2

	9. Pusaudžu (15 g.v.) īpatsvars ar lieko ķermeņa masu vai aptaukošanos (%) (avots: Latvijas skolēnu veselības paradumu pētījums, SPKC)
	16,0
(2018.)
	19,5
(2022.)
	15,8
	15,5
	[image: Arrow Down with solid fill]

	1.10. Skolēnu (7 g.v.) īpatsvars ar lieko ķermeņa masu vai aptaukošanos (%) (avots: Bērnu antropometrisko parametru un skolu vides pētījums, SPKC)
	22,8
(2018.)
	20,8
(2022.)
	21,8
	20,5
	[image: Arrow Up with solid fill]

	11. Respondenti, kas savas zināšanas par dopingu (vai dopinga vielām) novērtē kā labas un teicamas (%) (avots: pētījums “Sabiedrības viedoklis par dopinga lietošanu sportā, 2024. gads”) 
	10
	10
(2024.)
	18
	24
	[image: ]

	12. Programmā “Piens un augļi skolai” iesaistīto izglītojamo īpatsvars (%) no visas mērķauditorijas (pirmsskolas izglītības iestādes un 1.-9.klase) izglītojamo skaita valstī
	91
(2019./
2020.)
	94,5
2023/
2024
	92
	93
	[image: Arrow Up with solid fill]

	Tabula Nr.9




Izvērtējot pētījumos iegūtos statistikas datus par iedzīvotāju uztura un fizisko aktivitāšu paradumiem, secināms, ka, lai arī pārskata periodā tika īstenoti gan valsts, gan pašvaldību līmenī daudzi pasākumi un aktivitātes iedzīvotāju paradumu maiņai uztura un fizisko aktivitāšu jomās, tomēr daļu Pamatnostādnēs izvirzīto mērķu nav izdevies sasniegt. Valsts un pašvaldību līmenī īstenoti dažādi pasākumi, kas vērsti uz fizisko aktivitāšu veicināšanu un veselīga uztura popularizēšanu, tostarp izglītojošas kampaņas, starpsektoru sadarbība un atbalsts pašvaldību programmām. 
Noteiktajā laika periodā tika izstrādāti jauni vai aktualizēti jau esošie veselīga uztura ieteikumi dažādām sabiedrības grupām, piemēram, cilvēkiem, kuri ir vecāki par 65 gadiem, sievietēm zīdīšanas periodā, bērniem dažādos vecumposmos, kā arī sagatavoti dažādi informatīvi materiāli par veselīgu uzturu. SPKC izstrādājis arī ēdienkaršu paraugus izglītības, ārstniecības, sociālās aprūpes un rehabilitācijas iestādēm. 
Lai uzlabotu iedzīvotāju veselīga uztura un fizisko aktivitāšu paradumus, kā arī, lai informētu sabiedrību par veselīga uztura nozīmi un motivētu ikdienā veikt veselīgākas izvēles, tika organizētas praktiskas nodarbības, izglītojošas kampaņas, radoši konkursi un īstenotas citas aktivitātes. Īpaša uzmanība tika pievērsta bērniem un skolēniem, nodrošinot gan izglītojošus materiālus, gan turpinot īstenot EK finansēto atbalsta programmu skolu apgādei ar augļiem, dārzeņiem un pienu jeb “Piens un augļi skolai”, kā arī mācības pedagogiem par veselīga uztura jautājumiem.
Būtisks solis bija 2022.gadā, kad sadarbībā ar pārtikas ražotājiem tika noslēgts sadarbības memorands par produktu sastāva uzlabošanu, tostarp samazinot cukura, sāls un piesātināto tauku daudzumu. Papildus tam veiktas normatīvo aktu izmaiņas, lai palielinātu valsts līdzfinansējumu skolēnu ēdināšanai un sekmētu veselīgāku pārtikas produktu izmantošanu publiskajos iepirkumos. 
Noteiktajā laika periodā SPKC ir īstenojis plašu un daudzveidīgu pasākumu kopumu sabiedrības veselības veicināšanai, īpašu uzmanību pievēršot veselīgam uzturam un fiziskajām aktivitātēm dažādām sabiedrības grupām. Tika organizēti izglītojoši pasākumi – praktiskas nodarbības, olimpiādes un konkursi izglītojamajiem. Sabiedrības informēšanai īstenota kampaņa par joda nozīmi uzturā. Sagatavoti un izplatīti informatīvi materiāli dažādos formātos: infografikas, dinamisko paužu video, uzlīmes, bukleti, darba burtnīcas, žurnāli u.c. Šie materiāli publicēti SPKC mājaslapā, sociālajos tīklos, kā arī izplatīti drukātā veidā. Šīs tēmas būtiski aktualizētas tematisko dienu ietvaros. Abās jomās – veselīgs uzturs un fiziskās aktivitātes – izstrādāti un aktualizēti informatīvie materiāli, kas izplatīti NVPT un NVVST, kā arī publicēti SPKC digitālajos kanālos. Tāpat tika aktualizētas vadlīnijas pašvaldībām veselības veicināšanā, iekļaujot konkrētus ieteikumus veselīga uztura un fizisko aktivitāšu jomās. Izglītības iestādēm tika nodrošināti atbalsta materiāli veselību veicinošu aktivitāšu īstenošanai, kā arī izstrādāts informatīvs atbalsta materiāls izglītības iestādēm, kurā ietverta sadaļa ar ieteikumiem fizisko aktivitāšu veicināšanai. Papildus tika aktualizēti "Fizisko aktivitāšu ieteikumi Latvijas iedzīvotājiem", sniegts metodisks atbalsts NVPT veselības maršrutu izstrādē. NVPT un NVVST koordinatoriem tika nodrošinātas apmācības, organizēti konkursi un pieredzes apmaiņas braucieni.
Sabiedrības informēšanai tika realizēta arī ESF finansēta kampaņa “Augļi, ūdens, dārzeņi – Tavas veselības SUPERVAROŅI”, tostarp ģimenēm ar skolas vecuma bērniem rīkots konkurss “Gatavo pilnvērtīgas pusdienas un vakariņas, katrā iekļaujot vismaz vienu dārzeņu porciju!”. Šādas aktivitātes veicināja sabiedrības izpratni par sabalansēta uztura nozīmi hronisko slimību profilaksei.
Lai saglabātu fizisko veselību, 2023. gadā dažādās Latvijas skolās tika organizētas 24 bērnu traumatisma profilaksei veltītas sporta spēles, kuru mērķis bija iesaistīt bērnus aktīvās nodarbībās un vienlaikus izglītot par drošību. Pasākumu mērķauditorija bija 1. līdz 7. klases skolēni, un pasākumus organizēja VM sadarbībā ar skolām, īstenojot tos sporta vai audzināšanas stundu laikā. Paralēli VM uzsāka plašu bezmaksas izglītojošo pasākumu ciklu par bērnu traumatisma profilaksi, līdz mācību gada beigām izglītojot vismaz 60 000 bērnu vecumā no 4 līdz 17 gadiem.
Apzinoties traumatisma ietekmi uz bērnu veselību, īstenota arī kampaņa “Pārvērt pārdrošību par drošību!”, kuras ietvaros akcentēti ikdienā biežākie riska faktori, piemēram, traumas batutu lietošanas dēļ. Kampaņas un sporta spēles bija daļa no ESF projekta “Kompleksi veselības veicināšanas un slimību profilakses pasākumi”.
Kopumā šie pasākumi veicināja gan bērnu, gan plašākas sabiedrības veselības pratību, motivējot iedzīvotājus pieņemt veselīgākus uztura un fizisko aktivitāšu paradumus, kā arī veidojot drošāku un veselīgāku vidi augšanai un attīstībai.
Lai veicinātu iedzīvotāju veselību, kā arī risinātu ar lieko svaru un aptaukošanos saistītās problēmas, 2024.gadā Veselības ministrija izstrādājusi rīcības plānu 2025.–2029. gadam liekā svara un aptaukošanās mazināšanai.. Plānā ietverti pasākumi iedzīvotāju veselīga dzīvesveida veicināšanai, kā arī ierobežojumi neveselīgas pārtikas mārketingam bērniem, svara korekcijas programmu paplašināšana u.c.

	[bookmark: _Toc199268832][bookmark: _Toc209073649]2.1.2. Politikas rezultāts: Uzlabojusies iedzīvotāju zobu veselība
Mutes un zobu veselība ir būtisks veselīga dzīvesveida elements, kas ietekmē gan vispārējo fizisko, gan psihoemocionālo labsajūtu. Lai uzlabotu iedzīvotāju zobu veselību un veicinātu profilakses nozīmi, sabiedrības veselības politikas ietvaros īstenoti pasākumi, kas vērsti uz zobārstniecības pakalpojumu pieejamības paplašināšanu un informācijas sniegšanu sabiedrībai par mutes dobuma higiēnas nozīmi. 

	2.1.2. Rezultatīvais rādītājs (RR)
	Bāzes
vērtība
	
	Mērķis 2024.
	Mērķis 2027.
	Vērt.

	1. Pusaudžu (11, 13 un 15 g.v.) īpatsvars, kuri zobus tīra biežāk kā vienu reizi dienā (%) (avots: Latvijas skolēnu veselības paradumu pētījums, SPKC)
	55,1
(2018.)
	54,7
(2022.)
	57,0
	59,0
	[image: Arrow Down with solid fill]

	2. Kariesa (ar bojājumiem kavitātes līmenī) izplatība bērniem 12 g.v. (%) (avots: Mutes veselības pētījums skolēniem, SPKC) 
	79,8
(2016.)
	66,3
(2022.)
	75
	70
	[image: Arrow Up with solid fill]

	3. Pastāvīgo zobu KPE indekss (kariozo, plombēto, izrauto zobu skaits) 12 g.v. (avots: SPKC) 
	2,84
(2019.)
	2,5
(2024.)
	2,5
	2,0
	[image: Arrow Up with solid fill]

	4. Iedzīvotāju (15 – 74 g.v.) īpatsvars, kuri zobus tīra biežāk kā vienu reizi dienā (%) (avots: Latvijas iedzīvotāju veselību ietekmējošo paradumu pētījums, SPKC)
	57,7
(2018.)
	52,9
(2024.)
	59,0
	61,0

Dati parāda, ka ir vērojamas gan pozitīvas, gan vēl uzlabošanu prasošas tendences iedzīvotāju zobu veselības jomā. Vienlaikus saglabājas izaicinājumi bērnu un jauniešu zobu veselības jomā, kur nepieciešama mērķtiecīgāka pieeja. Zobu tīrīšanas paradumi vēl nesasniedz izvirzītos mērķus, liekot secināt, ka arī turpmāka uzmanība un investīcijas ir nepieciešamas, īpaši izglītībā un sabiedrības informēšanā, lai uzlabotu iedzīvotāju paradumus un rezultātā arī zobu veselību kopumā.
Lai uzlabotu iedzīvotāju zobu veselību un veicinātu iedzīvotāju izpratni par profilakses nozīmi, sabiedrības veselības politikas ietvaros no 2021. līdz 2024. gadam Latvijā īstenoti mērķtiecīgi pasākumi, kas vērsti uz informācijas sniegšanu sabiedrībai par mutes dobuma higiēnas nozīmi un zobārstniecības pakalpojumu pieejamības paplašināšanu. 
Tika sagatavoti informatīvie materiāli un organizētas tematiskās kampaņas, piemēram, SPKC Pasaules Mutes veselības dienas ietvaros ir sagatavojis ikgadēju tematisko materiālu pakotni, kas katru gadu tiek izsūtīta NVVST un NVPT, kā arī mērķtiecīgi informēta sabiedrība sociālajos tīklos. 
Tāpat SPKC ir izstrādājis un izplatījis informatīvas infografikas par agrīnas bērnības kariesa profilaksi un citām nozīmīgām tēmām. Aktualizētas un popularizētas vadlīnijas pašvaldībām veselības veicināšanā, tostarp sniedzot ieteikumus iedzīvotāju mutes dobuma un zobu veselības uzlabošanai. Izstrādāts informatīvs atbalsta materiāls izglītības iestādēm, kurā ietverta sadaļa par mutes dobuma veselības veicināšanu. Nodrošināta informatīvo izdevumu izstrāde, druka un izplatīšana (uzlīme – zobu tīrīšanas algoritms, darba burtnīcas). 
Turklāt no 2023. gada oktobra līdz 2024. gada oktobrim tika īstenota apmācību programma pirmsskolas un sākumskolas pedagogiem par mutes dobuma un zobu veselību. Projekta ietvaros tika organizēts 61 seminārs, kuros piedalījās vairāk nekā 1540 pedagogi, kas ieguva profesionālās kompetences apliecības. Lai atbalstītu ikdienas darbu ar bērniem zobu veselības jomā, tika ieteikts izmantot arī tiešsaistes resursus, piemēram, mājaslapu www.tīrizobi.lv. Minētā programma tika īstenota un līdzfinansēta ES kohēzijas politikas programmas 2021.–2027. gadam ietvaros, konkrēti 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem”. Arī PSMVM piedalījās, lai informētu un izglītotu sabiedrību zobu veselības jautājumos.
Zobārstniecības pakalpojumu pieejamības uzlabošanai 2023. gadā tika novirzīts papildu finansējums 2 061 510 eiro apmērā, kas ļāva nodrošināt pakalpojumus vairāk nekā 35 000 pacientu. Veselības ministrija un Nacionālais veselības dienests (turpmāk - NVD) sadarbībā ar Latvijas Zobārstu asociāciju 2024. gada sākumā ieviesa vairāk nekā 30 jaunas zobārstniecības manipulācijas un pārrēķināja valsts tarifus vairāk nekā 10 manipulācijām. Tas nodrošināja valsts apmaksātu zobu sakņu ārstēšanu, plombēšanu, silantu uzlikšanu, kā arī modernu iekārtu izmantošanu un pakalpojumu apjoma pieaugumu atbilstoši faktiskajām izmaksām.

Pēdējo gadu laikā sabiedrības veselības politikas īstenošanā pievērsta pastiprināta uzmanība iedzīvotāju psihoemocionālās veselības veicināšanai, jo sasprindzinājumu, stresu un nomāktību izjūt aizvien vairāk cilvēki un biežāk, un ir nepieciešams stiprināt sabiedrības zināšanas par stresa pārvaldību un emocionālo inteliģenci. Aplūkojamajā periodā īstenoti vairāki starpsektoru sadarbībā balstīti pasākumi, tostarp sabiedrības informēšanas kampaņas, atbalsta programmas dažādām mērķgrupām un psiholoģiskā atbalsta pakalpojumu paplašināšana. 

	2.1.3. Rezultatīvais rādītājs (RR)
	Bāzes vērtība
	
	Mērķis 
2024.
	Mērķis
 2027.
	Vērt.

	1. Skolēni (11, 13 un 15 g.v.), kuri cietuši no skolasbiedru ņirgāšanās (avots: Latvijas skolēnu veselības paradumu pētījums, SPKC)*
	22,3
(2018.)
	19,0
(2022.)
	21,5
	  20,5
	[image: Arrow Up with solid fill]

	2. Iedzīvotāju (15-74 g.v.) īpatsvars, kas izjutuši sasprindzinājumu, stresu un nomāktību pēdējā mēneša laikā (%) (avots: Latvijas iedzīvotāju veselību ietekmējošo paradumu pētījums, SPKC) 
	59,6
(2018.)
	62,4
(2024.)
	58,0
	56,5
	[image: Arrow Down with solid fill]

	3. Iedzīvotāju (15-74 g.v.) īpatsvars, kas izjutuši depresiju pēdējā gada laikā (%) (avots: Latvijas iedzīvotāju veselību ietekmējošo paradumu pētījums, SPKC) 
	22,4
(2018.)
	20,4
(2024.)
	22,0
	20,0
	[image: Arrow Up with solid fill]

	4. Mirušo skaits no pašnāvībām bērnu un jauniešu vidū (līdz 17 g.v.) (avots: SPKC) (sasaistē ar 14. politikas rezultātu) 
	3
(2019)
	3
(2024.)
	1
	0
	[image: Arrow Down with solid fill]

	5. Mirstība no pašnāvībām (uz 100 000 iedzīvotāju) (avots: SPKC) (sasaistē ar 14. politikas rezultātu)*
	15,0
(2019.)
	13,4
(2024.)
	15,2
	15,0
	[image: Arrow Up with solid fill]

	6. Kopējās internalizējošās (emocionālās grūtības un grūtības saskarsmē ar vienaudžiem)/eksternalizējošās grūtības (uzvedības grūtības un hiperaktivitāte) skolēniem (%) (avots: Skolēnu veselības paradumu pētījums, SPKC)[footnoteRef:27] [27:  Ņemot vērā to, ka visās pētījuma dalībvalstīs pakāpeniski pieaug to pusaudžu īpatsvars, kuriem ir nozīmīgas emocionālās un uzvedības grūtības, kas liecina ne tikai par traucējumu izplatības pieaugumu, bet arī to atpazīšanas uzlabošanos un stigmas mazināšanos, rādītājam nav prognozējama samazināšanās 2024. un 2027. gadā, bet plānota rādītāja saglabāšanās/noturēšana pašreizējā līmenī.] 

	16,7
(2017./2018.)
	
	16,7
2021./
2022.)
	16,7
(2025./
2026.)
	Nav[footnoteRef:28]  [28:  2022.gada aptaujā skala netika izmantota, jo nepietika finasējums, lietojot on-line anketu, par katru respondentu tika prasīta maksa.] 


	
	
	
	
	Tabula Nr.11


Pieejamie dati, lai arī ar atsevišķām pozitīvām tendencēm, neliecina par būtisku iedzīvotāju psihoemocionālas veselības uzlabošanos. Lai gan mirstība no pašnāvībām samazinās un konkrētā Rezultatīvā rādītāja mērķa vērtība ir sasniegta, salīdzinājumā ar citām ES valstīm Latvija joprojām ierindojas starp valstīm ar ļoti augstu pašnāvību līmeni. 2021.gadā Latvija bija ceturtajā vietā.[footnoteRef:29] Latvijai jāturpina darbs pie uzdevumu izpildes.  [29:  Informācija pieejama Eurostat datu bāzē ievadots atlases kritēriju - Intentional self-harm. Pieejams: https://ec.europa.eu/eurostat/databrowser/view/hlth_cd_asdr2__custom_18034574/default/table] 

Reaģējot uz pieaugošo pieprasījumu pēc psihoemocionālā atbalsta, kopš 2021. gada īstenoti nozīmīgi pasākumi gan psihiskās veselības pakalpojumu pieejamības, gan krīzes palīdzības nodrošināšanas jomā. Piemēram PSMVM, lai mazinātu Covid-19 pandēmijas negatīvo ietekmi uz sabiedrības psihisko veselību, 2021.gadā organizēja sarunu cikla “MVM sarunas” ietvaros uz diskusiju “Kā izstāstīt neizstāstāmo? Vientulība un māksla” par vientulību un mākslas terapiju. SPKC ESF projektu ietvaros organizēja izglītojošās nodarbības „Izzini sevi – saproti citus!” 7.-9.klašu skolēniem par psihoemocionālā klimata uzlabošanu klasē (t.i., par cilvēka emocijām, to pārvaldīšanu un uztveres īpatnībām, cieņpilnu komunikāciju un vienkāršām komunikācijas prasmēm kā klausīšanās, domu formulēšana u.c., konfliktu risināšanas pamatprincipiem, emocionālo un verbālo agresiju un tās ietekmi).

Sākot ar 2021. gada 1. februāri, diennakts krīzes atbalsta tālrunī 67 222 922 darbojas īpaši apmācīti konsultanti, un iedzīvotājiem pieejamas arī bezmaksas attālinātas psihologa konsultācijas. VM sadarbībā ar NVO turpināja darbu pie pakalpojumu pieejamības paplašināšanas bērniem un jauniešiem. Vienlaikus būtiski attīstīts pakalpojumu tīkls bērnu un pusaudžu auditorijai – no 2021. gada 1. jūlija darbu sākušas trīs jaunas Pusaudžu resursu centra filiāles Valmierā, Ventspilī un Daugavpilī, kā arī paplašinātas iespējas Rīgā un Liepājā, savukārt 2023. gadā – Jelgavā un Rēzeknē. Šāda reģionālā pieejamība nodrošina to, ka psihosociālais atbalsts pusaudžiem ir sasniedzams visā Latvijā.
Šajā periodā SPKC ir īstenojis mērķtiecīgus pasākumus psihiskās veselības stiprināšanai dažādām sabiedrības grupām – skolēniem, vecākiem, pedagogiem, senioriem, NVVST un NVPT koordinatoriem. Pašvaldībās notikušas nodarbības emocionālās labbūtības veicināšanai. Skolās – par apzinātību, stresa pārvaldību un emocionālo inteliģenci; vecākiem un pedagogiem – lekcijas par bērnu psihoemocionālo attīstību. SPKC organizējis arī tādas praktiskās nodarbības un vebinārus, kā “Garīgā veselība darbā ar jaunatni”, “Jaunieši nemiera laikos”, “Vienaudžu atbalsta programmas”, „Kā būt harmonijā ar sevi?”, “Bērnu psihosociālā audzināšana”, “Psihiskās veselības darba burtnīca – pašpalīdzības metodes”,  kā arī izglītojošās nodarbības „Izzini sevi un atbalsti citus!”, nodrošinājis informatīvu materiālu (bukleti, brošūras, darba burtnīcas) izstrādi un izdošanu - “Jauno vecāku psihiskā veselība pēcdzemdību periodā”, “Palīgs veselības veicināšanas un slimību profilakses aktivitāšu īstenošanai izglītības iestādēs” sadaļa “Ieteikumi psihiskās veselības veicināšanai”, "Pašpalīdzības metodes psihiskās veselības veicināšanai pieaugušajiem", "Jauno vecāku psihiskā veselība pēcdzemdību periodā", “Psihiskā veselība un stigma” u.c.
Turpināts darbs NVVST, izstrādājot un īstenojot tiešsaistes apmācības NVVST koordinatoriem par pedagogu psihiskās veselības veicināšanu, radošo darbu konkurss NVVST 5.-9. klašu skolēniem “Mana psihiskā veselība – šodien un rīt”, aktualizējot psihiskās veselības veicināšanas metodes un veselīgu miega paradumu nozīmību skolēniem. Izstrādātas sociālo tīklu ziņas un informācija NVPT mātes psihiskās veselības dienā. NVVST koordinatoriem rīkotas apmācības par atbalstu skolēniem un vardarbības mazināšanu. Sabiedrības informēšana notikusi sociālajos tīklos un īstenoti radoši konkursi NVVST dalības iestādēm. Papildināts atbalsts pedagogiem un skolu personālam, nodrošinot supervīzijas un profesionālās pilnveides seminārus, tostarp izdegšanas profilaksei. SPKC aktīvi turpināja sabiedrības izglītošanas kampaņas, īpaši Pasaules garīgās veselības dienas ietvaros – sagatavoti informatīvi materiāli un sociālo tīklu saturs.
Lai uzlabotu atbalstu veselības aprūpes darbiniekiem, 2021. gada 1. pusgadā 32 stacionārajās ārstniecības iestādēs izveidoti psihoemocionālā atbalsta kabineti. Tajos nodrošināta gan informēšana, gan atbalsta koordinācija un palīdzības sniegšana medicīnas personālam, sniedzot mērķētu palīdzību veselības aprūpes darbiniekiem stresa mazināšanai, izdegšanas sindroma profilaksei un emocionālās noturības veicināšanai.
VM īstenoja psihiskās veselības veicināšanas un profilakses programmu ESF projekta ietvaros, kuras mērķis bija veicināt dažādu mērķauditoriju prasmes, zināšanas un iemaņas psihiskās veselības saglabāšanā un uzlabošanā, skaidrojot psihiskās veselības nozīmi un piedāvājot dažādus praktiskus risinājumus savas psihiskās veselības veicināšanai. Materiāli vienkopus pieejami: https://esparveselibu.lv/lejupielade/informativie-materiali-psihiskas-veselibas-veicinasanas-un-profilakses-programma, www.ieskatiesacis.lv. 
VPP “Covid-19 seku mazināšanai” ietvaros 2021.gadā publicēts pētījums “Psihiskā veselības un psiholoģiskā noturība un ar to saistītie faktori Latvijas populācijā Covid-19 pandēmijas laikā, turpmākās vadības virzieni”. 
Rīgas pašvaldībā tika uzsāktas tiešsaistes nodarbības vecākiem, fokusējoties uz bērnu un pusaudžu psiholoģisko vajadzību atpazīšanu (tēmas: pašvērtējums, emociju regulācija, attīstības posmi), kas turpinās vēl līdz 2025. gadam. 
2022.gada 21.-23. aprīlī  RSU norisinājās zinātniski praktiskā konference “Veselība un personības attīstība: starpdisciplinārā pieeja”, 2023.gada 13.oktobrī notika zinātniski praktiskā konference “Vecāku līdzatbildība 21. gadsimta pedagoģijā”, 2024. gadā notika pedagogu un vecāku izglītošana, īpaši par emocionālās labsajūtas veidošanu skolā, bērnu trauksmi un uzmanības noturību (veseligsridzinieks.lv). Pieminētās konferences ir tikai dažas no notikušajām konferencēm.  
2021.–2022. gadā īstenotie pasākumi psihoemocionālās veselības jomā kalpojuši kā pamats turpmākai sistēmiskai pieejai, kas nostiprināta Veselības aprūpes pakalpojumu psihiskās veselības jomā uzlabošanas plānā 2023.–2025. gadam. Šis plāns paredz mērķtiecīgu iesākto pasākumu turpināšanu, attīstību un pieejamības palielināšanu dažādām mērķgrupām: jaunu programmu izstrādi (ēšanas traucējumi, atbalsta grupas, agrīna intervence bērniem ar autiskā spektra traucējumiem), pakalpojumu kvalitātes un pieejamības uzlabošanu.
ES fondu ietvaros turpinās kompleksu preventīvu pasākumu īstenošana skolās un pašvaldībās, t.sk. izglītojošās programmas par emocionālo inteliģenci, stresa pārvarēšanu un vienaudžu atbalstu.
	[bookmark: _Toc199268834]2.1.4. Politikas rezultāts: Samazinājusies atkarību izraisošo vielu lietošana un procesu atkarības iedzīvotāju vidū
Atkarību izraisošo vielu lietošana un procesu atkarības būtiski ietekmē sabiedrības veselību, drošību un sociālekonomisko situāciju. Tās saistītas ar paaugstinātu saslimstību, priekšlaicīgu mirstību, garīgās veselības traucējumiem, noziedzību un sociālo atstumtību, īpaši ietekmējot bērnus un jauniešus. Tāpēc atkarību mazināšana ir viens no sabiedrības veselības politikas prioritārajiem mērķiem, un šī rīcības virziena īstenošana ir būtiska gan iedzīvotāju dzīves kvalitātes uzlabošanai, gan veselības aprūpes sistēmas ilgtspējai.

	2.1.4. Rezultatīvais rādītājs (RR)
	Bāzes vērtība
	
	Mērķis
2024.
	Mērķis
2027.
	Vērt.

	1. Reģistrētā absolūtā alkohola patēriņš litros uz vienu 15 gadus vecu un vecāku iedzīvotāju, neieskaitot tūristu absolūtā alkohola patēriņu (avots: SPKC)
	11 litri
(2018.)
	11,7
(2023)
	10,4 litri
	10 litri
	[image: ]

	2. Pēdējā gada laikā pārmērīgo alkohola lietotāju īpatsvars darbspējas (15-64 g.v.) vecumā (%) (avots: Latvijas iedzīvotāju veselību ietekmējošo paradumu pētījums, SPKC)*
	40,0
(2018.)
	41,6
(2024)
	39,0
	38,2
	[image: Arrow Down with solid fill]

	3. Jauniešu (15 gadu vecumā) īpatsvars, kuri lietojuši alkoholu riskantā veidā (60 un vairāk gramu absolūtā alkohola vienā reizē) pēdējā mēneša laikā (%) (avots: ESPAD, SPKC) 
	36
(2019.)
	21
(2024)
	35
	34
	[image: ]

	4. Ikdienas smēķēšanas paraduma izplatība cilvēkiem darbspējas (15-64 g.v.) vecumā (%) (avots: Latvijas iedzīvotāju veselību ietekmējošo paradumu pētījums, SPKC)*
	26,2
(2018.)
	33,0
(2024)
	25,5
	24,7
	[image: Arrow Down with solid fill]

	5. Iedzīvotāju (15-74 g.v.) īpatsvars, kuri pēdējā gada laikā lietojuši elektroniskās cigaretes (%) (avots: Latvijas iedzīvotāju veselību ietekmējošo paradumu pētījums, SPKC)
	16,0
(2018.)
	29,4
(2024)
	15,5
	15,0
	[image: Arrow Down with solid fill]

	6. Skolēnu (13 - 15 g.v.) īpatsvars, kuri elektronisko cigareti lietojuši vismaz vienu dienu pēdējo 30 dienu laikā (%) (avots: Starptautiskais jauniešu smēķēšanas pētījums, SPKC[footnoteRef:30]) [30:  Rezultatīvais rādītājs “Skolēnu (11, 13 un 15 g.v.) īpatsvars, kuri elektronisko cigareti lietojuši vismaz vienu dienu pēdējo 30 dienu laikā (%)” aizstāts ar “ Skolēnu (13 - 15 g.v.) īpatsvars, kuri elektronisko cigareti lietojuši vismaz vienu dienu pēdējo 30 dienu laikā (%) SPKC sniegtā aktualizētā informācija. ] 

	18,0
(2019.)
	21,9
(2023)
	17,0
	16,0
	[image: ]

	7. Regulāri (vismaz reizi nedēļā) smēķējošu 15-gadīgu skolēnu īpatsvars (%) (avots: Latvijas skolēnu veselības paradumu pētījums, SPKC) 
	12,3
(2018.)
	16,4
(2022)
	11,5
	10,0
	[image: Arrow Down with solid fill]

	8. Narkotiku lietošanas izplatība darbspējas vecuma (15-64 gadus vecu) iedzīvotāju vidū pēdējā gada laikā (%) (avots: Pētījums par atkarību izraisošo vielu lietošanas izplatību iedzīvotāju vidū, SPKC) 
	4,6 
(2015)
	4,5
(2022)
	4,5
	4,4
	[image: Arrow Up with solid fill]

	9. Narkotiku (marihuāna un hašišs, ekstazī, amfetamīns) lietošanas izplatība skolēnu (15-16 gadus vecu) vidū pēdējā gada laikā (%) (avots: ESPAD, SPKC)
	Marihuāna
un hašišs –
 21
ekstazī – 
3,6
amfetamīns 
– 1,1
(2019.)
	Marihuāna
un hašišs-
12
ekstazī-
2
Amfetamīns
-1,6
(2024)
	Marihuāna 
un hašišs – 
20
ekstazī – 
3,4
amfetamīns – 0,8
	Marihuāna
un hašišs – 
19
ekstazī – 
3,2
amfetamīns –0,6
	[image: ]

	10. Latvijas iedzīvotāju īpatsvars 15-64 gadu vecumā, kas spēlējuši kādu no azartspēļu vai loteriju veidiem pēdējā gada laikā (avots: Pētījums par procesu atkarību (azartspēļu, sociālo mediju, datorspēļu atkarība))
	26,2
(2019.)
	….
	25,2
	24,2
	Nav[footnoteRef:31] [31:  Pētījums nav atkārtoti veikts.] 


	11. Problemātiskie sociālo tīklu lietotāji/skolēni (%) (avots: Skolēnu veselības paradumu pētījums, SPKC)[footnoteRef:32] [32:  Ņemot vērā to, ka visās pētījuma dalībvalstīs nenovēršami pieaug intensīvāka tiešsaistes komunikācijas lietošana, kā arī problemātiskā lietošana, rādītājam nav prognozējama samazināšanās 2024. un 2027. gadā, bet plānota rādītāja saglabāšanās/noturēšana pašreizējā līmenī.] 

	5,1
(2017./
2018.)
	7,7
(2022)
	5,1
(2021./
2022.)
	5,1
(2025./
2026.)
	[image: Arrow Down with solid fill]

	12. Intensīvie tiešsaistes komunikāciju lietotāji/skolēni (%) (avots: Skolēnu veselības paradumu pētījums, SPKC)73
	24,9
(2017./
2018.)
	29,1
(2022)
	24,9
(2021./
2022.)
	24,9
(2025./
2026.)
	[image: Arrow Down with solid fill]

	 
	
	
	
	Tabula Nr.12


Datu analīze par 2021.–2024. gada periodu liecina par pozitīvām tendencēm tikai atsevišķos rādītājos. Latvija starp ES valstīm ierindojas pirmajā vietā pēc alkohola patēriņa uz vienu iedzīvotāju vecumā no 15 gadiem, vidēji patērējot 11,7 litrus alkohola gadā.[footnoteRef:33]Ir pieaudzis elektronisko cigarešu lietotāju skaits visās vecuma grupās, kas atbilst starptautiskā mērogā novērotām tendencēm attiecībā uz iedzīvotāju paradumiem nikotīnu saturošu izstrādājumu lietošanā. Minētais ir saistāms ar plašo nikotīnu saturošu izstrādājumu piedāvājumu un to pieejamību. Lai arī joprojām turpinās šo produktu radītās ietekmes uz veselību  izpēte ilgtermiņā, neapstrīdams ir fakts, ka šo produktu lietošana  rada kaitējumu veselībai un saistīta ar paaugstinātu atkarību veidošanās risku, jo īpaši bērniem, jauniešiem. [33:  Ekonomiskās sadarbības un attīstības organizācijas dati (Organisation for Economic Co-operation and Development (OECD)) Pieejams: https://www.oecd.org/en/data/indicators/alcohol-consumption.html] 

Lai samazinātu atkarību izraisošo vielu lietošanu un procesu atkarības, VM izstrādāja un ar MK 2020. gada 30. jūlija rīkojumu Nr. 412 tika apstiprināts “Alkoholisko dzērienu patēriņa mazināšanas rīcības plāns 2020.–2022. gadam”, kurā ietverti pasākumi sabiedrības izglītībai, alkohola reklāmas ierobežojumiem un rehabilitācijas pieejamības uzlabošanai. MK 2023.gada 3.novembrī pieņemts “Informatīvais ziņojums "Par Alkoholisko dzērienu patēriņa mazināšanas un alkoholisma ierobežošanas rīcības plāna 2020.-2022. gadam izpildi"”, kurā diemžēl ir secināts, ka “kopējais absolūtā alkohola patēriņš uz vienu iedzīvotāju vecāku par 15 gadiem neieskaitot tūristu absolūtā alkohola patēriņu, ir pieaudzis”.

Latvijā šajā jomā īstenoti vairāki nozīmīgi pasākumi. Akcīzes nodokļa likmju paaugstināšana alkoholiskajiem dzērieniem un tabakas izstrādājumiem notika pakāpeniski 2021.–2024. gadā, tostarp 2024. gada oktobrī VM pauda priekšlikumus straujākai akcīzes celšanai, taču šie priekšlikumi netika pilnībā ņemti vērā. No 2025. gada 1. janvāra stājās spēkā grozījumi Veselības aprūpes finansēšanas likumā, atbrīvojot narkoloģiskos pacientus no līdzmaksājumiem ārstēšanai. 2024.gadā 11.janvārī tika pieņemti būtiski grozījumi Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumā, nosakot, ka no 2025.gada 1.janvāra Latvijā tabakas izstrādājumus, augu smēķēšanas produktus, elektroniskās smēķēšanas ierīces, nikotīna spilventiņus var iegādāties, pārdot  un lietot tikai personas, kas sasniegušas 20 gadu vecumu (iepriekš –18 gadi). Vienlaikus stājies spēkā arī stingāks regulējums nikotīna spilventiņiem, ierobežojot tajos atļauto nikotīna koncentrāciju līdz 4 mg, aizliedzot to reklāmu, distances tirdzniecību, nosakot ziņošanas prasību  par sastāvu, kā arī brīdinājuma par ietekmi uz veselību izvietošanu, un arī paredzot ierobežojumus aromatizētāju pievienošanai, izņemot tabakas aromātu. Tāpat no 2025.gada 1.janvāra ir aizliegts laist tirgū arī elektronisko smēķēšanas ierīču šķidrumus, kas satur aromatizētājus, izņemot tabakas aromātu.
Šobrīd parlamentā norisinās darbs pie grozījumu izstrādes tiesību aktos, lai noteiktu kriminālatbildību par elektronisko cigarešu, to šķidrumu un nikotīna spilventiņu nelegālu apriti, jo šobrīd kriminālatbildība ir noteikta tikai par nelegālu tabakas izstrādājumu apriti. Minētais pasākums paredzēts, lai uzlabotu kontroles un uzraudzības iespējas un cīnītos pret nelegālo tirdzniecību saziņas platformā Telegram. Minētos grozījumus plānots pieņemt 2025.gadā.
Kopš 2024.gada maija  darbojas  paplašināts atkarību  atbalsta tālrunis 67037333 (līdz tam – tikai smēķēšanas atmešanas jautājumos), kurā iedzīvotāji, kas vēlas atmest smēķēšanu, kuriem ir alkohola, narkotiku un azartspēļu atkarība, kā arī līdzatkarīgas personas, var saņemt anonīmu psiholoģisku palīdzību un konsultācijas, t.sk. atbalstu krīzes situācijās, kā arī  informāciju par pieejamiem un situācijai atbilstošākajiem pakalpojumiem.  2025. gadā plānota tālruņa darba laika pagarināšana un tā darbības nodrošināšana ne tikai darba dienās, bet arī brīvdienās. 
Alkohola cenu un atlaižu reklāmas ierobežošana un aizliegšana  dažādos informācijas sniegšanas kanālos un medijos (gan TV, gan radio, gan tiešsaistē)  ir pakāpeniski ieviesta no 2021. gada.  Tika izstrādāti divi likumprojekti  “Grozījumi Alkoholisko dzērienu aprites likumā” un “Grozījumi Elektronisko plašsaziņas līdzekļu likumā”, kas 2023. gadā tika  iesniegti  un apstiprināti MK, lai samazinātu pieejamību un reklāmas ietekmi. Kopš 2023.gada par iesniegtajiem likumprojektiem norisinās diskusijas Saeimā un virzītie likumprojekti tika apstiprināti Saeimā 2024.gada 9.maijā otrajā lasījumā. Plānots minētos likumprojektus apstiprināt trešajā lasījumā  2025.gadā, vispirms tos saskaņojot ar EK. 
ESF projekta “Kompleksi veselības veicināšanas un slimību profilakses pasākumi” ietvaros 20 izglītības iestādēs tika adaptēta un pilotēta programma “Unplugged” atkarības riska faktoru mazināšanai. Sadarbībā ar Bērnu un pusaudžu resursu centru izstrādāta  atkarību profilakses programma paaugstināta riska jauniešiem (13–25 gadi), kuri pirmo reizi nonākuši valsts vai pašvaldības iestāžu redzeslokā saistībā ar atkarību izraisošo vielu lietošanu un/vai ar to saistītu pretlikumīgu, riskantu uzvedību - "Veselīgas nākotnes programma" īstenošanai pašvaldības speciālistu vadībā. Apmācīti pašvaldību speciālisti visā valsts teritorijā 2022. un 2023. gadā. Vairākumā pašvaldību programma pēc apmācībām netiek ieviesta cilvēkresursu un lielas speciālistu noslodzes dēļ. Tāpat tika izstrādāti un izplatīti metodiskie ieteikumi izglītības iestādēm atkarības profilakses rīcības plāna izstrādāšanai, ieviešanai un uzraudzībai, īstenoti semināri vispārizglītojošo izglītības iestāžu darbiniekiem. Ņemot vērā joprojām nepietiekošo atkarību profilakses programmu pieejamību gan izglītības iestādēs, gan pašvaldībās, abas minētās programmas “Unplugged” un “Veselīgas nākotnes programma” plānots atkārtoti īstenot un ieviest 2025.un 2026.gadā  ESF finansējuma ietvaros. 
SPKC īstenojis dažādas aktivitātes sabiedrības informētības veicināšanai par atkarību izraisošo vielu lietošanu un procesu profilaksi un ar to saistītajiem riskiem. Tika organizētas apmācības un diskusijas NVVST un NVPT koordinatoriem, iesaistot nozares ekspertus, kā arī izstrādāti un izplatīti informatīvie materiāli par smēķēšanas, t.sk. elektronisko smēķēšanas ierīču, alkohola un moderno tehnoloģiju pārmērīgas lietošanas ietekmi sociālajos tīklos, publicēti SPKC mājaslapā un izplatīti drukātā formātā. 
Popularizēts arī alkohola, narkotisko vielu lietotāju, smēķētāju, azartspēļu spēlētāju un līdzatkarīgo personu konsultatīvais tālrunis, kā arī īstenotas komunikācijas kampaņas sociālajos tīklos gan šī tālruņa izmantošanas veicināšanai, gan tematisko veselības dienu aktualizēšanai. Papildus tam nodrošināts metodiskais atbalsts NVVST un NVPT koordinatoriem (t.sk. vadlīnijās pašvaldībām un atbalsta materiālā izglītības iestādēm par veselības veicināšanas aktivitāšu īstenošanu ietvertas sadaļas par atkarību profilaksi) un īstenotas pieredzes apmaiņas aktivitātes. 
Lai mazinātu problemātisko sociālo tīklu lietotāju īpatsvaru skolēnu vidū, Latvijā kopš 2020. gada tiek īstenotas vairākas profilakses un izglītošanas aktivitātes. Skolu programmās no 2021. gada tiek iekļautas digitālās pratības un veselīga interneta lietošanas nodarbības, kas veicina jauniešu kritisko domāšanu un spēju pārvaldīt savu tiešsaistes aktivitāšu apjomu. No 2021. gada tiek organizēti informatīvie semināri vecākiem un pedagogiem, lai palielinātu izpratni par sociālo tīklu lietošanas riskiem un efektīvām atbalsta metodēm. Aktīvi tiek veicināta arī veselīga dzīvesveida popularizēšana un brīvā laika aktivitāšu pieejamība ārpus digitālās vides, lai nodrošinātu līdzsvarotu un drošu sociālo tīklu lietošanu, samazinātu problemātiskās lietošanas izplatību un veicinātu jauniešu psihisko un sociālo labklājību. Plānotajā periodā līdz 2027. gadam turpināsies digitālās pratības stiprināšana, atbalsta pakalpojumu pilnveidošana un efektīvāka sadarbība starp izglītības, veselības un sociālajiem dienestiem, kā arī sabiedrības informētības veicināšana par digitālās atkarības riskiem un to novēršanas iespējām. 
Vienlaikus, lai mazinātu šos riskus, 2022.gadā nozares speciālisti izveidojuši Rekomendācijas drošai un veselībai nekaitīgai moderno tehnoloģiju lietošanai bērniem ar mērķi veicināt bērnu drošību moderno tehnoloģiju lietošanā, mazinot moderno tehnoloģiju ietekmi uz bērnu veselību un tehnoloģiju radīto apdraudējumu, kā arī veicināt jēgpilnu moderno tehnoloģiju lietošanu bērniem dažādās vecuma grupās. Šie pasākumi apliecina Latvijas valsts ilgtermiņa apņemšanos sistemātiski samazināt atkarību izplatību un veicināt sabiedrības veselības uzlabošanos ieviešot pierādījumos balstītus pasākumus un politiku. 


	[bookmark: _Toc199268835][bookmark: _Toc209073651]2.1.5. Politikas rezultāts: Samazinājies bērnu un pieaugušo traumatisms, tai skaitā uzlabota bērnu un pieaugušo drošība uz ūdens un ūdens tuvumā, un palielinājusies drošības līdzekļu lietošana satiksmē
Traumatisms ir viens no galvenajiem veselības apdraudējumiem visās vecuma grupās, izraisot ne tikai fiziskas ciešanas un invaliditāti, bet arī būtisku emocionālu, sociālu un ekonomisku slogu gan ģimenēm, gan sabiedrībai kopumā. Īpaši satraucošs ir bērnu traumatisms, jo tas var ietekmēt bērna attīstību un turpmāko dzīves kvalitāti. Drošības veicināšana uz ceļiem, ūdens tuvumā un citās vidēs, kurās pastāv augsts traumu risks, ir būtiska sabiedrības veselības prioritāte. Svarīga loma ir arī iedzīvotāju izglītošanai un drošības līdzekļu lietošanas paradumu veidošanai, lai mazinātu novēršamu risku ietekmi. 

	2.1.5. Rezultatīvais rādītājs (RR)
	Bāzes vērtība
	
	Mērķis 2024.
	Mērķis 2027.
	Vērt.

	1. Bērnu līdz 4 gada vecumam mirstība no ārējiem nāves cēloņiem (uz 100 000 iedzīvotāju) (avots: Latvijas iedzīvotāju nāves cēloņu datu bāze, SPKC) 
	6,7
(2019.)
	2,5
(2024.)
	4
	2
	[image: Arrow Up with solid fill]

	2. Stacionārā ārstēto bērnu (0-17 g.v.) ar diagnozi „Ievainojumi, saindēšanās un citas ārējās iedarbes sekas” relatīvais skaits (uz 1000 iedzīvotāju) (avots: SPKC) 
	10,5
(2019.)
	9,9
(2023.)
	9,3
	9,0
	[image: Arrow Right with solid fill]

	3.Noslīkušo (bērnu/kopā) relatīvais skaits, uz 100 000 iedz. (avots: Latvijas iedzīvotāju nāves cēloņu datu bāze, SPKC) 
	1,1/5,4
(2019.)
	1,4/5,7 
(2024.)
	<1/4
	<0,5/3
	[image: Arrow Down with solid fill]

	4. Mirušo skaits no ārējiem nāves cēloņiem uz 100 000 iedzīvotāju (avots: Latvijas iedzīvotāju nāves cēloņu datu bāze, SPKC)*
	73,0
(2019.)
	77,3
(2024.)
	75
	72
	[image: Arrow Down with solid fill]

	5. Stacionārā ārstēto pieaugušo (virs 18 g.v.) iedzīvotāju ar diagnozi „Ievainojumi, saindēšanās un citas ārējās iedarbes sekas” relatīvais skaits (uz 1000 iedzīvotāju) (avots: SPKC)
	15,8
(2019.)
	14,5
(2023.)
	15,5
	15,4
	[image: Arrow Up with solid fill]

	Tabula Nr.13



Divi no pieciem rezultatīvajiem rādītājiem par bērnu un pieaugušo traumatismu ir negatīvi, divi – ar pozitīvu vērtējumu un viens – ar neitrālu. Piemēram,  ir samazinājusies bērnu līdz 4 gada vecumam mirstība no ārējiem nāves cēloņiem. Lai samazinātu traumatisma izplatību un ar to saistīto mirstību, sabiedrības veselības politikas ietvaros 2021.–2024. gadā īstenoti vairāki pasākumi, kas vērsti uz bērnu un pieaugušo drošības uzlabošanu gan ikdienas vidē, gan specifiskās riska situācijās, tai skaitā turpināta sabiedrības izglītošana par drošību uz ūdens un ūdens tuvumā, kā arī veicināta individuālo drošības līdzekļu, piemēram, glābšanas vestu, ķiveru, atstarojošo elementu lietošana. Vienlaikus īstenoti pasākumi satiksmes drošības stiprināšanai, īpašu uzmanību pievēršot bērnu ceļā uz un no izglītības iestādēm drošībai.
Lai veicinātu veselīgu un drošu dzīves un darba vidi un mazinātu traumatismu un mirstību no ārējiem nāves cēloņiem, SPKC īstenojis plašu preventīvo pasākumu kopumu, tostarp izstrādājot un izplatot informatīvus materiālus par bērnu un senioru traumatisma profilaksi, drošību sadzīvē, uz ceļa, pie un uz ūdens, īpaši uzsverot bīstamību lekšanai ūdenstilpnē uz galvas. Notikusi aktīva sabiedrības izglītošana sociālajos tīklos un ārstniecības iestādēs, īstenotas kampaņas un konkursi par drošu vidi bērniem un senioriem, kā arī nodrošinātas pašvaldību pārstāvju apmācības par drošību peldvietās. Aktualizētas vadlīnijas pašvaldībām veselības veicināšanai un izstrādāts atbalsta materiāls izglītības iestādēm veselības veicināšanas aktivitāšu īstenošanai, kuros atsevišķās sadaļās izdalītas tēmas par traumatisma profilaksi. Tāpat īstenoti izglītojoši pasākumi dažādām mērķa grupām un attīstīta starpinstitūciju sadarbība, tai skaitā bērnu aizsardzības un vides veselības jomās.  
Ņemot vērā augsto bērnu traumatismu Latvijā, VM 2022. gadā uzsāka sabiedrības informēšanas kampaņu “Pārvērt pārdrošību par drošību!”. No 2022. līdz 2023. gadam visā Latvijā norisinājās izglītojoši pasākumi bērniem un viņu vecākiem par traumatisma riska faktoriem un to novēršanu. Kampaņas mērķis bija izglītot un informēt dažāda vecuma bērnus, viņu vecākus un citus pieaugušos par drošību, biežāk sastopamajiem traumu veidiem katrā vecumposmā, traumu gūšanas apstākļiem un profilakses iespējām, lai samazinātu bērnu traumatismu valstī. Sauklis “Pārvērt pārdrošību par drošību!” tika izvēlēts apzināti, lai uzsvērtu, cik trausla ir robeža starp pārdrošību un drošību, un atgādinātu, ka pieaugušie spēj aizsargāt bērnus, radot viņiem drošu vidi. Kampaņas ietvaros tika īstenoti dažādi pasākumi visā Latvijā:
· ar mediju starpniecību regulāri tika izplatīta informācija par bērnu traumatismu, tā riskiem un praktiskiem ieteikumiem traumu novēršanai;
· tika organizētas sporta spēles un mobilās darbnīcas, kurās ar sadzīviskiem piemēriem tika izglītots par drošības jautājumiem;
· tika sagatavoti informatīvi materiāli – buklets ar konspektīvu informāciju par traumatisma mazināšanu un pirmo palīdzību, kā arī instrukcija jaunajiem vecākiem ar padziļinātu informāciju par drošas vides nodrošināšanu un palīdzības sniegšanu. Bukleti tika izplatīti pediatru praksēs, slimnīcās, sociālajos dienestos, bāriņtiesās, krīžu centros un ārpusģimenes aprūpes iestādēs;
· tika izveidoti videoklipi “Bērnam droša māja” un “Pārbaudīsim māju!”, kuros praktiski tika parādīti riska faktori mājas vidē.
Kampaņas mērķauditorija bija bērni līdz 6 gadu vecumam, skolas vecuma bērni no 7 līdz 17 gadiem, bērnu vecāki, likumiskie pārstāvji, aprūpētāji un topošie vecāki. Kampaņa tika izstrādāta sadarbībā ar Bērnu klīnisko universitātes slimnīcu un SPKC un īstenota ESF projekta “Kompleksi veselības veicināšanas un slimību profilakses pasākumi” ietvaros. 
Valsts probācijas dienests 2023.gadā ieviesa probācijas programmu personām, kurām noziedzīgais nodarījums ir saistīts ar ceļu satiksmes noteikumu pārkāpumiem un transportlīdzekļa vadīšanu alkohola reibumā. Minētās probācijas programmas mērķis ir samazināt ceļu satiksmes noteikumu pārkāpēju atkārtotu likumpārkāpumu iespējamību, attīstot viņu izpratni un prasmes, lai novērstu vai kontrolētu riskantu uzvedību un varētu ietekmēt arī mirušo skaitu no ārējiem nāves cēloņiem satiksmē.
	[bookmark: _Toc199268836][bookmark: _Toc209073652]2.1.6. Politikas rezultāts: Iedzīvotāji ir labāk izglītoti par seksuālo un reproduktīvo veselību
Seksuālā un reproduktīvā veselība ir būtiska cilvēka vispārējās veselības un dzīves kvalitātes sastāvdaļa, kas ietekmē fizisko, emocionālo un sociālo labklājību. Tās izpratne un atbildīga attieksme ir īpaši nozīmīga bērnu un jauniešu vidū, jo veido priekšnoteikumus drošai uzvedībai, neplānotu grūtniecību un seksuāli transmisīvo infekciju riska mazināšanai. 

	2.1.6. Rezultatīvais rādītājs (RR)
	Bāzes vērtība
	
	Mērķis
 2024.
	Mērķis2027.
	Vērt.

	1. Mākslīgie aborti uz 1000 dzīvi dzimušo (avots: SPKC) 
	181
(2019.)
	190
(2024.)
	152
	122
	[image: Arrow Down with solid fill]

	2. Nepilngadīgo grūtnieču īpatsvars (no uzskaitē esošajām grūtniecēm) (%) (avots: SPKC) 
	0,9
(2019.)
	0,7
(2024.)
	0,8
	0,7
	[image: Arrow Up with solid fill]

	3. Pusaudžu (15 g.v.) īpatsvars, kuriem ir bijis dzimumakts (%) (avots: Latvijas skolēnu veselības paradumu pētījums, SPKC) (%) 
	14,1
(2018.)
	11,4
(2022.)
	13,0
	12,0
	[image: Arrow Up with solid fill]

	4. Saslimstība ar HIV (gadījumu skaits uz 100 000 iedzīvotāju) (avots: SPKC) (sasaistē ar 9. politikas rezultātu) 
	15,4
(2019.)
	9,6
(2024.)
	13
	11
	[image: Arrow Up with solid fill]

	5. Hlamīdiju izraisītās slimības jauniešiem (15-18 g.v.) uz 100 000 iedzīvotāju) (avots: SPKC)[footnoteRef:34]  [34:  Nepieciešams pārskatīt mērķa vērtību, jo, pārbaudot 2019. gada datus atklājās tehniska kļūda – saslimstības rādītājs šajā vecuma grupā bija daudz augstāks, proti,  nevis 44, bet gan 144 uz 100000 iedzīvotāju. Attiecīgi sasniegtais mērķa rādītājs 2022. gadā ir būtiski augstāks (sliktāks)  nekā  prognozētais mērķa rādītājs 2024. gadā. ] 

	44
(2019.)
	92,8
(2024.)
	35
	30
	[image: ]

Reproduktīvās un seksuālās veselības rādītāju dinamika kopumā liecina par daļēju progresa virzību uz izvirzītajiem mērķiem. Tomēr mākslīgo abortu skaits un saslimstība ar STS jauniešu vidū ir būtiski palielinājusies pretēji plānotajiem mērķiem.
Pārskata periodā seksuālās un reproduktīvās veselības jomā īstenoti vairāki mērķtiecīgi pasākumi gan nacionālā, gan reģionālā līmenī.  2023.gadā tika izstrādāts plānošanas dokuments “HIV infekcijas, seksuālās transmisijas infekciju, tuberkulozes, B un C hepatīta izplatības ierobežošanas rīcības plāns 2023.-2027. gadam”, paredzot mērķtiecīgus pasākumus veselības aprūpes pakalpojumu pieejamības uzlabošanai un izglītošanai konkrētām vecuma un sabiedrības grupām. Paralēli no 2020. līdz 2023. gadam tika īstenots visaptverošs pētījums par Latvijas iedzīvotāju seksuālās un reproduktīvās veselības paradumiem, kura rezultāti sniedza būtisku informāciju politikas veidotājiem par esošo situāciju un tās attīstības tendencēm.
SPKC pārskata periodā ir īstenojis izglītojošos pasākumus vispārējās izglītības iestāžu izglītojamajiem par personīgo un intīmo higiēnu. Izveidoti informatīvie materiāli un resursi dažādām sabiedrības grupām, kas ievietoti SPKC mājaslapā un izplatīti elektroniskā un drukātā formātā. SPKC īstenojis sabiedrības informēšanas kampaņu par HIV eksprestesta veikšanu, kā arī koordinējis HIV profilakses punktu (turpmāk - HPP) darbību. Uzsākts darbs pie pilotprojekta – bezmaksas prezervatīvu izdales Jauniešu centros un 2025.gadā plānota pilotprojekta ieviešana.
VM 2023. gadā īstenoja plašu sabiedrības informēšanas kampaņu “CIK BRĪVI TU RUNĀ SEKSA VALODĀ? PAR VEIKLU VALODU!”, kuras mērķauditorija bija gan jaunieši, gan vecāki, gan cilvēki ar aktīvu seksuālo dzīvi. Kampaņas ietvaros izstrādātas divas izglītojošas filmas: viena – jauniešiem par cieņpilnu attiecību veidošanu un biežākajiem mītiem, otra – pieaugušajiem par seksuālās veselības aktualitātēm dažādos dzīves posmos. Papildus tam 2023. gadā tapusi arī speciāli skolu auditorijai paredzēta mācību filma 5.–12. klašu skolēniem, kurā skaidroti būtiskākie jautājumi par dzimumnobriešanu un seksualitāti. 
No 2024. gada 1. janvāra uzsākta valsts apmaksāta kontracepcijas pakalpojuma nodrošināšana sievietēm, tai skaitā jaunietēm ar sociālās atstumtības risku. Šobrīd pakalpojumu var saņemt jaunietes līdz 19 gadu vecumam, kuras ir dzemdējušas; sievietes un jaunietes, kuras slimo ar psihiskās attīstības traucējumiem (diagnozes F70 - F79); sievietes, kuras slimo ar alkohola un narkotisko vielu atkarībām (diagnozes F10.2, F11.2., F12.2., F13.2. F14.2 F15.2., F16.2., F18.2., F19.2), kā arī sievietes, kuras ir ieslodzītas vai atbrīvotas no ieslodzījuma vietas (diagnozes Z65.1 - Z65.2). Pacientēm pakalpojuma nodrošināšanai tiek izmantotas tādas metodes, kā hormonālās vai nehormonālās intrauterīnās sistēmas (spirāle) vai kontraceptīvā augšdelma implanta ievadīšana, vai ķirurģiskā sterilizācija. Par piemērotāko kontracepcijas metodi konkrētajai pacientei lemj kompetentā ārstniecības persona - ginekologs, dzemdību speciālists, izvērtējot pacientes anamnēzi un piedāvājot vecumam, kā arī dzīvesveidam atbilstošāko kontracepcijas metodi.
Pārskata periodā arī dažādās pašvaldībās tika organizētas izglītojošas nodarbības, kas aptvēra arī seksuālās un reproduktīvās veselības jautājumus. 

	[bookmark: _Toc199268837][bookmark: _Toc209073653]2.1.7. Politikas rezultāts: Iesaistītas pašvaldības, izglītības iestādes un darba devēji un stiprināta to loma slimību profilaksē un  veselības veicināšanā.
Veselības veicināšana un slimību profilakse ir efektīva sabiedrības veselības stratēģija, kuras ilgtspējīga īstenošana prasa ciešu starpsektoru sadarbību un iesaisti visos pārvaldības līmeņos. Pašvaldības, izglītības iestādes un darba devēji spēlē būtisku lomu veselības veicinošas vides un ikdienas paradumu veidošanā, īpaši vietējā un kopienas līmenī. Šo partneru iesaiste un kapacitāte veselības jautājumu risināšanā ir viens no nozīmīgiem priekšnosacījumiem sabiedrības veselības mērķu sasniegšanai. To apliecina arī rezultatīvie rādītāji, kas ietver pašvaldību aktīvu līdzdalību veselības veicināšanā, dalību nacionālajos sadarbības tīklos, izglītības iestāžu iesaisti veselības iniciatīvās, kā arī vides kvalitātes nodrošinājumu, piemēram, drošu peldvietu pieejamību.

	2.1.7. Rezultatīvais rādītājs (RR)
	Bāzes 
vērtība
	
	Mērķis
2024.
	Mērķis
2027.
	Vērt.

	1. Pašvaldību īpatsvars, kurās ir izveidota atsevišķa amata vieta vai struktūrvienība, kuras pienākumos ir veselības veicināšanas jautājumu risināšana (%) (avots: SPKC) 
	28[footnoteRef:35] [35:  Nacionālā veselīgo pašvaldību tīkla ikgadējā monitoringa ietvaros apkopotā informācija (informāciju sniegušas 85 pašvaldības)] 

(2019.)
	38[footnoteRef:36]  [36:  (atsevišķa amata vieta: 23.6%. Atsevišķa struktūrvienība: 15.7%.)] 

(2024.)
	29
	30
	[image: Arrow Up with solid fill]

	2. Pašvaldību īpatsvars, kas darbojas Nacionālajā veselīgo pašvaldību tīklā (%) (avots: SPKC) 
	94
(2019.)
	100
(2024.)
	94
	94
	[image: Arrow Up with solid fill]

	3. Skolu īpatsvars, kuras ir iesaistītas Nacionālajā Veselību veicinošo skolu tīklā (%) (avots: SPKC) 
	11,5
(2019.)
	16,8
(2024.)
	13
	15
	[image: Arrow Up with solid fill]

	4. Oficiālo peldvietu īpatsvars ar vismaz pietiekamu ilglaicīgo ūdens kvalitāti (%) (avots: VI)
	100 
(2019.)
	100
(2024.)
	100 
	100
	[image: Arrow Up with solid fill]

Veselības veicināšanas jomā sektoru sadarbībā vērojams progress – pieaudzis pašvaldību un izglītības iestāžu iesaistes līmenis veselības veicināšanas iniciatīvās, sasniedzot vai pārsniedzot 2024. gada mērķi. Visas pašvaldības 2023. gadā un 2024.gadā darbojās NVPT. 
2021.–2024. gadā turpinājās pašvaldību, izglītības iestāžu un darba devēju iesaiste veselības veicināšanas un slimību profilakses pasākumos, tādējādi stiprinot to nozīmi sabiedrības veselības politikas īstenošanā. Ar ESF un valsts budžeta atbalstu tika nodrošināti dažādi pasākumi, tai skaitā izglītojošas aktivitātes skolēniem un pedagogiem, veselību veicinošas iniciatīvas darba vietās, kā arī iedzīvotājiem pieejami bezmaksas profilaktiskie pakalpojumi un konsultācijas pašvaldībās. Šāda pieeja veicina veselības pratību, samazina nevienlīdzību veselībā un uzlabo iedzīvotāju dzīves kvalitāti visā Latvijā.
Lai īstenotu veselības veicināšanas mērķus un sekmētu pašvaldību aktīvu dalību iedzīvotāju veselības veicināšanā, kā arī sniegtu metodisko atbalstu pašvaldībām to autonomās funkcijas izpildē – gādāt par iedzīvotāju veselību — īstenot veselīga dzīvesveida veicināšanas pasākumus un organizēt veselības aprūpes pakalpojumu pieejamību, pārskata periodā darbību turpinājusi VM kopā ar SPKC, Latvijas Pašvaldību savienību, PVO pārstāvniecību Latvijā un RSU Sabiedrības veselības fakultāti 2013. gadā nodibinātā Nacionālā veselīgo pašvaldību tīkla koordinācijas komisija. Pašvaldību pārstāvjiem regulāri tiek nodrošinātas apmācības, pieredzes apmaiņas braucieni, metodiskais atbalsts, informatīvie materiāli kapacitātes stiprināšanai. Ik gadu tiek veikts darbības izvērtējums un identificētas prioritātes. 
Lai veicinātu pašvaldību iesaisti, 2023. gadā SPKC speciālisti sagatavoja materiālu “Vadlīnijas pašvaldībām veselības veicināšanai”, kurā sniegti skaidrojumi par sabiedrības veselību un veselības veicināšanas nozīmi. Materiālā ietverti arī norādījumi par to, kā pašvaldībām sagatavot veselības veicināšanas darba plānu un kā to īstenot, sniegti konkrēti ieteikumi veselības veicināšanā un cita noderīga informācija. 2024.gadā Latvijas NVPT saņēma PVO akreditāciju. 
Savukārt, lai īstenotu veselības veicināšanas mērķus un sekmētu izglītības iestāžu dalību bērnu un jauniešu veselības veicināšanā, kā arī sniegtu metodisko atbalstu izglītības iestādēm veselības izglītībā, SPKC 2015.gadā atjaunotajā NVVST tika turpināts darbs visu aplūkojamo periodu. NVVST koordinatoriem regulāri tiek nodrošinātas apmācības, pieredzes apmaiņas braucieni, izglītojošie pasākumi, metodiskais atbalsts, informatīvo materiālu resursi kapacitātes stiprināšanai. Ik gadu tiek veikts darbības izvērtējums un identificētas prioritātes. 
Lai veicinātu izglītības iestāžu iesaisti un sniegtu praktiskos ieteikumos balstītu informāciju aktivitāšu īstenošanai, 2024.gadā SPKC speciālisti sagatavoja materiālu "Palīgs veselības veicināšanas un slimību profilakses aktivitāšu īstenošanai izglītības iestādēs". Šajā materiālā ir aplūkots veselību veicinošas izglītības iestādes koncepts un pieejas, kas palīdz organizēt un īstenot efektīvas veselības veicināšanas un slimību profilakses aktivitātes.
Tomēr joprojām pastāv izaicinājumi starpsektoru sadarbībā, tostarp ministriju, NVO, pašvaldību, darba devēju, izglītības iestāžu un uzņēmēju iesaistē. Kā arī viens no lielākajiem izaicinājumiem ir atsevišķas amata vietas un/vai struktūrvienības, kas atbildētu par veselības veicināšanas pasākumu un NVPT kritēriju īstenošanu, izveide pašvaldībās.


[bookmark: _Toc199268838][bookmark: _Toc209073654]2.2. Rīcības virziens: Infekciju izplatības mazināšana
Infekcijas slimības joprojām ir būtisks sabiedrības veselības izaicinājums, kas var radīt smagas sekas gan individuālā, gan sabiedrības līmenī. Efektīva infekcijas slimību profilakse un kontrole ne tikai pasargā iedzīvotāju veselību, bet arī mazina veselības aprūpes sistēmas noslodzi un ekonomiskās sekas. Šī rīcības virziena mērķis ir mazināt infekciju izplatību, uzlabojot vakcinācijas aptveri, stiprinot epidēmiskās uzraudzības spējas un ierobežojot antimikrobiālās rezistences izplatību. Nozīmīga loma šajā procesā ir sabiedrības izglītošanai, veselības aprūpes profesionāļu kapacitātes stiprināšanai un starpsektoru sadarbībai.
Vakcinācija ir viens no efektīvākajiem un izmaksu ziņā lietderīgākajiem sabiedrības veselības instrumentiem, kas būtiski samazina infekcijas slimību izplatību, komplikāciju risku un mirstību. Augsta vakcinācijas aptvere veido kolektīvo imunitāti un aizsargā visneaizsargātākās iedzīvotāju grupas. No 2021. līdz 2024. gadam veselības nozarē tika veikti būtiski soļi, lai palielinātu vakcinācijas aptveri un mazinātu infekciju izplatības riskus. Šajā periodā būtiska ietekme bija Covid-19 pandēmijai, valsts budžeta ietvaros tika īstenotas vairākas iniciatīvas, kas vērstas gan uz vakcinācijas aptveres paplašināšanu, gan epidemioloģiskās uzraudzības stiprināšanu un antimikrobiālās rezistences (turpmāk – AMR) risku mazināšanu. Papildus tam, ES fondu 2021.-2027.gada darbības programmas - ES fondu 2021.-2027.gada plānošanas perioda darbības programmas 4.1.2.specifiskā atbalsta mērķa “Veicināt darba ņēmēju, darba devēju un uzņēmumu pielāgošanos pārmaiņām, aktīvu un veselīgu novecošanos, kā arī veicināt veselīgu un labi pielāgotu darba vidi veselības risku novēršanai” finansējuma ietvaros tika īstenoti slimību profilakses pasākumi, kas īpašu uzsvaru liek tieši vakcinācijas aptveres paaugstināšanai dažādās sabiedrības grupās. 
Saslimstības ar infekcijas slimībām mazināšana ir cieši saistīta ar savlaicīgu slimību atklāšanu, profilakses pasākumu īstenošanu un epidemioloģiskās uzraudzības stiprināšanu. Efektīva uzraudzības sistēma ļauj savlaicīgi identificēt infekcijas uzliesmojumus, analizēt riskus un operatīvi reaģēt. Svarīgs uzdevums šajā jomā ir nodrošināt datu kvalitāti un savlaicīgumu, kā arī uzlabot veselības aprūpes pakalpojumu sniedzēju spēju atpazīt un ziņot par infekcijas slimībām.
Viens no nozīmīgākajiem soļiem šajā laikā bija SPKC organizētās apmācības veselības aprūpes speciālistiem vakcinācijas komunikācijas jomā, kas tika īstenotas kā daļa no ES vienotā rīcības projekta “Vakcinācijas sadarbības uzlabošana Eiropas Savienībā” (Improving IMMunisation cooperation in the European UNION” (IMMUnion)). Projekts ir ilgtermiņa sadarbības iniciatīva, kurā SPKC aktīvi iesaistījās kopš 2021. gada, nodrošinot pieredzes apmaiņu un zināšanu pilnveidi imunizācijas jomā Eiropas līmenī. 2022. gada novembrī notikušās tiešsaistes apmācības bija vērstas uz veselības aprūpes speciālistiem, kuri vai nu veica, vai nākotnē plānoja veikt vakcinācijas jautājumu apmācības, tostarp medicīnas studentiem un citiem speciālistiem. Apmācībās piedalījās galvenokārt ģimenes ārsti, ārstu palīgi un medicīnas māsas. Apmācību mērķis bija ne tikai sniegt aktuālas zināšanas par vakcināciju, bet arī iepazīstināt ar efektīviem komunikācijas rīkiem un stratēģijām, kas palīdzēs speciālistiem pārliecinoši runāt ar pacientiem, tostarp ar tiem, kuriem pastāv noraidoša attieksme pret vakcināciju. 
2024.gadā SPKC iesaistījās jaunā ES vienotā rīcības projektā “Joint Action on Respiratory Diseases”, kura laikā paredzētas dažādas aktivitātes augšējo elpceļu infekciju ierobežošanai (piemēram, sociālo aprūpes iestāžu iesaiste par roku higiēnas un masku lietošanas aspektiem, veselības aprūpes speciālistu apmācības par vakcinācijas un komunikācijas jautājumiem, jaunu materiālu izstrāde par vakcināciju u.tml.). 
Antimikrobiālā rezistence ir pieaugoša globāla problēma, kas apdraud esošo ārstēšanas iespēju efektivitāti un palielina infekciju izraisītu komplikāciju un mirstības risku. Tās ierobežošana prasa koordinētu pieeju cilvēku, dzīvnieku un vides veselības līmenī (One Health pieeja/ Viena veselība), kā arī racionālu pretmikrobu līdzekļu lietošanu. Viens no galvenajiem uzdevumiem ir stiprināt mikrobioloģiskās uzraudzības sistēmas un nodrošināt ārstniecības personu izglītošanu par atbildīgu antibiotiku lietošanu.
	[bookmark: _Toc199268839][bookmark: _Toc209073655]2.2.1. Politikas rezultāts: Palielināta vakcinācijas aptvere
Vakcinācijas aptvere tieši ietekmē sabiedrības veselības stāvokli un epidemioloģisko drošību, tādēļ pastāvīgi tiek veikti pasākumi vakcinācijas pieejamības un aptveres palielināšanai gan bērnu, gan pieaugušo populācijā. Šajā kontekstā pēdējo gadu laikā Latvijas sabiedrības veselības politika ir koncentrējusies uz vakcinācijas aptveres veicināšanu, izmantojot dažādas informēšanas, izglītošanas un pieejamības uzlabošanas iniciatīvas. 

	2.2.1 Rezultatīvais rādītājs (RR)
	Bāzes 
vērtība
	
	Mērķis 2024.
	Mērķis 2027.
	Vērt.

	1. Bērnu līdz 24 mēnešu vecumam vakcinācijas līmenis pret gripu (%) (avots: SPKC) 
	68,6
(2019./2020.)
	 21,7
(2024./2025.)
	75
	85
	[image: Arrow Down with solid fill]

	2. Vakcinēto grūtnieču pret gripu skaits (avots: SPKC) 
	5156
(2019./2020.)
	 2390
 (2024./2025.)
	7000
	8 000
	[image: Arrow Down with solid fill]

	3. Vakcinēto senioru (virs 65 gadu vecumam) pret gripu īpatsvars (%) (avots: SPKC) 
	11,1
(2019./2020.)
	16,7
 (2024./2025.)
	35
	50
	[image: Arrow Down with solid fill]

	4. Savlaicīgi (12 gadu vecumā) vakcinēto meiteņu (1.pote) īpatsvars (%) (avots: SPKC) 
	53,9
(2019.)
	 44,6  
(2024.)
	65
	68
	[image: ]

	5. Pieaugušo vakcinācijas līmenis pret difteriju un stinguma krampjiem (%) (avots: SPKC) 
	53,8
(2019.)
	 53,6 
(2024.)
	55
	57
	[image: Arrow Down with solid fill]

	6. Vakcinācijas aptvere pret difteriju, garo klepu un poliomielītu (4.pote) 24 mēnešu vecumā (%) (avots: SPKC)
	96,2
(2019.)
	 100 
(2024.)
	>95
	>95
	[image: Arrow Up with solid fill]

	7. Atteikumu no vakcinācijas skaits (avots: SPKC)
	58381
(2019.)
	39656 
(2023.)
	55000
	53000
	[image: Arrow Up with solid fill]

	8. Vakcinācijas aptvere pret masalām, masaliņām un epidēmisko parotītu (2. pote) 8 gadu vecumā (%) (avots: SPKC)
	96,4
(2019.)
	 89,4 
(2024.)
	>95
	>95
	[image: Arrow Down with solid fill]

	
	
	
	
	Tabula Nr.16


Kopumā vakcinācijas aptveres tendences nav sasniegušas vai visdrīzāk nesasniegs vakcinācijas mērķi.
Pieaugušo vakcinācijā pret difteriju ir nepieciešami papildu pasākumi, tas ir īpaši svarīgi pieaugošās saslimstības dēļ ES kontekstā. Kopumā nepieciešama pastiprināta uzmanība vakcinācijas pieejamības un sabiedrības izglītošanas veicināšanai, lai uzlabotu veselības aizsardzību. 
Lai palielinātu iedzīvotāju vakcinācijas aptveri pret gripu, 2021. gadā Covid-19 pandēmijas laikā tika paplašināts to personu loks, kuras var saņemt valsts apmaksātu vakcināciju pret gripu, kā arī visiem iedzīvotājiem tika nodrošināta iespēja saņemt gripas vakcīnu atbilstoši pieejamajam vakcīnu apjomam. Līdz 2021. gada beigām tika uzsākta un veiksmīgi īstenota vakcinācija pret Covid-19, iesaistot ģimenes ārstu prakses un paplašinot vakcinējamo grupas, tostarp bērnus no piecu gadu vecuma. Lai nodrošinātu vakcinācijas procesa pārvaldību, 2021.gadā gadā tika izveidota vienotā vakcinācijas informācijas sistēma ViVaT, kas nodrošināja, tostarp iedzīvotāju pieteikšanos vakcinācijai, prioritāro grupu apziņošanu, vakcinācijas punktu kapacitātes plānošanu un vakcīnu piegāžu vadību. 
Turpinot valsts apmaksātas vakcinācijas kalendāra paplašināšanu, no 2022. gada tiek nodrošināta vakcinācija pret cilvēka papilomas vīrusu zēniem un valsts apmaksāta vakcinācija grūtniecēm un pusaudžiem pret garo klepu, kas atbalsta gan tiešu vakcinējamo aizsardzību, gan inficēšanās risku samazināšanu visā sabiedrībā. Lai nodrošinātu elastīgāku regulējumu valsts apmaksātu pretgripas vakcīnu lietošanā noteiktām mērķa grupām, tika veiktas izmaiņas vakcinācijas pret sezonālo gripu organizēšanā, paredzot, ka SPKC pretgripas vakcīnu atlikumus būs tiesīgs piedāvāt nākamajām mērķa grupām, ja riska grupas nebūs izlietojušas visas centralizēti iegādātās pretgripas vakcīnas. Gripas vakcīnu iepirkumā tika palielināts vakcīnu devu skaits par 20 %, tuvinoties Covid-19 pirmspandēmijas laika sezonālās gripas vakcinācijas aptverei riska grupās. Turpinot Covid-19 vakcināciju, ar uzsvaru uz balstvakcināciju riska grupām, 2022.gadā tika sasniegta ievērojama aptvere senioru vidū. 2023. gadā vakcinācijas pasākumi pret Covid-19 tika turpināti, īpaši akcentējot riska grupu aizsardzību. 
Bērniem vecumā no diviem līdz septiņiem gadiem tika ieviestas dzīvās nazālās gripas vakcīnas, savukārt senioriem – augstas devas gripas vakcīnas, kas nodrošina efektīvāku aizsardzību pret gripu. 
2024. gadā valsts iepirkumā tika iegādāta pneimokoku vakcīna, kas sniedz aizsardzību pret vairākiem serotipiem.
Tika veikti normatīvo aktu grozījumi, kas ļāva vakcināciju veikt arī aptiekās, sākotnēji pret Covid-19, ar perspektīvu paplašināt vakcināciju arī pret citām infekcijām. 
Izstrādāta jauna valsts informācijas sistēma “Vakcīnu un vakcinācijas piederumu pārvaldības informācijas sistēma”, kas no 2024. gada janvāra nodrošina efektīvāku vakcinācijas procesu vadību. No 2024. gada 1. janvāra Latvijā stājās spēkā grozījumi Vakcinācijas noteikumos[footnoteRef:37], kas nosaka, ka ārstniecības iestādēm informācija par visām veiktajām valsts apmaksātajām vakcinācijām jāievada E-veselības sistēmā (vēsturisko datu ievade pēc brīvprātības principa). Šī pieeja ļauj centralizēti uzkrāt vakcinācijas datus, uzlabojot informācijas pieejamību un atvieglojot darbu veselības nozares profesionāļiem. Šajā laika periodā SPKC ir pastāvīgi nodrošinājis komunikāciju ar vakcinācijas iestādēm par vakcīnu lietošanu, plānošanu, pasūtīšanu, atskaitēm u.c. jautājumiem; ir organizēti vebināri par vakcīnu pasūtīšanu un lietošanu, kā arī organizētas apmācības ārstniecības personām par vakcinācijas komunikāciju. Ir nodrošināta pētījumu plānošana un izstrāde (“Vakcināciju kavējošo faktoru prevalence Latvijā”, “Seroepidemioloģiskais pētījums: C hepatīta izplatība Latvijas pieaugušo iedzīvotāju populācijā”). Ir nodrošinātas komunikācijas aktivitātes sabiedrībai par vakcināciju pret garo klepu, cilvēka papilomas vīrusu, gripu, Covid-19, īpaši uzrunājot riska grupas. Izveidoti informatīvi materiāli, kas ievietoti SPKC mājaslapā un izplatīti sabiedrībai. [37:  MK 26.09.2000. noteikumi Nr.330 “Vakcinācijas noteikumi”] 

SPKC 2024.gadā uzsāka pētījumu “Vakcināciju kavējošo faktoru prevalence Latvijā”, lai tādējādi uzlabotu sabiedrības veselības politikas plānošanu un īstenošanu infekcijas slimību jomā.
	[bookmark: _Toc199268840][bookmark: _Toc209073656]2.2.2. Politikas rezultāts: Samazinājusies saslimstība ar infekcijas slimībām
Infekcijas slimības joprojām veido nozīmīgu sabiedrības veselības apdraudējumu, kas var radīt plašas sekas gan indivīdu, gan veselības aprūpes sistēmas līmenī. Efektīva infekcijas slimību uzraudzība, savlaicīga profilakse, vakcinācija un sabiedrības informēšana ir būtiski elementi šo slimību izplatības ierobežošanā. 

	2.2.2. Rezultatīvais rādītājs (RR)
	Bāzes
 vērtība
	
	Mērķis
2024.
	Mērķis
2027.
	Vērt.

	1. Saslimstība ar akūtu B hepatītu (gadījumu skaits uz 100 000 iedzīvotāju) (avots: SPKC)
	1,6
(2019.)
	0,8
(2024.)
	1,0
	0,5
	[image: Arrow Up with solid fill]

	2. Saslimstība ar akūtu C hepatītu (gadījumu skaits uz 100 000 iedzīvotāju) (avots: SPKC) 
	2,5
(2019.)
	0,9
(2024.)
	1,5
	1,0
	[image: Arrow Up with solid fill]

	3. Saslimstība ar HIV (gadījumu skaits uz 100 000 iedzīvotāju) (avots: SPKC) 
	15,4
(2019.)
	9,6
(2024.)
	13
	11
	[image: Arrow Up with solid fill]

	4. Saslimstība ar tuberkulozi uz 100 000 iedzīvotāju[footnoteRef:38] (avots: SPKC)  [38:  Pagaidām nav pierādījumi, kādas sekas uz saslimstību ar tuberkulozi atstāj Covid-19 pandēmija. Paredzams, ka tuberkulozes slimniekiem Covid-19 gaita varētu būt smagāka un ārstēšanas rezultāti sliktāki, līdz ar to prognozēta neliela tuberkulozes izplatības samazināšanās.] 

	24,9
(2017.)
	15,0
(2024., provizoriskie dati)
	21,1
	20,0
	[image: Arrow Up with solid fill]

	5. Reģistrēto HIV gadījumu īpatsvars ar nezināmu inficēšanās ceļu (%) (avots SPKC)
	42
(2019.)
	51,6
(2024.)
	36
	34
	[image: Arrow Down with solid fill]

	6. Atbalsta personu skaits, kas sniedz pakalpojumus (avots: SPKC)[footnoteRef:39] [39:  Atbalsta personas pienākums ir nodrošināt klienta sasaisti ar tālāku veselības aprūpi: tās sniedz pakalpojumus cilvēkiem, kuri tikko saņēmuši pozitīvu HIV un/vai B/vai C hepatīta eksprestesta rezultātu, vai personām, kuras pēc pozitīva eksprestesta rezultāta nav vērsušās ārstniecības iestādē, un neveic ārstēšanos vai pārstājušas veikt ārstēšanos, īpašu uzsvaru liekot uz riska uzvedības grupām: injicējamo narkotiku lietotājiem, seksuālo pakalpojumu sniedzējiem, HIV inficētām grūtniecēm un vīriešiem, kuriem ir dzimumattiecības ar vīriešiem.] 

	3
(2019.)
	3
(2023.)
	3
	6
	[image: Arrow Up with solid fill]

	7. Kopējais veikto HIV eksprestestu skaits (avots: SPKC)
	5519
(2019.)
	6601
(2024.)
	6000
	6300
	[image: ]

	Tabula Nr.17


Laika posmā no 2021. līdz 2024. gadam Latvijā dažu infekcijas slimību ierobežošanā novērojamas pozitīvas tendences, ko iespējams saistīt ar īstenotajiem sabiedrības veselības politikas pasākumiem, tostarp vakcinācijas programmas uzturēšanu, epidemioloģiskās uzraudzības stiprināšanu un sabiedrības informēšanu. Paralēli tam Covid-19 pandēmijas laikā ieviestie ierobežojumi un sabiedrības uzvedības maiņa ietekmēja arī citu infekcijas slimību izplatību. Tomēr vēl aizvien salīdzinoši liels procents reģistrēto HIV gadījumu ir ar nezināmu inficēšanās ceļu. Atbalsta personu skaits HIV un citu riska grupu aprūpē gan līdz šim nav palielinājies, taču nākotnē plānots to paplašināt, lai efektīvāk mazinātu infekciju izplatību. Kopumā sasniegtais progress liecina par veiksmīgu slimību kontroles darbu, taču ir nepieciešama turpmāka sistēmiska pieeja, lai sasniegtu ilgtermiņa mērķus līdz 2027. gadam.

Vairākas institūcijas, t.sk. Latvijas Cietumu slimnīca 2022. gadā aktīvi piedalījās rīcības plāna “HIV infekcijas, seksuālās transmisijas infekciju, tuberkulozes, B un C hepatīta izplatības ierobežošanas 2023.–2027. gada” izstrādē (tika pieņemts ar MK 2023. gada 28. jūnija rīkojumu Nr.408). Latvijas Cietumu slimnīcas iesaiste bija būtiska, jo cietumos saslimstība ar HIV ir augstāka kā vidēji populācijā[footnoteRef:40]. Minētā plāna ietvaros īstenoti pasākumi, piemēram, Latvijas Cietumu slimnīcas ārstniecības personāla apmācības, piekļuve HIV reģistram, līdzestības pakalpojumu uzlabošana, nodrošinot konsultēšanu un nepieciešamā atbalsta sniegšanu. [40:  Apvienoto Nāciju Organizācijas apvienotās HIV/AIDS programma (UNAIDS) ziņojums “Aktualizētā informācija par HIV cietumos un citās slēgtās iestādēs” (Update on HIV in prisons and other closed settings” Pieejams: https://www.unaids.org/sites/default/files/media_asset/PCB55_HIV_Prisons_Other_Closed_Settings.pdf] 

Latvijā novērojams HIV, C hepatīta un tuberkulozes infekcijas slimību rādītāju uzlabojums. Tomēr, lai gan novērojams tuberkulozes saslimstības samazinājums, Eurostat 2022. gada dati liecina, ka, salīdzinājumā ar citām ES valstīm, Latvijā mirstība no tuberkulozes joprojām ir viena no visaugstākajām￼, kas kopumā norāda uz nelabvēlīgu situāciju. Kopš 2016. gada Latvijā tiek kompensēta C hepatīta ārstēšana ar tiešās iedarbības pretvīrusa zālēm, kuras atbrīvo no vīrusa vairāk nekā 96% gadījumu. Tomēr Latvijā joprojām ir viens no augstākajiem saslimstības ar C hepatītu rādītājiem ES/ EEZ valstīs, tādēļ infekcijas ierobežošanas pasākumi ir jāturpina. 
Lai palielinātu kopējo veikto HIV eksprestestu skaitu, veiktas izmaiņas personāla prasībām eksprestestu veikšanai. No 2023. gada 7. marta, kad stājās spēkā MK noteikumi Nr. 99 "Cilvēka imūndeficīta vīrusa infekcijas (HIV) un AIDS izplatības ierobežošanas noteikumi", eksprestestu var veikt speciāli šim nolūkam apmācīta persona, sadarbības vai līdzdarbības līguma ietvaros ar SPKC vai NVD. Iepriekš HIV testēšanu varēja veikt tikai ārstniecības personas. 
Latvijā ir 26 HPP. HPP un SPKC ik gadu īsteno izbraukuma eksprestestēšanas (HIV, B un C hepatīts, sifiliss) pakalpojumu iedzīvotājiem dažādās Latvijas vietās - universitātēs, ārstniecības iestādēs, sociālās aprūpes centros, pilsētu svētkos, pašvaldībās, kur nav pieejami HPP pakalpojumi, u.c. vietās.
Tāpat īstenotas sabiedrības informēšanas kampaņas par HIV eksprestesta veikšanu, vakcināciju pret CPV, garo klepu, Covid-19, gripu. Pastāvīgi nodrošināta periodiska iedzīvotāju informēšana par ērču aktivitāti, zarnu infekciju profilaksi, roku mazgāšanu, pārtikas drošību un riskiem ceļojot. Rīkotas komunikācijas aktivitātes - Pasaules Tuberkulozes dienas, Hepatīta dienas, AIDS dienas, HIV un hepatītu testēšanas nedēļas, preses konferences ar ekspertiem par vakcināciju, tiešsaistes apaļā galda diskusija par drošu zāļu lietošanu, kā arī aktualizēti un izstrādāti informatīvie materiāli, kas ievietoti SPKC mājaslapā un izplatīti sabiedrībā dažādām mērķauditorijām.

	[bookmark: _Toc199268841][bookmark: _Toc209073657]2.2.3. Politikas rezultāts: Ierobežota antimikrobiālās rezistences attīstība un izplatība
AMR ierobežošana ir viena no būtiskākajām sabiedrības veselības prioritātēm, jo tā apdraud efektīvu infekciju profilaksi un ārstēšanu gan cilvēku, gan dzīvnieku veselības aprūpē. AMR attīstība veicina ārstēšanas iespēju samazināšanos un palielina infekciju izplatības riskus, tai skaitā veselības aprūpes iestādēs. Latvijā AMR jautājumu risināšana tiek īstenota saskaņā ar “Vienas veselības” pieeju, kas nodrošina koordinētu starpnozaru sadarbību, uzraudzību un pētniecību. 

	2.2.3. Rezultatīvais rādītājs (RR)
	Bāzes 
vērtība
	
	Mērķis 2024.
	Mērķis 2027.
	Vērt.

	1. Latvijas iedzīvotāju īpatsvars, kas antibiotikas iegādājušies bez receptes (avots: Eirobarometra pētījums) 
	9
(2017.)
	11
(2022.)
	8
	5
	[image: Arrow Down with solid fill]

	2. Antimikrobiālo līdzekļu patēriņš sistēmiskai lietošanai stacionārajā sektorā DID (avots: ESAC-NET)
	<2
(2017.)
	1,57
(2023.)
	<2
	<1,5
	[image: Arrow Up with solid fill]

	3. Latvijas iedzīvotāju izpratne par antibiotiku izmantošanu (%) (avots: Eirobarometra pētījums)
	26
(2016.)
	42
(2022.)
	30
	43
	[image: Arrow Up with solid fill]

	Tabula Nr.18


Saskaņā ar Eirobarometra pētījuma datiem 2017. gadā 9% Latvijas iedzīvotāju atzina, ka ir iegādājušies antibiotikas bez receptes, savukārt 2022. gadā šis īpatsvars pieauga līdz 11%, lai gan mērķis ir šo rādītāju samazināt. Aktuālie dati liecina par nepieciešamību pastiprināt sabiedrības izglītošanu par antibiotiku atbildīgu lietošanu un uzlabot uzraudzību par to pieejamību bez receptes. 
Laika posmā no 2021. līdz 2024. gadam īstenoti vairāki nozīmīgi pasākumi, lai veicinātu atbildīgu antibiotiku lietošanu, uzlabotu profesionāļu izglītošanu un informētu sabiedrību par AMR riskiem, vienlaikus attīstot arī valsts kapacitāti datu analīzē un monitoringa sistēmās.
Antimikrobiālo līdzekļu patēriņš slimnīcās ir būtisks rādītājs, kas atspoguļo ārstniecības iestāžu praksi infekciju ārstēšanā un uzraudzībā, kā arī liecina par iespējamu risku AMR pieaugumam. Saskaņā ar Eiropas Slimību profilakses un kontroles centra datiem 2017. gadā Latvijā šis rādītājs bija mazāks par 2 noteiktajām dienas devām uz 1000 iedzīvotājiem dienā (turpmāk - DID), un 2023. gadā tas bija 1,57 DID. Mērķrādītāji paredz saglabāt patēriņu zem 2 DID līdz 2024. gadam un samazināt to zem 1,5 DID līdz 2027. gadam. Lai sasniegtu šos mērķus, tiek īstenoti pasākumi racionālai antibiotiku lietošanai stacionārās aprūpes iestādēs, tai skaitā ārstēšanas vadlīniju ieviešana un uzraudzība, kā arī personāla izglītošana par AMR mazināšanu. 
Iedzīvotāju izpratne par antibiotiku pareizu lietošanu ir viens no nozīmīgākajiem faktoriem, lai mazinātu to nepamatotu lietošanu un ierobežotu AMR attīstību. Saskaņā ar Eirobarometra pētījuma datiem 2016. gadā tikai 26% Latvijas iedzīvotāju sniedza pareizas atbildes uz jautājumiem par antibiotiku lietošanu, savukārt 2022. gadā šis īpatsvars pieauga līdz 42%. Tas norāda uz iedzīvotāju zināšanu būtisku uzlabojumu. Ņemot vērā uzstādītos mērķrādītājus – sasniegt vismaz 30% līdz 2024. gadam un 43% līdz 2027. gadam –, progress ir tuvu ilgtermiņa mērķim. Tomēr sabiedrības izglītošana joprojām ir aktuāla prioritāte, īpaši fokusējoties uz mītiem par antibiotiku efektivitāti vīrusu infekciju ārstēšanā un nepieciešamību ievērot ārsta norādījumus.
AMR ierobežošana Latvijā tiek īstenota atbilstoši “Vienas veselība” pieejai, nodrošinot sadarbību starp cilvēku veselības, dzīvnieku veselības un pārtikas drošības nozarēm. VM sadarbībā ar PVO un Zemkopības ministriju 2023. gada 7. decembrī organizēja starpnozaru “Vienas veselība” konferenci par AMR, kurā tika uzsvērta nepieciešamība pēc koordinētas un zinātniskajos pierādījumos balstītas rīcības.
Lai stiprinātu zinātnisko pamatu lēmumu pieņemšanai, ar MK 2023. gada 26. septembra rīkojumu Nr. 629 ir apstiprināta Valsts pētījumu programma “Sabiedrības veselība”, un viens no tās mērķiem ir attīstīt jaunas pieejas AMR risku novērtēšanai un mazināšanai, uzlabojot veselības aprūpes sistēmas kvalitāti, pieejamību un noturību. Minētās programmas ietvaros no 2023. līdz 2025. gadam RSU īsteno projektu “Jaunas zināšanas un pieejas AMR mazināšanai, HIV ierobežošanai un sabiedrības vakcinācijas aptveres paplašināšanai”, kura noslēgums paredzēts 2025. gada 21. decembrī.
Dzīvnieku veselības, pārtikas drošības un zoonožu uzraudzības jomā Pārtikas un veterinārais dienests un Pārtikas drošības, dzīvnieku veselības un vides zinātniskais institūts "Bior" 2021., 2022., 2023.un 2024. gadā veikuši zoonožu ierosinātāju un indikatorbaktēriju rezistences monitoringu saskaņā ar EK Īstenošanas lēmumu (ES) 2020/1729. Uzraudzībā iekļauti Salmonella spp., Campylobacter un E. coli, tostarp paplašināta spektra beta-laktamāzes (ESBL), AmpC un karbapenemāzes producējošie celmi, kas iegūti no mājputniem, liellopiem un cūkām. Rezultāti regulāri tiek ziņoti Eiropas Pārtikas nekaitīguma iestādei.
Izglītojoši pasākumi īstenoti arī profesionālajā izglītībā. 2021. gadā Latvijas Veterinārārstu biedrība, īstenojot Zemkopības ministrijas projektu Latvijas Lauku attīstības programmas ietvaros, organizēja 24 stundu mācību kursu “Antimikrobiālās rezistences mazināšanas faktori produktīviem dzīvniekiem”, kurā apmācīti 260 dalībnieki – veterinārārsti un lauksaimnieki. Savukārt 2022. gadā LVB organizēja konferenci “Pareiza un mērķtiecīga antimikrobiālo līdzekļu pielietošana veterinārmedicīnā koncepta “Viena veselība” kontekstā”.
2023. gadā Zemkopības ministrija uzsāka EK tehniskā atbalsta projektu “Antimikrobiālās rezistences un zoonožu uzraudzības un riska novērtēšanas sistēma Latvijā, izmantojot “Vienas veselības” pieeju – strukturālo reformu turpināšana”, lai stiprinātu starpnozaru sadarbības mehānismus un uzraudzības sistēmas antimikrobiālās rezistences un zoonožu jomā.
VM un ZM kopīgā darba rezultātā 2022. gadā tika izstrādāts Antimikrobiālās rezistences ierobežošanas un piesardzīgas antibiotiku lietošanas plāns “Viena veselība” 2023.–2027. gadam, kas apstiprināts ar MK 2023. gada 4. jūlija rīkojumu Nr. 414. Plāns izstrādāts saskaņā ar Eiropas “Vienas veselības” rīcības plānu, iekļaujot starptautiski rekomendētās prioritātes: sabiedrības un profesionāļu izglītošana, uzraudzības un pētniecības veicināšana, infekciju izplatības mazināšana un antimikrobiālo līdzekļu racionāla lietošana gan cilvēku, gan dzīvnieku veselībā. Saskaņā ar plānā paredzēto ir izveidots AMR kompetences centrs. 2024. gada 23. februārī NVD noslēdza līgumu ar PSKUS par klīniski metodiskās vadības kompetences centra izveidi AMR jomā, un AMR kompetences centrs uzsāka darbību 2024. gada 26. martā.  Pieejamā finansējuma ietvaros AMR kompetences centrs ir izstrādājis rekomendācijas infekcijas slimību ārstēšanai slimnīcā, kā arī vairāku infekcijas slimību ārstēšanai pediatrijā. Izstrādātas arī rekomendācijas zāļu patēriņa uzraudzībai slimnīcās, mikrobioloģisko izmeklējumu veikšanai, ķirurģisko brūču infekcijas riska mazināšanai. Bez tam AMR kompetences centrs pakāpeniski pārskata ieteikumus ārstniecības iestāžu higiēniskā un pretepidēmiskā režīma plānu izstrādei (t.s. paraugplāns), kā arī izveidojis citus materiālus par infekciju kontroles un profilakses nodrošināšanu. Būtiska AMR kompetences centra darbības joma saistīta ar ārstniecības personu apmācību, katru mēnesi tiešsaistē tiekoties ar aptuveni 60 speciālistiem, kā arī nodrošinot konsultācijas ārstniecības iestādēm par infekciju profilakses un kontroles un antibiotiku racionālas lietošanas jautājumiem. Centra izstrādātie materiāli pieejami sadarbībā ar Zviedrijas kolēģiem izveidotajā vietnē https://amrcentrs.lv/, kā arī aplikācijā “Antibakteriālā terapija”. 
Latvijas Biozinātņu un tehnoloģiju universitāte sadarbībā ar citām iestādēm īsteno VPP “Vietējo resursu izpēte un ilgtspējīga izmantošana Latvijas attīstībai” 2023.-2025. gadam projektu “Zinātniski pamatoti risinājumi ilgtspējīgai pārtikas sistēmai Eiropas zaļā kursa mērķu sasniegšanai (GreenAgroRes)”, kas ietver jaunas zināšanas un risinājumus antimikrobiālās rezistences ierobežošanā.
Šajā laika periodā SPKC ir izstrādājis informatīvos materiālus ar norādēm uz atbildīgu antibiotiku lietošanu, kas ir ievietoti SPKC mājaslapā, popularizēti sociālajos tīklos un nodrošināta to pieejamība drukātā formātā, kā arī ir organizēta apaļā galda tiešsaistes diskusija par zāļu drošu lietošanu. 
Atveseļošanas fonda projekta ietvaros 2024.gadā ir uzsākta punkta prevalences pētījuma “Ar veselības aprūpi saistītu infekciju prevalence un antimikrobiālo līdzekļu lietošana ilgstošas sociālās aprūpes iestādēs Latvijā” realizācija. Pētījuma rezultāti ļaus sagatavot uz pierādījumiem balstītus ieteikumus antimikrobās rezistences izplatības ierobežošanai un arī mērķtiecīgus, kompleksus un visaptverošus pasākumus sabiedrības zināšanu, veselībpratības pilnveidošanai par antimikrobās rezistences izplatības riskiem.



[bookmark: _Toc199268842][bookmark: _Toc209073658]2.3. Rīcības virziens: Uz cilvēku centrēta un integrēta veselības aprūpe
Uz cilvēku centrēta un integrēta veselības aprūpe ir viens no veselības politikas galvenajiem mērķiem, kas paredz pacientu vajadzībām atbilstošu, koordinētu un kvalitatīvu pakalpojumu nodrošināšanu visā veselības aprūpes ķēdē. Šī pieeja balstās uz multidisciplināru sadarbību, nepārtrauktības nodrošināšanu un pacientu iesaisti lēmumu pieņemšanā, tādējādi veicinot labāku veselības rezultātu sasniegšanu un dzīves kvalitātes uzlabošanu.
Nodaļā ir ietverti politikas rezultāti un paveiktie pasākumi vairākās nozīmīgās jomās — mātes un bērnu veselības uzlabošanā, sirds un asinsvadu slimību veselības aprūpes pilnveidē, onkoloģijas pakalpojumu attīstībā, psihiskās veselības aprūpes stiprināšanā, paliatīvās aprūpes pieejamības uzlabošanā un reto slimību aprūpes pilnveidē. Šie pasākumi veicina veselības aprūpes pieejamību, kvalitāti un efektivitāti, fokusējoties uz indivīda veselības vajadzībām un sistēmas ilgtspēju.
Veselības aprūpes pakalpojumu un zāļu pieejamība Latvijā ir uzlabota, nodrošinot ērtāku un plašāku iedzīvotāju piekļuvi gan pakalpojumiem, gan medikamentiem. Farmācijas likuma grozījumi ļauj ārstiem nozīmēt nereģistrētas zāles, ja Latvijā pieejamās nav piemērotas vai pieejamas, tādējādi paplašinot ārstēšanas iespējas. Turklāt ir vienkāršotas zāļu piegādes un attālinātās pasūtīšanas iespējas, kas būtiski uzlabo pacientu ērtības. Vienlaikus tiek veicināta konkurence zāļu tirgū, lai nodrošinātu zemākas cenas un labāku pieejamību.
Lai nodrošinātu veselības aprūpes pakalpojumu koordinēšanu un pēctecību, tiek attīstīti integrēti aprūpes modeļi, kas sasaista primāro, sekundāro un terciāro aprūpi, kā arī gadījumu pārvaldība pacientiem ar hroniskām slimībām. Piemēram, papildus jau esošajam Zaļajam koridoram (pacientiem ar aizdomām par vēzi) 2022. gadā ieviests Dzeltenais koridors, kas nodrošina prioritāru izmeklēšanu pacientiem ar aizdomām par vēža recidīvu (atkārtotas saslimšanās). Elektroniskās veselības datu sistēmas, piemēram, ViVaT un e-veselība, veicina informācijas apmaiņu starp ārstiem un uzlabo aprūpes nepārtrauktību. Tāpat tiek uzlabotas pārejas uz rehabilitāciju un sociālo aprūpi (piemēram, nodrošinot mobilās paliatīvās aprūpes komandas mājās, nodrošinot psihosociālas rehabilitācijas pakalpojuma sniegšanu bērniem ar autiskā spektra traucējumiem, personām ar onkoloģisku slimību un to tuviniekiem, probācijas klientiem ar atkarību izraisošo vielu lietošanas risku). 
Lai veicinātu pacienta un viņa ģimenes iesaisti veselības aprūpē, veikti pasākumi informācijas pieejamības uzlabošanā un pacientu tiesību aizsardzībā. Attīstīta e-veselības sistēma, veicinot ērtāku piekļuvi medicīniskajai informācijai. Kā arī veikti grozījumi Pacientu tiesību likumā, nosakot tiesības pacienta partnerim, pilnvarotajai personai. 

	[bookmark: _Toc199268843][bookmark: _Toc209073659]2.3.1. Politikas rezultāts: Uzlabota mātes un bērna veselība
Mātes un bērna veselība ir viena no prioritātēm Latvijas veselības aprūpes politikā, kas tiecas nodrošināt kvalitatīvu un pieejamu aprūpi gan grūtniecēm, gan mazuļiem. Turpinot attīstīt preventīvos pasākumus, diagnostiku un ārstniecību, tiek uzlaboti gan veselības rādītāji, gan aprūpes pakalpojumu pieejamība. 


	Rezultatīvais rādītājs (RR)
	Bāzes vērtība
	
	Mērķis 2024.
	Mērķis 2027.
	Vērt.

	1. Zīdaiņu īpatsvars, kuri saņēmuši krūts barošanu līdz 6 mēn. vecumam (%) (avots: SPKC) 
	57,4
(2019.)
	55,3
(2024.)
	58,0
	59,0
	[image: Arrow Down with solid fill]

	2. Zīdaiņu mirstība (uz 1000 dzīvi dzimušo) (avots: SPKC) 
	3,4
(2019.)
	1,5
(2024.)
	3,2
	3,1
	[image: Arrow Up with solid fill]

	3. Perinatālā mirstība (uz 1000 dzīvi un nedzīvi dzimušo) (avots: SPKC) 
	6,2
(2019.)
	4,8
(2024.)
	5,3
	5,0

	4. Grūtnieces, kas stājušās uzskaitē (līdz 12. grūtniecības nedēļai) (%) (avots: SPKC) 
	93
(2019.)
	93,7
(2024.)
	95
	96

	5. Mātes mirstība (absolūtais skaits) (avots: SPKC) 
	 7 
(2019.)
	0
(2024.)
	<3
	<3

	Tabula Nr.19



Mātes un bērna veselība ir būtisks sabiedrības veselības politikas virziens, kas ietekmē nākotnes paaudžu attīstību un veselību. Laika posmā no 2021. līdz 2024. gadam šajā jomā ir veikti nozīmīgi pasākumi, lai uzlabotu aprūpes kvalitāti, agrīnu diagnostiku, atbalstu ģimenēm un piekļuvi veselības aprūpes pakalpojumiem.
Būtiski uzlabojumi ieviesti antenatālajā aprūpē, īpaši attiecībā uz regulārām grūtnieču veselības pārbaudēm, agrīnu riska faktoru identificēšanu un uzraudzību. Tāpat ievērojams progress panākts jaundzimušo skrīninga programmās, kas nodrošina savlaicīgu iedzimtu slimību diagnostiku un ārstēšanu. Agrīnajā neonatālajā periodā – aptuveni no 48. līdz 78. dzīves stundai – visiem jaundzimušajiem no papēža tiek paņemts asins paraugs, lai veiktu skrīningu uz vairākām vielmaiņas, endokrīnām un ģenētiskām slimībām. Līdz 2023. gadam šajā skrīningā tika iekļautas astoņas slimības: fenilketonūrija, galaktozēmija, iedzimta hipotireoze, biotinidāzes deficīts, iedzimta virsnieru garozas hiperplāzija, spinālā muskuļu atrofija, cistiskā fibroze un smags kombinēts imūndeficīta sindroms. Savukārt, sākot ar 2024. gada 1. oktobri, skrīnings tika paplašināts ar vēl 15 slimībām. No tām četrpadsmit ir ģenētiski pārmantotas vielmaiņas slimības. Patlaban valstī tiek nodrošināts jaundzimušo skrīnings 23 vielmaiņas slimību noteikšanai, tādējādi būtiski uzlabojot reto slimību agrīnas atklāšanas iespējas.
No 2022. gada 1. augusta ir nodrošināta epidurālā analgēzija arī pēc sievietes pieprasījuma un par valsts budžeta līdzekļiem. Sāpju mazināšana dzemdību laikā ir būtisks dzemdību aprūpes aspekts ar ieguvumiem gan mātei, gan bērnam, jo grūtniecības un dzemdību laikā māte un bērns veido vienotu fizioloģisku un emocionālu sistēmu, kurā mātes sāpju un stresa līmenis var negatīvi ietekmēt dzemdību norisi un augļa stāvokli.
Ir ieviesti arī politikas un praktiski pasākumi, kas atbalsta krūts zīdīšanu. Ar VM 2022. gada 28. decembra rīkojumu Nr. 260 ir apstiprināti Veselīga uztura ieteikumi sievietēm zīdīšanas periodā, lai veicinātu krūts barošanu un sniegtu atbalstu mātēm. SPKC 2024.gadā izdeva informatīvu materiāla “Zīdīšanas ABC”, kā arī ar ESF atbalstu nodrošinātas zīdīšanas konsultācijas, nodarbības grūtniecēm un ģimenēm ar jaundzimušajiem par bērnu aprūpi. Arī ārstniecības personas 2021., 2022.un 2023.gadā ir izglītotas par “Zīdīšanas veicināšana un atbalsta sniegšana zīdošām mātēm”. Tomēr dati liecina, ka zīdaiņu īpatsvars, kuri tiek baroti ar krūti līdz sešu mēnešu vecumam, ir samazinājies – no 57,4% (2019. gadā) līdz 55,3% (2024. gadā), norādot uz nepieciešamību stiprināt atbalstu mātēm zīdīšanas veicināšanā.
Reproduktīvās veselības jomā būtisks solis ir valsts apmaksātās medicīniskās apaugļošanas pieejamības paplašināšana – no 2022. gada šo pakalpojumu var saņemt sievietes līdz 40 gadu vecumam (iepriekš – līdz 37 gadiem), atzīstot pieprasījuma tendences un ņemot vērā demogrāfiskās vajadzības.
Būtiski uzlabojumi veikti arī bērnu veselības aprūpē. No 2022. gada valsts apmaksā ne tikai kohleārā implanta ķirurģisko ievietošanu bērniem, bet arī ārējās daļas nomaiņu pēc pilngadības sasniegšanas (reizi astoņos gados).
Bērniem ar ģenētisku kaulu trausluma slimību, kas neļauj organismam veidot spēcīgus kaulus, no 2024. gada sākuma apmaksā īpaši piemērotus implantus. Tie ir paredzēti tieši pacientiem ar šo diagnozi, jo iepriekš izmantotie implanti radīja lielu komplikāciju risku un nepieciešamību pēc atkārtotām ķirurģiskām operācijām u.c. ārstēšanas.
Paplašināta pakalpojuma pieejamība četriem valsts apmaksātiem izmeklējumiem pacientiem ar miega un elpošanas slimībām – poligrāfija, polisomnogrāfija, multiplais miega latentuma tests un transkutāna kapnogrāfija (diagnostiskie testi, kuri tiek izmantoti, lai novērtētu miega traucējumus, ieskaitot retās slimības, kas ietekmē miegu). Iepriekš pakalpojums tika nodrošināts tikai BKUS, bet šobrīd pakalpojumu nodrošina 7 pakalpojuma sniedzēji.
Bērniem un pusaudžiem ar ģimenes ārsta nosūtījumu ir pieejamas  klīniskās un veselības psihologa/ psihoterapeita 10 konsultācijas. 2024.gadā  pakalpojumu, tai skaitā attālinātas konsultācijas, sniedza 87 speciālisti.
No 2024. gada bērnu vakcinācijas kalendārā esošā 10-valentā vakcīna pret pneimokoku infekciju tika aizstāta ar 15-valento pneimokoku vakcīnu, kuras sastāvs daudz labāk atbilst cirkulējošiem pneimokoku serotipiem.
Lai nodrošinātu atbalstu bērniem ar aizdomām par autiskā spektra traucējumiem (turpmāk - AST) vai bērniem, kuriem jau ir diagnosticēti AST, Latvijā ir pieejami valsts apmaksāti veselības aprūpes pakalpojumi, aptverot gan diagnostikas, gan ārstniecības posmu, kas ir īpaši nozīmīgi agrīnā vecumā, kad iejaukšanās var ievērojami ietekmēt bērna attīstību:
- autisma diagnostikas novērošanas instruments jeb ADOS - starptautiski atzīts un standartizēts diagnostikas rīks, kas tiek izmantots, lai izvērtētu AST pazīmes bērniem, kuru var saņemt neatkarīgi no agrīnās intervences pakalpojuma;
- agrīnās intervences pakalpojums bērniem ar AST - piedāvā individuāli pielāgotu atbalstu bērnam un viņa ģimenei, koncentrējoties uz bērna attīstības prasmju (t.sk. fizisko, domāšanas, komunikācijas, sociālo un emocionālo). Šis pakalpojums ir būtisks, lai bērniem savlaicīgi identificētu attīstības grūtības un novērstu vai mazinātu potenciālos riskus. Vienlaikus tiek stiprināta arī ģimenes labbūtība, nodrošinot vecākiem profesionālu atbalstu, zināšanas un praktiskus rīkus darbā ar bērnu.
Lai veicinātu agrīnu attīstības traucējumu identificēšanu, izstrādāts agrīnās attīstības izvērtējuma algoritms bērniem vecumā no 1,5 līdz 3 gadiem, kā arī izstrādāts jauns novērtēšanas instruments bērnu psihiskās attīstības izvērtēšanai ģimenes ārstu praksēs vecumā no 1,5 līdz 6 gadiem. Papildus tiek īstenota starpinstitucionāla sadarbība izglītības un veselības jomā vispārēja novērtēšanas instrumenta izstrādei. Agrīnās intervences pakalpojums kā valsts apmaksāts risinājums tika ieviests 2023.gadā, un tā pieejamība turpina paplašināties – pakalpojumu sniedzēju skaits aug, un pakalpojums kļūst arvien pieejamāks arī reģionos. Pašlaik pakalpojums tiek sniegts 11 ārstniecības iestādēs.[footnoteRef:41] [41: https://www.vmnvd.gov.lv/lv/diagnostika-un-arstesana-berniem-ar-autiska-spektra-traucejumiem-vai-aizdomam-par] 

2023. gadā ESF projekta "Kompleksi veselības veicināšanas un slimību profilakses pasākumi" ietvaros īstenots pētījums par D vitamīna un dzelzs deficītu grūtniecēm Latvijā, sniedzot vērtīgu pamatu politikas pilnveidei grūtnieču uztura un papildus uzturvielu nodrošināšanas jautājumos.
	[bookmark: _Toc199268844][bookmark: _Toc209073660]2.3.2. Politikas rezultāts: Uzlabota veselības aprūpe sirds un asinsvadu slimību jomā
Mērķtiecīgi pasākumi šajā jomā vērsti uz akūtu un hronisku sirds-asinsvadu slimību aprūpes pilnveidi, ārstniecības pieejamības uzlabošanu, kā arī sabiedrības izglītošanu un riska faktoru mazināšanu. Nozīmīgs uzsvars likts uz pacientu ārstēšanas kvalitātes rādītāju uzlabošanu, jo īpaši akūta miokarda infarkta un insulta gadījumā, kas tiek uzraudzīti kā veselības aprūpes sistēmas efektivitātes indikatori. 

	2.3.2. Rezultatīvais rādītājs (RR)
	Bāzes vērtība
	
	Mērķis
2024.
	Mērķis 2027.
	Vērt.

	1. 30 dienu mirstība stacionārā un ārpus stacionāra pēc akūta miokarda infarkta (%) (avots: SPKC) (sasaistē ar 19. politikas rezultātu) 
	17,7
(2019.)
	15,7
(2024.)
	16,0
	14
	[image: ]

	2. 30 dienu mirstība stacionārā un ārpus tā pēc akūta išēmiska insulta (%) (avots: SPKC) (sasaistē ar 19. politikas rezultātu) 

	25,9
(2019.)
	21,0
(2024.)
	23
	20
	[image: ]

	3. 30 dienu mirstība stacionārā un ārpus tā pēc akūta hemorāģiska insulta (%) (avots: SPKC) (sasaistē ar 19. politikas rezultātu) 

	40,7
(2019.)
	43,2
(2024.)
	38
	36
	[image: Arrow Down with solid fill]

	4. Mirstība no sirds un asinsvadu slimībām līdz 64 g.v. (uz 100 000 iedzīvotāju) (avots: Latvijas iedzīvotāju nāves cēloņu datu bāze, SPKC)
	134,9
(2019.)
	124,7
(2024.)
	128
	124
	[image: ]

	Tabula Nr.20




Rezultatīvo rādītāju dinamika sirds un asinsvadu slimību aprūpē norāda uz progresu divos indikatoros, taču vienlaikus norāda arī uz diviem indikatoriem, kuriem nav sasniegta mērķa vērtība 2024.gadā. Lai gan ir vērojama pozitīva dinamika attiecībā uz rādītāju “Mirstība no sirds un asinsvadu slimībām līdz 64 g.v. (uz 100 000 iedzīvotāju)”, standartizētie mirstības dati liecina, ka Latvijas rādītājs no 2020. – 2022.gadam trīs reizes pārsniedz ES vidējo līmeni.[footnoteRef:42] [42:  Informācija pieejama Eurostat datu bāzē. Pieejams: https://ec.europa.eu/eurostat/databrowser/view/hlth_cd_asdr2__custom_18030382/bookmark/table?lang=en&bookmarkId=fbb734d4-9241-434f-a416-cdb9685b3b0e&c=1757667364832] 

Laikā no 2021. līdz 2024. gadam Latvijā tika veikti būtiski pasākumi sirds un asinsvadu slimību profilakses, ārstēšanas un rehabilitācijas jomā, lai samazinātu saslimstību un mirstību, kā arī uzlabotu pacientu dzīves kvalitāti. Viena no nozīmīgām iniciatīvām bija ESF projekta „Kompleksi veselības veicināšanas un slimību profilakses pasākumi” ietvaros 2021. gadā īstenotais pilotprojekts sirds un asinsvadu slimību riska faktoru noteikšanai un mazināšanai skolēnu vidū. Pilotprojektā tika iesaistīti 3. un 7. klašu skolēni, kā arī skolu darbinieki un vecāki, kuri saņēma plašu veselības veicināšanas un izglītojošu aktivitāšu klāstu, tostarp lekcijas, seminārus, nometnes, pārgājienus un olimpiādes. Īpaša uzmanība tika pievērsta veselīgam un sabalansētam uzturam, kas pielāgots bērnu vajadzībām, tā veicinot veselīgu dzīvesveidu jau no agras bērnības.
2023.gadā tika veikts pētījums, kurā analizēja veselības aprūpes kvalitāti stacionārajās ārstniecības iestādēs, īpašu uzsvaru liekot uz miokarda infarkta ārstēšanas atbilstību medicīniskajām vadlīnijām. Pētījums, ko īstenoja PSKUS Zinātniskais institūts sadarbībā ar Latvijas Universitātes Medicīnas fakultāti un Veselības inspekciju, sniedza jaunas zināšanas par ārstniecības kvalitātes trūkumiem un ieteikumus veselības aprūpes sistēmas efektivitātes un izturības stiprināšanai. Tā rezultātā tika identificētas nepieciešamās jomas, kurās ir jāveic uzlabojumi, lai nodrošinātu savlaicīgu un kvalitatīvu aprūpi pacientiem ar sirds un asinsvadu slimībām.
Finanšu resursu nodrošināšana bija būtisks priekšnoteikums pakalpojumu pieejamības uzlabošanai. 2023. gadā NVD piešķīra papildus finansējumu vairāk nekā 4,6 miljonu eiro apmērā, lai mazinātu gaidīšanas rindas un uzlabotu pieejamību rehabilitācijas pakalpojumiem pacientiem ar sirds un asinsvadu slimībām. Šī finansējuma ietvaros tika nodrošinātas vairāk nekā 204 tūkstoši rehabilitācijas nodarbību un vairāk nekā 16 tūkstoši dienas stacionāra rehabilitācijas pakalpojumu, kas būtiski atbalsta pacientu funkcionālās spējas atjaunošanu un dzīves kvalitātes uzlabošanu. Turklāt tika piešķirts arī finansējums kardioloģijas konsultāciju pieejamības uzlabošanai — 53 179 eiro apmērā, kas ļāva nodrošināt 1 811 papildu konsultācijas.
Svarīgu lomu sirds un asinsvadu slimību rehabilitācijā Latvijā ieņem VSIA „Nacionālais rehabilitācijas centrs „Vaivari””, kas jau ilgstoši nodrošina gan stacionārās, gan ambulatorās rehabilitācijas programmas pacientiem ar subakūtiem un hroniskiem funkcionāliem traucējumiem, kas radušies sirds un asinsvadu patoloģiju dēļ. Šobrīd šīs programmas tiek pilnveidotas, lai vēl vairāk pielāgotos pacientu vajadzībām un uzlabotu rehabilitācijas rezultātus, tā nodrošinot efektīvu atbalstu un ilgtermiņa veselības stāvokļa stabilizāciju.
2024. gadā uzsākts EK ceturtās Veselības programmas Vienotās rīcības projekts “Kopīgā iniciatīva pret sirds un asinsvadu slimībām un diabētu” (JACARDI). Projekta kopējais mērķis ir samazināt sirds un asinsvadu slimību un cukura diabēta radīto slogu ES valstīs, gan indivīda, gan sabiedrības līmenī, vēršot aktivitātes augsta riska iedzīvotāju  grupām vai iedzīvotājiem, kam ir SAS vai diabēts. JACARDI ietvaros 21 dalībvalstī, t.sk. Latvijā, plānots īstenot dažādus pilotprojektus, kas balstīti uz zinātniski pamatotām praksēm, papildinot esošas politikas un pasākumus.
Tiek izstrādāts “Sirds un asinsvadu veselības uzlabošanas rīcības plāns 2025.–2027. gadam” (tiesību akta lietas ID 25-TA-1754), kurā tiks turpināti pasākumi, lai novērstu sirds un asinsvadu slimību riskus, uzlabotu šo slimību diagnostiku, ārstēšanu un aprūpes pēctecību.
Kopumā pēdējo četru gadu laikā Latvijā ir sperti būtiski soļi sirds un asinsvadu slimību profilakses, ārstēšanas un rehabilitācijas jomā, apvienojot veselības veicināšanas pasākumus, zinātniskus pētījumus un finansējuma palielinājumu, lai nodrošinātu efektīvāku un pacientu vajadzībām atbilstošāku veselības aprūpi.

	[bookmark: _Toc199268845][bookmark: _Toc209073661]2.3.3. Politikas rezultāts: Uzlabota veselības aprūpe onkoloģijas jomā
Onkoloģijas joma ir viena no veselības aprūpes prioritātēm, ņemot vērā audzēju saslimstības pieaugumu un būtisko ietekmi uz iedzīvotāju veselību un dzīves kvalitāti. Uzlabota veselības aprūpe onkoloģijā ietver gan agrīnas diagnostikas un efektīvas ārstēšanas pieejamības nodrošināšanu, gan pacientu aprūpes kvalitātes celšanu un atbalsta sistēmu pilnveidi. Šie pasākumi ir vērsti uz ārstēšanas rezultātu uzlabošanu, mirstības samazināšanu un pacientu dzīves kvalitātes saglabāšanu visos slimības posmos.

	2.3.3. Rezultatīvais rādītājs (RR)
	Bāzes vērtība
	
	Mērķis 2024.
	Mērķis 2027.
	Vērt.

	1. Ģimenes ārstu prakšu īpatsvars, kas iesaistītas vēža profilakses uzraudzībā (%) (avots: NVD)
	38
(2019.)
	70
(2022.)
	70
	85
	[image: Arrow Up with solid fill]

	2. Dzemdes kakla vēža skrīninga atsaucība (izmeklējumu veikušās personas) (%) (avots: NVD)
	39,7
(2019.)
	57,0
(2024.)
	50
	60
	[image: Arrow Up with solid fill]

	3. Krūts vēža skrīninga atsaucība (izmeklējumu veikušās personas) (%) (avots: NVD)
	39,1
(2019.)
	38,1
(2024.)
	50
	60
	[image: ]

	4. Kolorektālā jeb zarnu vēža skrīninga  aptvere (izmeklējumu veikušās personas) (%) (avots: NVD)
	15
(2019.)
	26,5
(2024.)
	25
	35
	[image: Arrow Up with solid fill]

	5. Savlaicīgi (1. un 2. stadijā) diagnosticēto audzēju īpatsvars (avots: SPKC)
	47,7
(2017.)
	55,5
(2024.)
	51,1
	52,8
	[image: Arrow Up with solid fill]

	6. Novērotā piecu gadu izdzīvotība onkoloģijas pacientiem (%) (avots: SPKC)
	48,6
(2013.-
2018.)
	48,0
(2017.-
2022.)
	50,1
(2019-2024)
	53,9
(2024-2028)[footnoteRef:43] [43:  Mērķa vērtība  2027 gadā, kurā var novērtēt piecu gadu izdzīvotība onkoloģijas pacientiem tiek labota no “(2024-2028)”uz “(2022-2027)”. ] 

	[image: ]

	7. Mirstība no ļaundabīgiem audzējiem līdz 64 g.v. (uz 100000 iedzīvotāju) (avots: Latvijas iedzīvotāju nāves cēloņu datu bāze, SPKC)
	105,9
(2019.)
	92,4
(2024.)
	101
	95
	[image: Arrow Up with solid fill]

	Tabula Nr.21


Onkoloģijas aprūpes jomā vērtēto rezultatīvo rādītāju analīze liecina par pozitīvu virzību vairākos būtiskos aspektos. Četri galvenie indikatori uzrāda uzlabojumus. Savukārt trīs vērtētie rādītāji uzrāda negatīvas tendences vai stagnāciju, kas norāda uz pastāvošām problēmām un izaicinājumiem onkoloģijas aprūpes pieejamībā. 2023.gadā novērojama pozitīva tendence onkoloģisko slimību agrīnā atklāšanā, kas, iespējams, ir saistāma ar skrīningu programmu, kurai ir pozitīva tendence. Kopš 2021. gada ir novērojama pozitīva tendence dzemdes kakla un krūts vēža skrīninga atsaucībai un kolorektālā vēža skrīninga aptverei, tomēr krūts vēža skrīninga atsaucības rādītājs 2024. gadā joprojām ir zemāks nekā 2019. gadā - pirms Covid-19 pandēmijas.Tomēr atsaucības un aptveres rādītāji joprojām nesasniedz EK izvirzītos mērķa rādītājus, kas liecina par nepieciešamību mērķtiecīgi pilnveidot vēža skrīninga programmas. 
Vēža skrīninga programmu pilnveidošana, onkoloģisko slimību diagnostika, ārstēšana un pacientu aprūpe ir viens no veselības aprūpes sistēmas prioritārajiem virzieniem, ņemot vērā augsto saslimstību un ietekmi uz sabiedrības veselību. No 2021. līdz 2024. gadam veikti nozīmīgi pasākumi, lai uzlabotu onkoloģisko slimību agrīnu diagnostiku, ārstēšanas pieejamību un kvalitāti, kā arī rehabilitācijas un sociālā atbalsta pakalpojumus. Šajā periodā uzmanība pievērsta arī jaunu ārstniecības metožu ieviešanai (brahiterapija) un veselības aprūpes speciālistu kapacitātes stiprināšanai, kas veicina pacientu dzīves kvalitātes uzlabošanos un mirstības samazināšanu. Piemēram, 2021.gada izveidota jauna nekvotētā programma “Prioritārie pakalpojumi onkoloģiskiem pacientiem”, kurā ietilpst ultrasonogrāfija, magnētiskā rezonanse, dermatoveneroloģija, endoskopijas, hematoloģija, rehabilitācija, kā arī traumatoloģija, ortopēdija, rokas un rekonstruktīvā mikroķirurģija, plastiskā ķirurģija dienas stacionārā. No 2024.gada visi ambulatorie pakalpojumi šai pacientu grupai tiek sniegti virs kvotas. Tiek pilnveidotas onkoloģijas aprūpes vadlīnijas, lai nodrošinātu mērķtiecīgu un efektīvu ārstēšanu. Piemēram, 2021.gadā Klīnisko vadlīniju datubāzē reģistrēta vadlīnija: Dzemdes kakla priekšvēža slimību profilakse, diagnostika, ārstēšana un novērošana. 
Agrīni diagnosticēto audzēju īpatsvars nedaudz palielinās, kas nākotnē varētu atspoguļoties piecu gadu izdzīvotības rādītāju uzlabojumā, kas pagaidām netiek novērots. Situācija norāda uz nepieciešamību turpināt aktīvu darbu pie agrīnas diagnostikas, efektīvas ārstēšanas pieejamības un pacientu aprūpes pilnveidošanas.
Kopumā mirstības rādītāji no ļaundabīgajiem audzējiem darbspējas vecumā Latvijā samazinās, kas apliecina veselības aprūpes sistēmas progresu onkoloģijas jomā. Tomēr, salīdzinot standartizēto mirstību no ļaundabīgiem audzējiem līdz 64 gadu vecumam Latvijā un vidēji ES, Latvijas rādītājs ir par 1,4 reizēm augstāks, un 2022. gadā Latvija ieņem trešo vietu starp ES valstīm.[footnoteRef:44] Lai saglabātu un pastiprinātu mirstības samazināšanās tendenci no ļaundabīgajiem audzējiem darbspējas vecumā Latvijā, būtiski turpināt ieguldījumus onkoloģisko pakalpojumu kvalitātes, pieejamības un sabiedrības informētības uzlabošanā. Onkoloģisko slimību agrīna diagnostika, efektīva ārstēšana un pacientu uzraudzība ir būtiski priekšnoteikumi mirstības samazināšanai un pacientu dzīves kvalitātes uzlabošanai. Primārās veselības aprūpes iesaiste šajā procesā ir īpaši nozīmīga. Indikators “Ģimenes ārstu prakšu īpatsvars, kas iesaistītas vēža profilakses uzraudzībā” jau 2022. gadā sasniedza Sabiedrības veselības pamatnostādnēs noteikto 2024. gada mērķi, atspoguļojot pozitīvu tendenci ģimenes ārstu aktīvākā iesaistē pacientu informēšanā, iedzīvotāju iesaistīšanā vēža profilaktiskajās pārbaudēs un savlaicīgā nosūtīšanā uz turpmākiem izmeklējumiem un ārstēšanu. Lai šo iesaisti nostiprinātu, būtiski ir turpināt stiprināt ģimenes ārstu kapacitāti un nodrošināt viņiem atbilstošus motivācijas mehānismus. Kopš 2021. gada tiek nodrošinātas regulāras piemaksas ģimenes ārstiem par sasniegtajiem skrīninga atsaucības rādītājiem: [44:  Informācija pieejama Eurostat datu bāzē. Pieejams: https://ec.europa.eu/eurostat/databrowser/view/hlth_cd_asdr2__custom_18030463/bookmark/table?lang=en&bookmarkId=423038c3-ba3f-4931-b6fe-0c078460e399&c=1757667556735] 

· dzemdes kakla vēža gadījumā – 10 eiro par izmeklējumu, ja atsaucība ir 50–70 %, un 20 eiro, ja tā pārsniedz 71 %;
· krūts vēža skrīningā – attiecīgi 10 un 20 eiro par sasniegtajiem atsaucības sliekšņiem virs 60 % un 71 %;
· kopš 2022. gada piemaksas tiek nodrošinātas arī par kolorektālā un prostatas vēža skrīningu.
No 2023. gada ģimenes ārstu praksēm būtiski palielināta piemaksa – no 75 līdz 250 eiro – par laikus atklātu vēzi 1. vai 2. stadijā diagnozes noteikšanas brīdī. Piemaksas tiek izmaksātas reizi gadā, izvērtējot pacientu reģistrā pieejamo informāciju. 
Turpmākai profilakses un skrīninga sistēmas attīstībai tiek vērtēta jaunu skrīninga programmu ieviešanas iespēja, tostarp pilotprojekti plaušu un kuņģa vēža skrīningam, ievērojot EK rekomendācijas un Latvijas epidemioloģisko situāciju. Plaušu vēža skrīninga programmas ietvaros plānots nodrošināt integrētu pieeju augsta riska pacientu identificēšanai, savlaicīgai uzaicināšanai un izmeklēšanai. Kuņģa vēža profilakses ietvaros paredzēta Helicobacter pylori testēšana un pirmsvēža bojājumu pacientu uzraudzības mehānismu izstrāde.
Nozīmīgu lomu nākotnes attīstībā sniegs arī LU iesaiste kā koordinējošajai iestādei ES Vienotās rīcības projekta vēža skrīninga programmas ieviešanai (Implementation of cancer screening programmes; EUCanScreen) (2024–2027), kura mērķis ir nodrošināt pilnīgu, izmaksu ziņā efektīvu un kvalitatīvu krūts, dzemdes kakla un kolorektālā vēža skrīninga ieviešanu; sagatavoties plaušu, prostatas un kuņģa vēža skrīningu ieviešanai; nodrošināt efektīvāku datu vākšanu un uzraudzību, kā arī līdzvērtīgu piekļuvi skrīninga programmām; veicināt sadarbību ar citiem ES projektiem, lai nodrošinātu ilgtspēju.
Jāmin, ka DG REFORM projekta “Improving Cancer Care coordination and Screening in Latvia and Slovakia” (ICCCS) (2022.-2024.) ietvaros ir saņemtas rekomendācijas par valsts organizētā vēža skrīninga programmas pilnveidi Latvijā, identificētas problēmas un potenciālie pasākumi vēža skrīninga programmas uzlabošanai. Lai nodrošinātu veiksmīgu un efektīvu vēža skrīninga programmu darbību, nepieciešams veicināt ne tikai atsaucības un aptveres rādītāju pieaugumu, bet veikt arī dažādus nozīmīgus organizatoriskus un sistēmiskus uzlabojumus. Tas nozīmē, ka nepieciešams pilnveidot visus vēža skrīninga pacienta ceļa posmus, kā arī nodrošināt visu posmu uzraudzību un datu pieejamību, ko iespējams veikt – izveidojot skrīninga reģistru. Tā izveide plānota ES kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.4. pasākuma "Veselības aprūpes pārvaldības sistēmas stiprināšana un digitalizācija, attīstot digitālos risinājumus"[footnoteRef:45] ietvaros. [45:  MK 26.11.2024. noteikumi Nr.747 “Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.4. pasākuma "Veselības aprūpes pārvaldības sistēmas stiprināšana un digitalizācija, attīstot digitālos risinājumus" pirmās un otrās projektu iesniegumu atlases kārtas īstenošanas noteikumi”] 

Vienlaikus izstrādāts arī nozīmīgs plānošanas dokuments - VM 2024. gadā nodevusi sabiedriskajai apspriešanai plāna projektu “Veselības aprūpes pakalpojumu onkoloģijas jomā uzlabošanas plāns 2025.–2027. gadam”, savukārt 2025.gadā tas iesniegts izskatīšanai MK. Plāna projektā iekļauti arī uzdevumi no iepriekš minētā DG REFORM projekta rekomendācijām.
Laika posmā no 2021. līdz 2024. gadam onkoloģijas jomā īstenoti vairāki būtiski uzlabojumi, kuru mērķis bija nodrošināt pacientiem savlaicīgāku diagnostiku, pieejamāku ārstēšanu un atbalstu pēc terapijas:
· kopš 2022. gada sievietēm pēc ļaundabīga audzēja operācijas pieejama valsts apmaksāta krūts rekonstrukcija ar implantu ievietošanu;
· izveidots “dzeltenais koridors” pacientiem ar ļaundabīgu audzēju recidīviem, nodrošinot valsts apmaksātu pieeju ārstu konsultācijām un diagnostikai 10 dienu laikā pēc nosūtījuma;
· kopš 2022. gada pacientiem ar onkoloģiskām diagnozēm nodrošināta prioritāra piekļuve virknei izmeklējumu (tai skaitā USG, endoskopijai, magnētiskajai rezonansei, rehabilitācijai), kas tiek apmaksāti virs kvotas, ļaujot saņemt pakalpojumus ātrāk un bez kavēšanās.
SPKC 2024.gada nogalē īstenoja sabiedrības informēšanas kampaņu par vēža skrīningu, sagatavoja un izpildīja stratēģisko komunikācijas plānu sabiedrības izglītošanai un informēšanai, kā arī 2025.gada 1.pusgadu NVPT ietvaros ir pasludinājusi par “Skrīninga veicināšanas” pusgadu, kur pašvaldības tika proaktīvi atbalstītas un aicinātas īstenot savu iedzīvotāju izglītošanu un informēšanu par valsts apmaksātām vēža pārbaudēm. 
Minētie pasākumi kopumā veicina efektīvāku vēža profilaksi, sabiedrības informētību par vēža skrīninga programmu nozīmi, pieejamajiem izmeklējumiem, atsaucību skrīninga programmām, savlaicīgu diagnostiku, uzlabo ārstēšanas pieejamību un kvalitāti, kā arī stiprina veselības aprūpes sistēmas spēju reaģēt uz pacientu vajadzībām onkoloģijas jomā.

	[bookmark: _Toc199268846][bookmark: _Toc209073662]2.3.4. Politikas rezultāts: Uzlabota psihiskās veselības aprūpe
Psihiskās veselības aprūpes uzlabošana ir viens no sabiedrības veselības politikas prioritārajiem virzieniem, ņemot vērā pieaugošo psihiskās veselības traucējumu izplatību un ar tiem saistīto slogu veselības aprūpes sistēmai un sabiedrībai kopumā. Šajā jomā būtiska uzmanība veltīta ambulatoro un stacionāro pakalpojumu pieejamības uzlabošanai, sabiedrībā balstītu pakalpojumu attīstībai, kā arī agrīnas atpazīšanas un stigmas mazināšanas pasākumiem. Veiktie soļi apliecina virzību uz iekļaujošāku, savlaicīgāku un personai centrētu psihiskās veselības aprūpes sistēmu, lai efektīvāk reaģētu uz sabiedrības garīgās veselības vajadzībām. 

	2.3.4. Rezultatīvais rādītājs (RR)
	Bāzes 
vērtība
	
	Mērķis
2024.
	Mērķis 2027.
	Vērt.

	1. Mirušo skaits no pašnāvībām bērnu un jauniešu vidū (līdz 17 g.v.) (avots: SPKC) (sasaistē ar 3. politikas rezultātu) 
	3
(2019.)
	3
(2024.)
	1
	0
	[image: ]

	2. Mirstība no pašnāvībām (uz 100 000 iedzīvotāju) (avots: SPKC) (sasaistē ar 3. politikas rezultātu) 
	15,1
(2019.)
	13,4
(2024.)
	15,2
	15,0
	[image: Arrow Up with solid fill]

	3. Iedzīvotāju īpatsvars (15-64 g.v.), kuriem ārsts konstatējis depresiju (%) (avots: NVD)
	0,89%
(2019.)
	1,23%
(2024.)
	Sievietēm 2,5
Vīriešiem 1,5
	Sievietēm 3,5
Vīriešiem 2,5
	[image: ]

	Tabula Nr.22




Psihiskās veselības jomā no trim rādītājiem ir sasniegts viens mērķis. Mirstība no pašnāvībām bērnu un jauniešu vidū atspoguļo sabiedrības un aprūpes sistēmas spēju sniegt savlaicīgu un efektīvu atbalstu. 2023.gadā bija sasniegts izvirzītais mērķis - neviens miris bērns pašnāvības dēļ. 2024.gada dati liecina par atgriešanos bāzes vērtībā (3 gadījumi). Rādītājs svārstīgs, katrs gadījums ir traģēdija. Jāturpina stiprināt agrīnās iejaukšanās mehānismus un nodrošināt bērniem un jauniešiem pieejamu, koordinētu palīdzību psihiskās veselības krīzēs.
Kopējā mirstība no pašnāvībām uzrāda mērenu samazinājumu, kas norāda uz iespējamiem ieguvumiem no psihiskās veselības politikas īstenošanas, tostarp pakalpojumu pieejamības paplašināšanas, agrīnas diagnostikas iespēju uzlabošanas un starpnozaru sadarbības stiprināšanas. Lai gan progresu vēl nevar vērtēt kā būtisku, tas atspoguļo virzību uz ilgtermiņa mērķu sasniegšanu.
Pieaugošais depresijas atpazīšanas gadījumu skaits veselības aprūpē liecina par uzlabotu diagnostiku, kas saistāma ar sabiedrības informētības pieaugumu, stigmas mazināšanu un veselības aprūpes profesionāļu prasmju pilnveidi. Tas norāda nevis uz psihiskās veselības pasliktināšanos, bet gan uz veselības sistēmas spēju laikus identificēt traucējumus un sniegt nepieciešamo palīdzību. Turpinot īstenot mērķtiecīgus pasākumus, būtiski nodrošināt agrīnu atbalstu, uzlabot pieejamos pakalpojumus un stiprināt ģimenes ārstu un citu speciālistu lomu psihiskās veselības jomā.
Laika posmā no 2021. līdz 2024. gadam veikti vairāki nozīmīgi pasākumi, lai uzlabotu psihiskās veselības pakalpojumu pieejamību, attīstītu ambulatoros un kopienā balstītus aprūpes risinājumus, kā arī stiprinātu agrīnas diagnostikas un profilakses kapacitāti. Īpaša uzmanība pievērsta bērnu un pusaudžu psihiskās veselības atbalstam, sabiedrības informētības veicināšanai un speciālistu pieejamības palielināšanai reģionos.
Lai risinātu psihiskās veselības traucējumu izplatību un nodrošinātu savlaicīgu un pieejamu palīdzību iedzīvotājiem, pēdējo gadu laikā būtiski stiprināta psihiskās veselības aprūpes sistēma. Pēc Covid-19 pandēmijas radītajām psihoemocionālajām sekām VM īpašu uzmanību pievērsusi pakalpojumu pieejamībai, kvalitātei un reģionālajam pārklājumam.
Kopš 2021. gada pavasara valsts apmaksātas psihologa un psihoterapeita konsultācijas ir pieejamas ar ģimenes ārsta nosūtījumu, paplašinot iespējas saņemt profesionālu palīdzību bez finansiāliem šķēršļiem. Papildus, reaģējot uz bērnu un jauniešu psihoemocionālo stāvokli pandēmijas ietekmē, līdz 2022. gada vidum darbojās īpašs tālrunis pusaudžiem un viņu ģimenēm. Tā mērķis bija sniegt atbalstu krīzes situācijās, nodrošinot tūlītēju un pieejamu psiholoģisko palīdzību.
Laika posmā no 2021. līdz 2022. gadam īstenotie pasākumi kļuva par pamatu turpmākai sistēmiskai pieejai psihiskās veselības aprūpē. Šī pieeja nostiprināta Veselības aprūpes pakalpojumu psihiskās veselības jomā uzlabošanas plānā 2023.–2025. gadam (apstiprināts ar MK 2023. gada 30. maija rīkojumu Nr. 372), kas paredz mērķtiecīgu uzsākto iniciatīvu turpināšanu. Plānā ietvertas vairākas prioritātes: jaunu pakalpojumu un programmu izstrāde, tostarp ēšanas traucējumu ārstēšana, agrīna intervence bērniem ar autiskā spektra traucējumiem, atbalsta grupas, kā arī esošo pakalpojumu kvalitātes un teritoriālās pieejamības uzlabošana.
Būtisks solis bērnu un jauniešu psihiskās veselības stiprināšanā bija Pusaudžu resursu centra filiāļu tīkla paplašināšana. Līdztekus Rīgai un Liepājai, 2021. gadā jaunas filiāles tika atvērtas Valmierā, Ventspilī un Daugavpilī, savukārt 2023. gadā – Jelgavā un Rēzeknē. Šāda reģionālā pieejamība nodrošina to, ka psihosociālais atbalsts pusaudžiem ir sasniedzams visā Latvijā.
VM turpina ciešu sadarbību ar NVO, lai pielāgotu pakalpojumus dažādu mērķgrupu vajadzībām. Sadarbība ļāvusi attīstīt elastīgas un uz sabiedrības vajadzībām orientētas atbalsta formas, īpaši bērniem un jauniešiem. Turklāt VM piedalās ES fondu investīciju projektu īstenošanā, kas vērsti uz preventīviem pasākumiem un psihiskās veselības veicināšanu.
Kopumā no 2021. līdz 2024. gadam īstenoti pasākumi liecina par pāreju no fragmentāras uz sistēmisku, uz cilvēku centrētu psihiskās veselības aprūpi. Ar rīcībpolitikas dokumentiem balstītā virzība ļāvusi ne tikai nostiprināt pamatu psihiskās veselības pakalpojumu ilgtspējai, bet arī nodrošināt lielāku pārklājumu, kvalitāti un savlaicīgumu – īpaši bērnu, jauniešu un ģimeņu mērķgrupās.



	[bookmark: _Toc199268847][bookmark: _Toc209073663]2.3.5. Politikas rezultāts: Uzlabota veselības aprūpe paliatīvās aprūpes jomā
Paliatīvās aprūpes nozīme veselības aprūpes sistēmā arvien pieaug, ņemot vērā sabiedrības novecošanos un hronisku, dzīvību ierobežojošu slimību izplatību. Tā nodrošina atbalstu pacientiem slimības vēlīnajos posmos, palīdzot mazināt ciešanas un uzlabot dzīves kvalitāti. Lai nodrošinātu savlaicīgu, profesionālu un pieejamu paliatīvo aprūpi, veselības politikas ietvaros tiek stiprināta pakalpojumu pieejamība, starpnozaru sadarbība un aprūpes procesa kvalitāte.

	2.3.5. Rezultatīvais rādītājs (RR)
	Bāzes vērtība
	
	Mērķis 2024.
	Mērķis 2027.
	Vērt.

	1. Gaidīšanas laiks uz paliatīvās veselības aprūpes pakalpojumiem (dienas) (avots: NVD)
	12
(2019.)
	52
(2024.)
	43
	34
	[image: Arrow Down with solid fill]

	Tabula Nr.23


Gaidīšanas laiks uz paliatīvās veselības aprūpes pakalpojumiem pēdējo gadu laikā ir pieaudzis, liecinot par pieaugošu pieprasījumu un sistēmas noslodzi. Rezultāts norāda uz strukturālām problēmām paliatīvās aprūpes pieejamībā, īpaši ņemot vērā sabiedrības novecošanos un hronisko slimību izplatības pieaugumu.
Lai uzlabotu paliatīvās aprūpes pakalpojumu pieejamību, 2021.–2024. gada periodā īstenoti vairāki sistēmiski pasākumi.
Lai uzlabotu mājas aprūpes pieejamību pacientiem ar smagām, progresējošām slimībām, NVD 2023.gadā rīkoja veselības aprūpes pakalpojumu sniedzēju atlasi “Paliatīvās aprūpes mobilās komandas pakalpojumi pacienta dzīvesvietā” pakalpojumu sniegšanai no 2024.gada 1.janvāra līdz 2028.gada 31.decembrim.VM 2023.gadā izstrādāja  Ārstniecības likumā un Paliatīvās aprūpes noteikumos, lai attīstītu paliatīvās veselības aprūpes pakalpojumu atbilstoši pacientu vajadzībām, un sagatavoja informatīvo ziņojumu [footnoteRef:46]￼ LM 2024.gadā sagatavo ESF Plus projekta iesniegumu “Atbalsts paliatīvās aprūpes sistēmas pilnveidošanai”.  [46:  Veselības ministrijas 2023.gada 6.jūlija iznformatīvais ziņojums “Par mobilās komandas paliatīvās aprūpes pakalpojuma pacienta dzīvesvietā attīstību” Pieejams TAP portālā.] 

Tāpat no 2021. gada beigām līdz 2023. gada 30. aprīlim tika īstenots izmēģinājuma projekts Liepājas pilsētā un Dienvidkurzemes novadā ar mērķi pilotēt jaunu uz pacientu orientētu pakalpojuma veidu paliatīviem pacientiem viņu dzīvesvietās mobilo brigāžu veidā. Projekta mērķis bija sniegt kompleksu, visaptverošu paliatīvo aprūpi, kas orientēta uz cilvēku ar ierobežotu dzīvildzi un viņa ģimeni, kā arī nodrošināt paliatīvo aprūpi tik ilgi, cik tas ir nepieciešams, pamatojoties uz klīnisko izvērtējumu un ģimenes izvēli. Izmēģinājuma projekts pozitīvi ietekmēja veselības aprūpes sistēmu (tika nodrošināta kvalitatīva aprūpe cilvēka pēdējās dzīves dienās, samazinājās gan Neatliekamās medicīniskās palīdzības izsaukumu skaits paliatīvās aprūpes pacientiem saistībā ar paliatīvās aprūpes pakalpojumu sniegšanu, gan  hospitalizāciju skaits paliatīvās aprūpes pacientiem, kuriem iemesls ir nesniegti vai daļēji sniegti paliatīvās aprūpes pakalpojumi). 2023. gadā izveidota starpsektoru darba grupa hospisa aprūpes modeļa izstrādei, kurā sadarbojas VM, LM, Latvijas Pašvaldību savienība, Rīgas dome un nozares eksperti (ārstniecības iestāžu pārstāvji, medicīnas māsas u.c.). 
Būtisks pavērsiens paliatīvās aprūpes pakalpojumu attīstībā noticis 2024. gada sākumā, kad visā Latvijā ieviests valsts apmaksāts mobilās paliatīvās aprūpes pakalpojums pacienta dzīvesvietā. Šis pakalpojums ir pieejams pacientiem, kuriem 4. vai 5. līmeņa stacionārās ārstniecības iestādes ārstu konsilijs pieņēmis lēmumu par paliatīvās aprūpes nepieciešamību, iekļaujot norādi par prognozētu dzīvildzi līdz sešiem mēnešiem. Pakalpojumu nodrošina četri sertificēti pakalpojuma sniedzēji, un tas ir pieejams visos Latvijas reģionos, tādējādi stiprinot vienlīdzīgu piekļuvi neatkarīgi no pacienta dzīvesvietas. Mobilās paliatīvās komandas nodrošina gan veselības aprūpes, gan sociālās aprūpes komponentes. Pacientiem pieejamas paliatīvās aprūpes ārsta vai cita kvalificēta speciālista vizītes (piemēram, internists, ģimenes ārsts, geriatrs, anesteziologs-reanimatologs), attālinātas konsultācijas, ārsta palīga un/vai māsas aprūpe, kā arī funkcionālo speciālistu (fizioterapeita, ergoterapeita, uztura speciālista) pakalpojumi. Papildus tiek nodrošināts psihosociālais atbalsts, sociālā aprūpe un TPL, kas palīdz pacientiem saglabāt iespējami labāku dzīves kvalitāti mājas apstākļos.
Paredzēts, ka arī turpmākajos gados tiks turpināts darbs pie paliatīvās aprūpes pakalpojumu pilnveides, kontekstā arī ar Valsts kontroles veikto revīziju “Vai paliatīvā aprūpe ir pilnvērtīga veselības aprūpes sastāvdaļa?” un sniegtajiem priekšlikumiem, lai nodrošinātu dzīves noslēguma aprūpi tiem pacientiem, kuru vajadzības pārsniedz tradicionālās ambulatorās vai mājas aprūpes ietvarus.

	[bookmark: _Toc199268849][bookmark: _Toc209073664]2.3.6. Politikas rezultāts: Uzlabota veselības aprūpe reto slimību jomā
Reto slimību joma veselības aprūpē ir īpaši sensitīva un sarežģīta, ņemot vērā šo slimību zemo izplatību, augsto diagnostikas un ārstēšanas sarežģītību, kā arī ierobežotās terapijas iespējas. Šo pacientu vajadzību nodrošināšana prasa mērķtiecīgu un koordinētu pieeju, kas ietver gan agrīnu identificēšanu, gan piekļuvi specifiskai ārstēšanai un atbalstam. Politiskais rezultāts šajā jomā tiek vērtēts, balstoties uz diviem rādītājiem – reģistrēto  pacientu īpatsvaru, un to pacientu skaitu, kuri saņem kompensējamos medikamentus reto slimību ārstēšanai. 

	2.3.6. Rezultatīvais rādītājs (RR)
	Bāzes vērtība
	
	Mērķis 2024.
	Mērķis 
2027.
	Vērt.

	1. Reto slimību reģistrā[footnoteRef:47] iekļauto pacientu skaita īpatsvars (%) pret aplēsto cilvēku skaitu ar retajām slimībām Latvijā (90 240)[footnoteRef:48] (avots: NVD) [47:  Šobrīd reto slimību pacientus reģistrē PREDA sistēmā.]  [48:  Reto slimību reģistrā iekļauto pacientu skaita īpatsvars un tā pieaugums tika aprēķināts pēc šāda principa. Pirmkārt, balstoties uz Nguengang Wakap, S., Lambert, D.M., Olry, A. u.c. publikāciju “Estimating cumulative point prevalence of rare diseases: analysis of the Orphanet database”, kurā apgalvots, ka visā pasaulē 3,5-5,9% no cilvēkiem ir ar retām slimībām, tika aprēķināts, ka Latvijā ir vidēji 90 240 cilvēku ar retām slimībām (vidēji 4,7% no 1,92 miljoniem iedzīvotāju uz 2019. gadu). Pēc Slimību profilakses un kontroles centra sniegtajiem datiem 2019. gada nogalē Reto slimību reģistrā bija iekļauti 4932 cilvēki jeb 5,47% no aplēstā vidējā cilvēku skaita ar retām slimībām Latvijā. 2020. gada laikā reģistrēto pacientu skaits dubultojās, un 2021. gada sākumā Latvijā bija reģistrēti 11167 pacienti. Pieturoties pie tā, ka 2020. gadā pacientu skaits salīdzinājumā ar 2019. gadu ir dubultojies, tika pieņemts, ka šāds reģistrēto pacientu skaita pieaugums ir gaidāms katru gadu. Attiecīgi, plānotās vērtības katram nākamajam gadam tika palielinātas par 5,47%, un pēc šāda aprēķina rezultatīvais rādītājs uz 2024. gadu ir 32,85% un uz 2027. gadu – 49,23%.
] 

	5,47
(2019.)

	23,3
(2024.)
	32,85

	49,23

	2. Pacientu skaits, kas saņem medikamentus no KZS reto slimību ārstēšanai (avots: NVD)
	224 232
(2020.)


	239 222
(2023.)
	Pieaug

	Pieaug

Reto slimību jomā abi rādītāji pieaug, tomēr viens no tiem nav sasniedzis 2024.gada mērķi, proti, reto slimību reģistrā iekļauto pacientu skaita īpatsvars pret aplēsto cilvēku skaitu ar retajām slimībām Latvijā. 
2021.–2024. gadā tika veikti vairāki nozīmīgi pasākumi šo slimību pacientu veselības aprūpes pieejamības, koordinācijas un kvalitātes uzlabošanai, ņemot vērā šo pacientu īpašās vajadzības un veselības aprūpes sistēmas izaicinājumus to identificēšanā un ārstēšanā,
Reto slimību jomā 2022.gadā tika ieviestas būtiskas izmaiņas zāļu kompensācijas sistēmā, iekļaujot reto slimību ārstēšanai paredzētos līdzekļus kompensējamo zāļu sarakstā. Šī pieeja veicina caurskatāmību un ļauj valsts budžeta līdzekļus izmantot efektīvāk, vienlaikus nodrošinot pacientiem labāku piekļuvi nepieciešamajām zālēm. Lai zāles tiktu iekļautas kompensējamo zāļu sarakstā, nepieciešams Zāļu valsts aģentūras izmaksu efektivitātes atzinums, kas nodrošina, ka tikai efektīvas un nepieciešamas zāles tiek apmaksātas no valsts budžeta līdzekļiem. 
2023. gadā tika apstiprināts "Plāns reto slimību jomā 2023.–2025. gadam", kas nosaka konkrētus pasākumus reto slimību pacientu aprūpes uzlabošanai. Plāns paredz agrīnas un savlaicīgas diagnostikas uzlabošanu, ārstniecības kvalitātes un pieejamības paaugstināšanu, rehabilitācijas iespēju paplašināšanu, informācijas aprites pilnveidošanu un nepieciešamo cilvēkresursu nodrošināšanu darbā ar reto slimību pacientiem. Tāpat plānā iekļauta pacientu reģistra pilnveide, jaunu klīnisko algoritmu izstrāde un jaundzimušo skrīninga iespēju paplašināšana. 
Līdz šim Latvijā ir reģistrēti vairāk nekā 16 000 pacientu ar retām slimībām, un šis skaits turpina pieaugt. Lielākā daļa no šīm slimībām ir ģenētiskas, taču ir arī retas vēža, autoimūnās, toksiskas un infekcijas slimības. Lai veicinātu vienotu pieeju reto slimību ārstēšanā, tiek veikta datu apkopošana un analīze, kā arī pakāpeniski ieviestas jaunas diagnostikas un ārstēšanas metodes. Tāpat viena no būtiskākajām problēmām ir ierobežotā ārstēšanas pieejamība reto slimību pacientiem. Lai uzlabotu situāciju, ik gadu tiek paplašināts valsts apmaksātās ārstēšanas apjoms. Piemēram, ja 2021. gadā ar Kompensējamo zāļu R sarakstā iekļautajiem medikamentiem tika ārstēti 38 pacienti, tad 2024. gadā – jau 126 pacienti.
Neskatoties uz šiem sasniegumiem, pacientu organizācijas norāda uz nepieciešamību pēc lielākas rīcības un strukturālām izmaiņām, lai nodrošinātu efektīvāku plāna īstenošanu un uzlabotu pacientu dzīves kvalitāti.

	[bookmark: _Toc199268850][bookmark: _Toc209073665]2.3.7. Politikas rezultāts: Samazināti pacientu tiešmaksājumi par veselības aprūpi un uzlabota veselības aprūpes pakalpojumu pieejamība
Pacientu finansiālā pieejamība veselības aprūpei ir viens no nozīmīgākajiem ilgtspējīgas veselības sistēmas priekšnoteikumiem, īpaši sociāli mazāk aizsargātām iedzīvotāju grupām. Augsti tiešmaksājumi par pakalpojumiem un medikamentiem var kļūt par būtisku šķērsli savlaicīgas ārstēšanas saņemšanai, tāpēc politikas mērķis ir samazināt šo slogu un vienlaikus uzlabot veselības aprūpes pakalpojumu praktisko pieejamību. Šī politikas rezultāta novērtēšanai tiek analizēti gan pacientu līdzmaksājumu apmēri, gan valsts apmaksāto pakalpojumu klāsta paplašināšana un faktiskais pakalpojumu sasniedzamības līmenis dažādās iedzīvotāju grupās un reģionos.

	2.3.7. Rezultatīvais rādītājs (RR)
	Bāzes
vērtība
	
	Mērķis
2024.
	Mērķis
2027.
	Vērt.

	1. Veselības nozares budžeta izdevumi pamatfunkcijām (VM resora izdevumi pamatfunkcijām, neietverot izdevumus ES finansētajiem veselības nozares projektiem) (% no IKP)
	4,26[footnoteRef:49] [49:   Uz 2021.gada sākumu. IKP pēc FM novērtējuma.
* Veselības nozares budžeta izdevumi pamatfunkcijām atbilstoši pēdējam 2024. gada plānam, ņemot vērā visus piešķīrumus.] 

(2021.)
	4,83*
(2024.)
	5,05
	6
	[image: Arrow Down with solid fill]

	2. Mājsaimniecību tiešo maksājumu īpatsvars no kopējiem veselības izdevumiem (avots: Eurostat)*
	35,6
(2019.)
	35,1
(2023.)
	Sama-zinās
	33
	[image: ]

	3. Veselības aprūpes pakalpojumu pieejamība (neapmierinātās vajadzības pēc veselības aprūpes pakalpojumiem) (avots: Eurostat, Centrālā statistikas pārvalde)*
	6,2
(2018.)
	8,4
(2024.)
	5,0
	4,0
	[image: Arrow Down with solid fill]

	4. Vidējais gaidīšanas laiks bērniem (dienās) (līdz 17 g.v.) uz sekundāru ambulatoru konsultāciju BKUS (avots: NVD)*
	48
(2019.)
	55
(2024.)
	42
	39
	[image: Arrow Down with solid fill]

	5. Vidējais gaidīšanas laiks bērniem (dienās) (līdz 17 g. v.) uz plānveida operāciju dienas stacionārā BKUS (avots: NVD)*
	40
(2019.)
	49
(2024.)
	38
	35
	[image: Arrow Down with solid fill]

	6. Vidējais gaidīšanas laiks bērniem (līdz 17 g. v.) uz valsts apmaksātu zobārstniecības/ zobu higiēnas pakalpojumu saņemšanu (avots: NVD)
	40/23
(2019.)
	55/31
(2024.)
	36/21
	32/19
	[image: Arrow Down with solid fill]

	7. Ne vēlāk kā 12 minūšu laikā no izsaukuma pieņemšanas brīža apkalpoto neatliekamo izsaukumu (visaugstākās un augstas prioritātes izsaukumi pēc motīva) īpatsvars valstspilsētās (%) (avots: NMPD)
	81,3
(2019.)
	73,9
(2024.)
	Pieaug
	Pieaug
	[image: Arrow Down with solid fill]

	8. Ne vēlāk kā 15 minūšu laikā no izsaukuma pieņemšanas brīža apkalpoto neatliekamo izsaukumu (visaugstākās un augstas prioritātes izsaukumi pēc motīva) īpatsvars novadu nozīmes pilsētās (%) (avots: NMPD)
	83,9
(2019.)
	78,8
(2024.)
	Pieaug
	Pieaug
	[image: Arrow Down with solid fill]

	9. Ne vēlāk kā 25 minūšu laikā no izsaukuma pieņemšanas brīža apkalpoto neatliekamo izsaukumu (visaugstākās un augstas prioritātes izsaukumi pēc motīva) īpatsvars lauku teritorijās (%) (avots: NMPD)
	85,3
(2019.)
	82,9
(2024.)
	Pieaug
	Pieaug
	[image: Arrow Down with solid fill]

	[bookmark: _Hlk74577253]10. Pacientu apmierinātība ar veselības aprūpes pakalpojumiem (teicama vai laba pieredze, vērtējot ģimenes ārsta pakalpojumus pēdējā gada laikā) (%) (avots: VM)
	76,2
(2018.)
	73,5
(2022)
	78
	80
	[image: Arrow Down with solid fill]

	Tabula Nr.25


Mājsaimniecību tiešo maksājumu īpatsvars kopējos veselības izdevumos bija samazinājies pandēmijas laikā (pieaugot valsts ieguldījumam krīzes situācijā), 2023.gadā atgriežoties pirmspandēmijas līmenī, un Eurostat dati norāda, ka tas bija otrais  augstākais rādītājs ES 2023.gadā.[footnoteRef:50] [50:  Informācija pieejama Eurostat datu bāzē. Pieejams: https://ec.europa.eu/eurostat/databrowser/view/tepsr_sp310/default/bar?lang=ne] 

Rezultatīvie rādītāji kopumā norādu un veselības aprūpes pakalpojumu pieejamības mazināšanos. Lai nodrošinātu finansiāli pieejamāku veselības aprūpi un uzlabotu pakalpojumu savlaicīgu piekļuvi iedzīvotājiem, 2021.–2024. gadā īstenoti pasākumi, kas vērsti uz pacientu līdzmaksājumu mazināšanu un veselības aprūpes pakalpojumu pieejamības stiprināšanu. Tomēr iedzīvotāju neapmierinātība ar piekļuvi pakalpojumiem ir pieaugusi, un finansējums veselības nozarei attiecībā pret IKP diemžēl nav sasniedzis mērķa vērtību. 
Uzlabojumi veikti kompensējamo medikamentu un pakalpojumu finansēšanā, kā arī gaidīšanas laiku un reģionālās pieejamības jomā, īpašu uzmanību pievēršot bērnu veselības aprūpei un neatliekamās medicīniskās palīdzības sniegšanas kapacitātei. Šie pasākumi veicinājuši piekļuves uzlabojumus atsevišķās jomās, tomēr finansiālie šķēršļi kopumā vēl nav būtiski mazinājušies. 
Primārās aprūpes pieejamības uzlabošanai veikta ģimenes ārstu tīkla stiprināšana reģionos. 2022. gadā ārstniecības iestādes un pašvaldības varēja saņemt Eiropas Reģionālās attīstības fonds līdzfinansējumu ģimenes ārstu prakšu infrastruktūras attīstībai. Tāpat tika paplašināts zobārstniecības pakalpojumu pieejamības nodrošinājums: sākot no 2024. gada septembra, mobilie zobārstniecības kabineti apkalpo attālinātas izglītības iestādes Latgalē un Vidzemē un šobrīd NVD turpina meklēt pakalpojumu sniedzēju, kurš varētu nodrošināt mobilās zobārstniecības pakalpojumus Kurzemē un Zemgalē.
Tomēr veselības pakalpojumu pieejamība atsevišķās jomās vēl aizvien ir nepietiekama. Vidējais gaidīšanas laiks uz sekundāru ambulatoru konsultāciju BKUS pieauga no 48 dienām 2019. gadā līdz 55 dienām 2024. gadā, kas apgrūtina savlaicīgu diagnostiku un ārstēšanu. Līdzīgi valsts apmaksātu zobārstniecības pakalpojumu pieejamība bērniem pasliktinājusies – gaidīšanas laiks pieaudzis no 40 līdz 55 dienām (zobārsts) un no 23 līdz 31 dienai (higiēnists).
Lai veicinātu rindu pārvaldības efektivitāti, SIA “Latvijas Digitālās veselības centrs” izstrādā jaunu elektroniskā nosūtījuma moduli e-veselības sistēmā ar mērķi pāriet uz principu “viens nosūtījums-viens pieraksts”, kas ļaus novērst dubultu pierakstīšanos un optimizēt pakalpojumu pieejamību. Vienlaikus notiek darbs pie veselības iestāžu kapacitātes palielināšanas un pakalpojumu digitalizācijas.
Neatliekamās medicīniskās palīdzības operativitāte ir samazinājusies visos reģionos. To ietekmējuši un ietekmē vairāki faktori, kā, piemēram, ceļu infrastruktūra, tostarp ceļu remonti, ārstniecības iestāžu izvietojums u.tml., tomēr visbūtiskākais ir personālresursu trūkums. Piemēram, 2022.gadā liela ietekme bija Covid – 19 vīrusa augstajai izplatībai, kā rezultātā darbinieku pārejošas darba nespējas dēļ bija novērojams vēl lielāks personālresursu trūkums. Neskatoties uz dažādiem izaicinājumiem, operativitāte valstī kopā joprojām ir atbilstoša normatīvajos dokumentos noteiktajam[footnoteRef:51]. Tiek īstenoti dažādi pasākumi, lai nodrošinātu rādītāja izpildi: uzlabota NMPD izsaukumu pieņemšanas sistēma, attīstīts kopējais brigāžu izvietojuma tīkls, optimizēti darbības procesi, modernizēts aprīkojums, stiprināta sadarbība ar pašvaldībām u.tml. [51:  2018. gada 28. augusta MK noteikumi Nr.555 “Veselības aprūpes pakalpojumu organizēšanas un samaksas kārtība”, 122.punkts.] 

Pacientu apmierinātības uzlabošanai vairākkārt grozīts Pacientu tiesību likums – precizētas ārstniecības personu komunikācijas un informēšanas prasības, nostiprinātas pacienta tiesības uz ārstniecības dokumentāciju un otrā viedokļa saņemšanu. Šie pasākumi veicina pacientu līdzdalību ārstēšanā un uzticēšanos sistēmai. Tiek arī attīstītas pacientu atbalsta programmas, īpaši mazaizsargātām grupām.
Lai gan 2018. gadā pacientu apmierinātība ar ģimenes ārsta pakalpojumiem bija 76,2 %, mērķis ir to palielināt līdz 78 % 2024. gadā un 80 % līdz 2027. gadam. Šim nolūkam tiek īstenoti pasākumi, kas uzlabo pakalpojumu kvalitāti un nodrošina ģimenes ārstu profesionālo pilnveidi. Latvijas iedzīvotāju veselību ietekmējošo paradumu pētījuma dati liecina, ka apmierinātība ar savu ģimenes ārstu pieaug (2018. - 57,8% bija pilnībā apmierināti ar savu ģimenes ārstu; 2022.gadā - 62,4%).
Laikā no 2021. līdz 2024. gadam zāļu pieejamības jomā veikti nozīmīgi uzlabojumi, kas nodrošina iedzīvotājiem ērtāku piekļuvi medikamentiem un vakcinācijai. Veikti grozījumi Epidemioloģiskās drošības likumā, kas atļauj  vakcināciju aptiekās, sākotnēji paredzot vakcināciju pret Covid-19, bet nākotnē plānojot paplašināt šo iespēju arī uz sezonālo gripu un ērču encefalītu. Vienlaikus no valsts budžeta līdzekļiem veikta farmaceitu teorētiskā un praktiskā apmācība vakcinācijas veikšanai. Farmācijas likumā ieviestas izmaiņas, kas ārstiem dod tiesības nozīmēt zāles, kuras Latvijā nav reģistrētas, bet tiek lietotas citās ES vai Eiropas Ekonomiskās zonas valstīs, ja Latvijā pieejamās zāles nav piemērotas vai pieejamas. Šāds risinājums attiecas, piemēram, uz inovatīvajām monoklonālajām antivielām Covid-19 ārstēšanai un radiofarmaceitiskajiem preparātiem prostatas vēža diagnostikā. Sadarbībā ar Aizsardzības ministriju un Nacionālajiem bruņotajiem spēkiem veikti grozījumi Farmācijas likumā, sakārtojot zāļu aprites jautājumus militārajā jomā. Tāpat izstrādātas pastāvīgas normas zāļu marķējumā, kas uzlabo zāļu pieejamību gadījumos, kad ar Latvijai paredzēto marķējumu zāles nav pieejamas.
Ar MK noteikumu Nr. 416 "Zāļu izplatīšanas un kvalitātes kontroles kārtība" grozījumiem tika noteikta iespēja no 2021.gada aptiekām piegādāt zāles uz privātpersonu dzīvesvietu – arī recepšu un kompensējamās zāles. Tas ievērojami atviegloja pacientiem medikamentu saņemšanu un veicināja farmaceitiskās aprūpes attīstību.
Visbeidzot, MK 2005. gada 25.oktobra noteikumos Nr.803 “Noteikumi par zāļu cenu veidošanas principiem” un MK 2011. gada 17. maija noteikumos Nr. 378 “Zāļu reklamēšanas kārtība un kārtība, kādā zāļu ražotājs ir tiesīgs nodot ārstiem bezmaksas zāļu paraugus” veikti grozījumi, lai nodrošinātu brīvāku un godīgāku konkurenci medikamentu tirgū, izstrādājot nacionālo farmācijas politiku. To mērķis ir uzlabot zāļu pieejamību, samazināt to cenas, veikt efektīvāku reklāmas uzraudzību un mazināt iespējamos korupcijas riskus veselības aprūpē, vienlaikus veicinot ražotāju un izplatītāju mārketinga izdevumu caurskatāmību.

[bookmark: _Toc199268851][bookmark: _Toc209073666]2.4.	Rīcības virziens: Cilvēkresursu nodrošinājums un prasmju pilnveide
Lai nodrošinātu veselības aprūpes pakalpojumu pieejamību un kvalitāti, būtiska nozīme ir pietiekama un kvalificēta cilvēkresursa nodrošinājumam. 
Īpaša uzmanība tika pievērsta mērķtiecīgai jauno ārstu sagatavošanai, tai skaitā paplašinot budžeta vietu skaitu rezidentūrā un veicinot rezidentu piesaisti reģionālajām ārstniecības iestādēm. Vienlaikus, lai noturētu esošo personālu un mazinātu profesionālo izdegšanu, tika uzlabota ārstniecības personu darba samaksa un radīti stimuli profesionālajai izaugsmei. Tika turpināta arī mērķtiecīga tālākizglītības pasākumu īstenošana – gan ārstniecības, gan ārstniecības atbalsta personām –, kas veicina kvalifikācijas celšanu, nodrošina resertifikācijas iespējas un sekmē atgriešanos praksē tām personām, kas kādu laiku nav bijušas profesionāli aktīvas.
	[bookmark: _Toc199268852][bookmark: _Toc209073667]2.4.1. Politikas rezultāts: Pieaug nodarbināto ārstniecības personu īpatsvars valsts apmaksāto veselības aprūpes pakalpojumu sniegšanai, notiek līdzsvarota ārstniecības personu paaudžu nomaiņa, kā arī ārstniecības personām ir iespēja īstenot savu profesionālo izaugsmi
Ārstniecības personu pieejamība, profesionalitāte un motivācija ir viens no veselības aprūpes sistēmas pamatelementiem, kas tieši ietekmē pakalpojumu pieejamību, kvalitāti un ilgtspēju. Ņemot vērā sabiedrības novecošanos, pieaugošo veselības aprūpes pieprasījumu un ārstniecības personu novecošanās tendenci, īpaši svarīgi ir nodrošināt pietiekamu, līdzsvarotu un atjaunojamu veselības aprūpes cilvēkresursu bāzi.


	2.4.1. Rezultatīvais rādītājs (RR)
	Bāzes vērtība
	
	Mērķis 2024.
	Mērķis 2027.
	Vērt.

	1. Praktizējošo ārstu skaits uz 100 000 iedzīvotāju (avots: SPKC)*
	328
(2019.)
	343
(2024.)
	342

	345

	[image: Arrow Up with solid fill]

	2. Praktizējošo māsu skaits uz 100 000 iedzīvotāju (avots: SPKC)*
	418
(2019.)
	416
(2024.)
	440
	460
	[image: Arrow Down with solid fill]

	3. Stacionāros pamatdarbā strādājošo ārstu skaits uz 1 000 iedzīvotāju (avots: SPKC) 
	1,94
(2019.)
	2,03
(2024.)
	2
	2
	[image: Arrow Up with solid fill]

	4. Stacionāros pamatdarbā strādājošo māsu skaits uz 1 000 iedzīvotāju (avots: SPKC)
	2,92 (2019.)
	2,90
(2024.)
	4
	5
	[image: Arrow Down with solid fill]

	5. Medicīnas studiju absolventu īpatsvars, kas uzsāk darbu Latvijas veselības aprūpes sistēmā (%) (avots: VI)
	64
(2019.)
	-[footnoteRef:52] [52:  VI nav iegūti savstarpēji salīdzināmi dati, jo pastāv būtiskas atšķirības datu ievades un apstrādes metodēs. Jāņem vērā, ka ievērojama daļa ārstniecības personu jau pirms absolvēšanas ir bijušas reģistrētas Ārstniecības personu un ārstniecības atbalsta personu reģistrā citās profesijās (piemēram, kā medicīnas asistenti).] 

	67
	70
	Nav

	6. Zobārstu skaits uz 100 000 bērniem, kas sniedz valsts apmaksātos pakalpojumus bērniem līdz 17 g.v. (avots: NVD)
	150
(2019.)
	189
(2024.)
	162
	170
	[image: Arrow Up with solid fill]

	7. Veselības aprūpes nozarē strādājošo ārstniecības personu vecuma grupā 25-40 gadiem īpatsvars no kopējā veselības aprūpes nozarē strādājošo ārstniecības personu skaita, (%) (avots: VI)
	24,7
(2019.)
	37,36
(2024.)
	31,3
	33,8

	Tabula Nr.26


Lai arī pēdējos gados ir vērojamas pozitīvas tendences ārstniecības personu nodrošinājuma jomā, progress cilvēkresursu pieejamības uzlabošanā kopumā ir vērtējams kā mērens. Ārstu skaita nelielais pieaugums liecina par virzību uz veselības aprūpes sistēmas kapacitātes stiprināšanu, taču, salīdzinot ārstu skaitu Latvijā ar to skaitu citās ES, Latvija joprojām atpaliek no vidējā rādītāja [footnoteRef:53] Turpinot salīdzinājumu starp Latviju un ES valstīm, jānorāda, ka māsu skaits uz 100 000 iedzīvotājiem Latvijā ir bijis viens no zemākajiem[footnoteRef:54]. Māsu skaita pieauguma tempu atskaites periodā būtiski kavēja 2022.gadā ieviestā māsas profesijas izglītības reforma, kā rezultātā darba tirgū nenonāca māsas pēc koledža līmeņa studiju programmas absolvēšanas (3 gadi), bet turpināja bakalaura līmeņa izglītības programmas apguvi augstskolā (papildu 1 studiju gads). Ieviestā vispārējās aprūpes māsas profesija ļauj māsām strādāt patstāvīgi dažādās aprūpes jomās. [53:  Informācija pieejama Eurostat datu bāzē. Pieejams: https://ec.europa.eu/eurostat/databrowser/view/hlth_rs_physcat__custom_18030601/bookmark/bar?lang=en&bookmarkId=42d89cf0-2dc2-4553-b419-39d32bf1a35e&c=1757667909473]  [54:  Informācija pieejama Eurostat datu bāzē. Pieejams: https://ec.europa.eu/eurostat/databrowser/view/hlth_rs_prs2__custom_18089891/default/table] 


 Ar Ārstniecības likuma grozījumiem māsu sertifikācija ir atcelta, specialitātes aizstātas ar specializāciju konkrētās jomās. 2023. gadā par 250 palielināts valsts apmaksāto budžeta vietu skaits māszinībās, kā rezultātā būtisks jauno māsu skaita pieaugums sagaidāms 2026. gadā. Līdz minētās māsu izglītības reformas ieviešanai, ikgadēji ~80% māsu katru gadu pēc studiju pabeigšanas uzsāka darbu māsas profesijā. 2024.gadā medicīnas studiju programmu absolventu īpatsvars veidoja 3% no kopējā reģistrēto ārstniecības personu un ārstniecības atbalsta personu skaita. Medicīnas studiju absolventu iesaiste Latvijas veselības aprūpes sistēmā pēc studiju beigām pieaug pakāpeniski, tomēr vēl joprojām nesasniedz izvirzītos politikas mērķus. 
Situācija uzsver nepieciešamību turpināt un pastiprināt mērķtiecīgus atbalsta pasākumus ārstniecības personu piesaistei un profesionālajai izaugsmei, īpašu uzmanību pievēršot darba vides uzlabošanai, konkurētspējīgam atalgojumam un attīstības iespējām reģionos.
Lai stiprinātu veselības aprūpes cilvēkresursu kapacitāti un ilgtspēju, 2021.–2024. gadā tika īstenoti virkne pasākumu, kas vērsti uz ārstniecības personu piesaisti, izglītības sistēmas pilnveidi, rezidentūras attīstību, kā arī darba samaksas sistēmas uzlabošanu. Šo pasākumu mērķis bija ne vien palielināt ārstniecības personu skaitu un līdzsvarot paaudžu nomaiņu nozarē, bet arī veicināt profesionālās izaugsmes iespējas, uzlabot darba apstākļus un sekmēt ārstniecības personu noturību valsts apmaksāto veselības aprūpes pakalpojumu sniegšanā. Kompleksi īstenotās aktivitātes vērstas uz ilgtermiņa risinājumu nodrošināšanu veselības aprūpes cilvēkresursu attīstībā un nozares stabilitātes stiprināšanu.
VM ir uzsākusi rezidentūras procesa pilnveidi ar mērķi efektīvāk izmantot valsts budžeta līdzekļus, nodrošinot pakāpenisku pāreju uz valsts finansētu rezidentūru. 2022. gada budžetā piešķirti papildu 5,6 milj. euro maksas rezidentu darba samaksai un vairāk nekā 266 tūkst. euro papildu 30 valsts finansētām rezidentūras studiju vietām. Vienlaikus plānots izstrādāt nosacījumus maksas rezidentūras vietu uzņemšanai un noteikt tos MK 2011. gada 30. augusta noteikumos Nr. 685. Tiek vērtēta iespēja palielināt valsts apmaksāto vietu skaitu pamatspecialitātēs, kā arī nodrošināt apakšspecialitāšu un papildspecialitāšu apguvi elastīgākā formā, tostarp profesionālajā tālākizglītībā.
2022. gada nogalē uzsāktas aktivitātes EK atbalstītā projekta ietvaros par veselības nozares cilvēkresursu stratēģijas izstrādi. Plāns "Veselības darbaspēka attīstības stratēģija no 2025. gada līdz 2029. gadam" MK pieņemts 2024.gada 17.decembrī, tas ietver cilvēkresursu kartējumu, medicīnas izglītības sistēmas un tālākizglītības modeļa attīstību, simulācijā balstītas apmācības integrāciju un ārstniecības personu reģistra modernizāciju. Veselības darbaspēka attīstības stratēģijas no 2025. gada līdz 2029. gadam īstenošanai piesaistīts ES Atveseļošanas un noturības mehānisma un ESF+ 2021.–2027. gada finansējums. Ir izstrādāts jauns ārstniecības personu darba samaksas modelis, kura mērķis ir nodrošināt taisnīgu, konkurētspējīgu un elastīgu atalgojuma sistēmu, tādējādi mazinot personāla aizplūšanu uz privāto sektoru. No 2024. gada 1. janvāra palielināta vidējā darba samaksa saskaņā ar MK 2018. gada 28. augusta noteikumiem Nr.555 “Veselības aprūpes pakalpojumu organizēšanas un samaksas kārtība”:
– ārstiem un funkcionālajiem speciālistiem – no 2083 euro uz 2304 euro (+10,6%),
– ārstniecības un aprūpes personām – no 1303 euro uz 1388 euro (+6,5%),
– aprūpes atbalsta personām – no 865 euro uz 925 euro (+6,9%).
ESF SAM 9.2.5. “Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas” ietvaros īstenots projekts Nr. 9.2.5.0/17/I/001 “Ārstniecības un ārstniecības atbalsta personu pieejamības uzlabošana ārpus Rīgas” par kopējo summu 18 969 242.00 eiro. Projekta ieviešana notika no 2017.gada 1.decembra līdz 2023.gada 31.decembrim. Projektā tika piešķirtas vienreizējas pārcelšanās kompensācijas par darbu reģionos ārpus Rīgas, terminētas ikmēneša uzturēšanās izmaksu kompensācijas par darbu reģionos ārpus Rīgas, kā arī atbalsta pasākumi vecuma pensiju sasniegušajiem ģimenes ārstiem, kuri vēlas nodot ģimenes ārsta prakses, kas atrodas ārpus Rīgas, ģimenes ārstam, kurš to pārņem, paredzot noteikta apjoma kompensācijas abiem ārstiem. Uz 2023.gada 31.decembri sasniegts rādītājs – kopā piesaistītas 1 851 ārstniecības personas, kuras saņēmušas atbalstu. Atbalstu kopumā saņēmuši: 232 ārsti, 360 ārsta palīgi, 368 medicīnas māsas, 697 māsu palīgi, 22 vecmātes, 50 fizioterapeiti, 14 ergoterapeiti, 3 zobu higiēnisti, 5 zobārsta asistenti, 5 audiologopēdi un 1 mākslas terapeits. Projekta laikā kopā noslēgti 46 kompensāciju līgumi par ģimenes ārstu prakses pārņemšanu un 48 līgumi par ģimenes ārstu prakses nodošanu.
Darbības programmas "Izaugsme un nodarbinātība" 9.2.7. specifiskā atbalsta mērķa "Atbalsts ārstniecības personām, kas nodrošina pacientu ārstēšanu sabiedrības veselības krīžu situāciju novēršanai un 14.1.3. specifiskā atbalsta mērķa "Atveseļošanas pasākumi veselības nozarē"" īstenošanas noteikumu[footnoteRef:55] ietvaros notika projekta Nr. 9.2.7.0/21/I/001 “Atbalsts ārstniecības personām, darbam Rīgā” īstenošana 8 948 658.00 eiro apmērā (SAM 9.2.7. kopējais attiecināmais finansējums 3 000 000 EUR un SAM 14.1.3. kopējais attiecināmais finansējums 5 948 658 EUR). kompensāciju piešķiršanai ārstniecības personām no 2021.gada 1.marta līdz 2023.gada 31.decembrim. Finansējuma saņēmējs bija VM. Projektā tika piešķirtas vienreizējas pārcelšanās kompensācijas par darbu Rīgā, terminētas ikmēneša uzturēšanās izmaksu kompensācijas par darbu Rīgā, kā arī nodrošināti atbalsta pasākumi vecuma pensiju sasniegušajiem ģimenes ārstiem, kuri vēlas nodot ģimenes ārsta prakses, kas atrodas Rīgā, ģimenes ārstam, kurš pārņem šo ģimenes ārsta praksi, paredzot noteikta apjoma kompensācijas abiem ārstiem. Pretendentu uz ES fondu atbalstu atlase uzsākta 2021.gada 20.martā un līdz 2023.gada 31.decembrim sasniegts rādītājs – 319 piesaistītas ārstniecības personas, kuras saņēmušas atbalstu, lai veicinātu to piesaisti darbam Rīgā. Atbalstu kopumā saņēmuši: 29 ārsta palīgi, 122 medicīnas māsas, 158 māsu palīgi. Papildus minētajam tika noslēgti 5 kompensāciju līgumi par ģimenes ārstu prakses pārņemšanu un 5 līgumi par ģimenes ārstu prakses nodošanu.  [55:  Ministru kabineta 2020.gada 17.decembra noteikumi Nr.802 “Darbības programmas "Izaugsme un nodarbinātība" 9.2.7. specifiskā atbalsta mērķa "Atbalsts ārstniecības personām, kas nodrošina pacientu ārstēšanu sabiedrības veselības krīžu situāciju novēršanai un 14.1.3. specifiskā atbalsta mērķa "Atveseļošanas pasākumi veselības nozarē"" īstenošanas noteikumi”] 

SAM 14.1.3. “Atveseļošanas pasākumi veselības nozarē”: Ņemot vērā ieilgušo Covid-19 krīzi un NMPD personāla sastāva nepietiekamo apjomu un papildus slodzi, NMPD darbiniekiem, kuri 2021.gadā veica svarīgus uzdevumus Covid-19 slimības ierobežošanai - gan analīžu paraugu paņemšanu mobilajā punktā, lidostā, patversmēs un sociālās aprūpes iestādēs, gan sniedza palīdzību un nogādāja slimnīcās Covid-19 inficētus pacientus, kad stāvoklis bija kritisks un saslimšanas simptomi smagi, lai kompensētu radītās fiziskās un psihoemocionālās pārslodzes ietekmi, bija nepieciešams nodrošināt motivācijas sistēmu. Motivācijas sistēmas ietvarā, NMPD piesaistot kā sadarbības partneri, piešķirts finansējums 2021.gadā kopā 1600 Neatliekamās medicīniskās palīdzības dienesta darbiniekiem. 
2024. gadā Veselības ministrija, izstrādājot priekšlikumus valsts budžeta vidēja termiņa attīstības prioritātēm 2025.–2027. gadam, iesniedza pieprasījumu par papildu finansējumu cilvēkresursu kapacitātes stiprināšanai 59,5 milj. euro apmērā, bet tas netika piešķirts.
2024.gadā pieņemti jauni noteikumi “Noteikumi par ārstniecības personu un studējošo, kuri apgūst medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu”, lai veselības aprūpes nozares reglamentēto profesiju un specialitāšu saraksts būtu atbilstošs valsts ekonomiskās un sociālās attīstības vajadzībām.

[bookmark: _Toc199268853][bookmark: _Toc209073668]2.5. Rīcības virziens: Veselības aprūpes ilgtspēja, pārvaldības stiprināšana, efektīva veselības aprūpes resursu izlietošana
Veselības aprūpes sistēmas ilgtspējas nodrošināšana un pārvaldības stiprināšana ir būtiski priekšnoteikumi augstas kvalitātes un pieejamu veselības aprūpes pakalpojumu sniegšanai iedzīvotājiem. Efektīva resursu pārvaldība ir īpaši nozīmīga veselības aprūpes sistēmā, kur pieprasījums pēc pakalpojumiem nemitīgi pieaug. Šī rīcības virziena ietvaros īstenotie pasākumi vērsti uz sistēmisku stiprināšanu, pārmaiņu vadību un pakalpojumu kvalitātes uzlabošanu, balstoties uz datiem, tehnoloģijām un pierādījumos balstītu lēmumu pieņemšanu.
Pirmais šī rīcības virziena politikas rezultāts ir  - veicināta veselības nozares digitālā transformācija, kas, lai gan norit pakāpeniski un saskaras ar virkni praktisku un organizatorisku izaicinājumu, ir būtiska ilgtspējīgas, uz pacientu centrētas un datos balstītas veselības aprūpes politikas īstenošanai. Veselības aprūpes digitalizācija ir stratēģiski nozīmīga gan veselības aprūpes pakalpojumu kvalitātes un pieejamības uzlabošanai, gan pārvaldības efektivitātes un caurspīdīguma stiprināšanai ilgtermiņā. Digitālās transformācijas veicināšanai veselības nozarē pārskata periodā ir izveidota VSIA “Latvijas Digitālās veselības centrs”, kurai no 2025.gada 1.janvāra deleģēta digitālās veselības politikas īstenošana. Pārskata periodā ir tikusi attīstīta gan E-veselības sistēma, gan izveidotas vairākas jaunas veselības nozares valsts informācijas sistēmas, gan ieviesti pārrobežu e-veselības pakalpojumi, kā arī piesaistīts ES kohēzijas politikas programmas 2021.–2027. gadam finansējums turpmākai veselības nozares valsts informācijas sistēmu modernizācijai 25,1 milj. euro apmērā.
Otrs šī rīcības virziena politikas rezultāts ir veselības aprūpes kvalitātes un efektivitātes uzlabošana 
Šajā kontekstā pārskata periodā ir īstenoti pasākumi veselības aprūpes pakalpojumu kvalitātes un pacientu drošības uzlabošanai, tai skaitā izstrādāti klīniskie algoritmi un pacientu ceļi vairākās nozoloģijās, Veselības inspekcija veikusi dažādas tematiskās pārbaudes ārstniecības iestādēs, lai konstatētu nepilnības un sniegtu ieteikumus uzlabojumiem, ieviesta pacientu ziņotās pieredzes mērījumu platforma (PREM), veicināta ģenērisko zāļu lietošana, kompensējamo zāļu sarakstā iekļaujot vairāk nekā 200 patentbrīvos medikamentus, samazinot pacientu maksājumus par zālēm, paplašināts centralizēti iepērkamo zāļu skaits, iekļaujot tajā vairākus medikamentus onkoloģisko slimību ārstēšanai, izstrādāti observācijas kritēriji stacionāriem, tiek izstrādāti rezultatīvie rādītāji ģimenes ārstu prakšu darbības izvērtēšanai. Nodrošināts ES fondu finansējums ģimenes ārstu prakšu, primārās veselības aprūpes centru, klīnisko universitāšu slimnīcu, I-IV līmeņa slimnīcu, psihiskās veselības ārstniecības iestāžu, sekundārās ambulatorās veselības aprūpes ārstniecības iestāžu, Valsts tiesu medicīnas ekspertīzes centra infrastruktūras attīstīšanai, operatīvā medicīniskā transporta iegādei NMPD. Lai stiprinātu veselības aprūpes sistēmas noturību krīžu un ārkārtas situācijās, izveidota Stacionāro ārstniecības iestāžu informācijas sistēma (SAIRIS), piešķirts papildus finansējums valsts materiālo rezervju iegādēm un atjaunināšanai 2024.gadam, noteiktas prasības daudzprofila un specializētajām slimnīcām nodrošināt alternatīvu vai autonomu elektroenerģijas avotu un degvielas rezerves apjomu, lai panāktu ģeneratora darbības nepārtrauktību ne mazāk kā 24 stundas. Lai radītu jaunas zināšanas un risinājumus slimību profilakses un veselības aprūpes kvalitātes un pieejamības uzlabošanai un veselības aprūpes sistēmas efektivitātes un noturībspējas stiprināšanai, ir izveidota valsts pētījumu programma “Sabiedrības veselība” 2023.-2025.gadam.   
Lai gan progress ir pakāpenisks un vēl pastāv būtiski uzlabojami aspekti, šie soļi veido sistēmisku pamatu veselības aprūpes kvalitātes pārvaldībai. Ilgtermiņā tie veicina efektīvāku veselības resursu izmantošanu un sabiedrības uzticēšanos veselības aprūpes pakalpojumiem.

	[bookmark: _Toc199268854][bookmark: _Toc209073669]2.5.1. Politikas rezultāts: Veicināta veselības nozares digitālā transformācija
Digitālā transformācija veselības aprūpē ir būtisks priekšnoteikums pieejamākai, efektīvākai un pacientam draudzīgākai veselības aprūpes sistēmai. Nozares digitalizācija ietver gan pakalpojumu sniegšanas formu maiņu, gan veselības informācijas apriti, gan cilvēkresursu digitālo prasmju attīstību.

	2.5.1. Rezultatīvais rādītājs (RR)
	Bāzes vērtība
	
	Mērķis 2024.
	Mērķis 2027.
	Vērt.

	1. Ģimenes ārstu un speciālistu sniegtās attālinātās konsultācijas (%, no kopējo sniegto konsultāciju skaita) (avots: NVD)
	9
(2020.)
	11.50
(2024.)
	20
	30
	[image: Arrow Down with solid fill]

	2. Pacientu dati pieejami pacienta elektroniskajā veselības kartē strukturētā formā koplietošanai (%) (avots: LDVC)[footnoteRef:56] [56:  Rādītājs atspoguļo medicīnisko dokumentu veidus. Tas ir aptuvens rādītājs, lai kopumā atainotu veselības datu (medicīnisko dokumentu) digitalizācijas strukturētā formātā progresu un pieejamību E-veselībā.] 

	3[footnoteRef:57] [57:  e-recepte, e-darbnespējas lapa] 

(2020.)
	18[footnoteRef:58] [58:  e-recepte, e-darbnespējas lapa, steidzamais paziņojums par diagnosticētu infekcijas slimību, atzinums tehniskā palīglīdzekļa saņemšanai] 

(2023.)
	25[footnoteRef:59] [59:  Laboratorijas izmeklējumi (e-nosūtījums, e-rezultāts), e-nosūtījums uz citiem pakalpojumiem un e-rezultāts (ārstu slēdzieni), steidzamais paziņojums par diagnosticētu infekcijas slimību, atzinums tehniskā palīglīdzekļa saņemšanai] 

	50[footnoteRef:60] [60:  Epikrīze, vakcināciju dati, obligāto veselības pārbaužu rezultāti, vēža skrīninga dati, zobārstniecības dati, nosūtījums uz VDEĀK, mātes pase, paziņojums par dzimšanu] 

	[image: Arrow Right with solid fill]

	3. Medicīnas studiju absolventu īpatsvars, kuri apguvuši informācijas tehnoloģiju lietošanu un  datu apstrādes metodes  pamatprasmju līmenī (%) (avots: VM)
	80
(2021.)
	85
(2024.)
	90
	100

	4. Praktizējošo ārstu īpatsvars, kuri ikdienas darbā pielieto datu apstrādi un analīzi, izmantojot IT risinājumus (%) (avots: pētījums)
	-
	-
	>30%
	>50%
	-[footnoteRef:61] [61:  Pētījums netika veikts, nav iespējams izdarīt vērtējumu. ] 


	Tabula Nr.27



Diviem no trim mērķa rādītajiem politikas rezultātā “Veicināta veselības nozares digitālā transformācija” ir negatīvs vērtējums, lai gan ir pozitīva dinamika, 2024.gadā mērķi nav sasniegti, bet vienam ir neitrāls vērtējums, jo vēl nav iespējams prognozēt, vai mērķa rādītājs tiks sasniegts 2024.gadā.
Attālinātās konsultācijas veselības aprūpē Latvijā kļuva īpaši nozīmīgas Covid-19 pandēmijas laikā, kad bija nepieciešams samazināt tiešu kontaktu, lai mazinātu vīrusa izplatību. Attālinātās konsultācijas valsts apmaksāto pakalpojumu sarakstā iekļautas no 2020.gada marta. 2021.gada 4 mēnešos ģimenes ārstu un speciālistu sniegto attālināto konsultāciju īpatsvars sastādīja 15%. Šajā periodā attālinātas vizītes ģimenes ārstiem un speciālistiem ievērojami paplašinājās. 
Ņemot vērā ciešo saistību starp datu kvalitāti un veselības aprūpes rezultātiem, Digitālās veselības stratēģijā līdz 2029. gadam, kā arī Digitālās transformācijas pamatnostādnēs 2021.–2027. gadam, ir definētas vairākas iniciatīvas. Šo iniciatīvu mērķis ir ne tikai uzlabot datu vākšanu, bet arī nodrošināt precīzāku datu apstrādi un efektīvāku informācijas pārvaldību.
Lai nodrošinātu efektīvāku un drošāku veselības aprūpes pakalpojumu sniegšanu, pacientu veselības dati tiek glabāti un pārvaldīti vienotajā veselības nozares elektroniskajā informācijas sistēmā (turpmāk - e-veselības sistēma). Tās darbību regulē Pacientu tiesību likums, Ārstniecības likums un MK 2014.gada 11.marta noteikumi Nr. 134 "Noteikumi par vienoto veselības nozares elektronisko informācijas sistēmu". 
Digitālās veselības stratēģija līdz 2029.gadam  paredz veselības datu digitalizāciju un būtisku papīra formāta medicīnisko dokumentu aprites samazināšanu. Plānots, ka pacienta elektroniskā veselības karte e-veselības sistēmā kļūs par galveno veselības datu repozitoriju. Tajā tiks apkopota informācija no visiem veselības aprūpes pakalpojumu sniedzējiem, lai ārstniecības personas varētu ātri un droši piekļūt pacienta datiem neatkarīgi no tā, kurā ārstniecības iestādē tie radīti. Galvenais finansējuma avots Digitālās veselības stratēģijas līdz 2029.gadam īstenošanai ir ES Kohēzijas politikas programma 2021.-2027.gadam. 
Lai īstenotu Digitālās veselības stratēģijā līdz 2029.gadam iecerēto, tiek īstenota pakāpeniska, bet mērķtiecīga e-veselības sistēmas attīstība – tiek izstrādāti jauni risinājumi un datu moduļi, un, sadarbojoties ar ārstniecības iestādēm un pacientu datu apstrādes sistēmu izstrādātājiem, pakāpeniski tiek nodrošināta šo sistēmu savietošana ar e-veselības sistēmu, lai veicinātu datu centralizētu uzkrāšanu.
Kopš 2024. gada e-veselības sistēmā ir ieviesta jauna funkcionalitāte – laboratorisko izmeklējumu rezultātu modulis, kas balstīts uz HL7 FHIR (Health Level Seven Fast Healthcare Interoperability Resources) standartu un nodrošina drošu datu apmaiņu starp dažādām informācijas sistēmām. Laboratorisko izmeklējumu rezultātu datus, tostarp izmeklējumu pārskatus PDF formātā, e-veselības sistēmā sniedz lielākā daļa laboratoriju. Piekļuve laboratorisko izmeklējumu rezultātu modulim e-veselības portālā pilnā apmērā ir nodrošināta ārstniecības personām, kuras ir noslēgušas līgumu par e-veselības lietošanu, sākot no 2024. gada septembra. Savukārt iedzīvotājiem šī funkcionalitāte ir pieejama no 2024. gada novembra. 
2023.–2024. gadā NVD izstrādāja laboratorisko nosūtījumu moduli, ar kuru laboratoriju informācijas sistēmu izstrādātāji veic integrāciju. Paredzēts, ka pirmie datu apmaiņas rezultātā izveidotie nosūtījumi e-veselības sistēmā būs pieejami no 2025. gada rudens.
Līdz ar laboratorisko izmeklējumu pārvaldības funkcionalitātes izveidi e-veselības sistēmā ir uzsākts darbs arī pie laboratorijas datu apmaiņas ieviešanas ES līmenī. 2023.gada nogalē NVD noslēdza līgumu ar Eiropas Veselības un digitālās izpildģentūru (European Health and Digital Executive Agency - HADEA) par projekta "Latvian patient laboratory data exchange (LPLDE)" īstenošanu. Projekta mērķis ir izstrādāt risinājumu, kas nodrošina savstarpēju laboratorisko izmeklējumu datu pieejamību – Latvijas iedzīvotāju dati būs pieejami citu ES dalībvalstu ārstniecības personām, savukārt Latvijas ārstniecības personas varēs piekļūt citu ES valstu iedzīvotāju laboratorisko izmeklējumu datiem.
2024.gadā NVD ir veicis esošā e-nosūtījuma risinājuma e-veselības sistēmā modernizāciju un papildu funkciju izstrādi, ko no 2025.gada 1.janvāra pārņēma VSIA "Latvijas Digitālās veselības centrs". Plānots, ka jaunais e-nosūtījuma risinājums produkcijas vidē e-veselības sistēmā tiks palaists 2025.gada pēdējā ceturksnī, kas iezīmēs pārejas periodu līdz 2026.gada 31.martam, kura laikā ārstniecības iestādes veiks savu informācijas sistēmu integrāciju ar jauno E-nosūtījuma moduli e-veselības sistēmā. Pārejas posmā tiks uzsākta principa "viens E-nosūtījums - viens pieraksts" ieviešana. Ja pacients vēlēsies pierakstīties vai saņemt pakalpojumu kādā citā ārstniecības iestādē, esošais pieraksts būs jāatceļ. Paredzams, ka principa "viens nosūtījums - viens pieraksts" ieviešana samazinās neapmeklēto un neatcelto vizīšu skaitu par 15-20%. Tiek turpināts arī darbs pie e-pierakstu sistēmas un vienotā veselības aprūpes pakalpojumu rindu pārvaldības risinājuma izstrādes. Risinājuma pirmais posms tiks pabeigts 2026. gada pirmajā ceturksnī.
No 2024. gada e-veselības sistēmā ir ieviesta HL7 FHIR standartā balstīta Vēža pacienta karte un no 2024. gada 1. janvāra ārstniecības iestādes nodrošina šo datu sniegšanu e-veselības sistēmā, izmantojot šo jauno funkcionalitāti. 
No 2024. gada 1. janvāra e-veselības sistēma nodrošina iespēju ārstniecības iestādēm elektroniski izsniegt medicīnisko dokumentu "Atzinums tehniskā palīglīdzekļa saņemšanai", kā arī nodrošina attiecīgo datu apmaiņu ar LM Valsts sociālās politikas monitoringa informācijas sistēmu.
E-veselības sistēmā ir izstrādāta arī e-steidzamā paziņojuma forma, kas paredz iespēju ārstniecības personām un ārstniecības iestādēm operatīvāk, ērtāk un drošāk ziņot SPKC par infekcijas slimības gadījumu vai aizdomām par to, kā arī par potenciālu sabiedrības veselības apdraudējuma situāciju.
Tāpat e-veselības sistēmā ir izstrādāta pašdeklarēšanās anketa iedzīvotājiem. Tā nodrošina iespēju iedzīvotājiem, aizpildot anketu vietnē covid19sertifikats.lv, sniegt epidemioloģiskajai uzraudzībai svarīgu informāciju par Covid-19 slimības gaitu un kontaktpersonām.
No 2024. gada janvāra Latvijā ir ieviesta elektroniskā vakcinācijas datu un vakcīnu pārvaldības informācijas sistēma. 2023. gadā tika veikti grozījumi MK 2000. gada 26. septembra noteikumos Nr. 330 "Vakcinācijas noteikumi", kas nosaka ārstniecības iestāžu pienākumu no 2024.gada e-veselības sistēmā sniegt datus par ārstniecības iestāžu veiktajām vakcinācijām ar valsts apmaksāto vakcīnu, kā arī pienākumu vakcīnu pasūtījumus veikt digitāli. Zāļu lieltirgotavām, kuras ir noslēgušas līgumu ar NVD par centralizētu vakcīnu iepirkumu, jānodrošina informācijas sniegšana Vakcīnu un vakcinācijas piederumu pārvaldības informācijas sistēmai par to noliktavās esošo vakcīnu daudzumiem, sēriju numuriem un derīguma terminiem.  
No 2024.gada ieviesta par ES Solidaritātes fonda Covid-19 seku mazināšanai līdzekļiem izstrādāta Vienotā digitālā epidemioloģiskā sistēma (EPID sistēma) infekcijas slimību epidemioloģiskās uzraudzības un epidemioloģiskās situācijas pārvaldības nodrošināšanai. EPID sistēmas pārzinis ir SPKC. 
2024. gada martā Latvija uzsāka pārrobežu veselības pamatdatu un recepšu datu apmaiņu ar ES dalībvalstīm: Igauniju, Lietuvu, Portugāli, Spāniju, Čehiju un Poliju. 
2024. gadā tika uzsākta jauna e-veselības pacientu portāla izstrāde. Jau gada beigās tapa portāla prototips – vizuāls modelis, kas iedzīvotājiem sniedza iespēju iepazīties ar nākotnes portāla izkārtojumu un informācijas attēlojumu. Prototipā bija iekļauta informācija par pierakstiem, e-receptēm, profilaktiskajiem pakalpojumiem un citām funkcionalitātēm. Iedzīvotāji tika aicināti sniegt atgriezenisko saiti, lai palīdzētu pilnveidot turpmāko portāla attīstību, un 2025.gada jūlijā tika pabeigta jaunā e-veselības iedzīvotāju portāla koncepcijas izstrāde.
Lai uzlabotu medicīnas studiju absolventu īpatsvaru, kuri apguvuši informācijas tehnoloģiju lietošanu un datu apstrādes metodes pamatprasmju līmenī, augstākās izglītības iestādes ir izstrādājušas studiju kursus, kas aptver digitālās veselības un veselības datu pamatus, datu analīzi un mākslīgo intelektu veselības aprūpē, kā arī 3D tehnoloģiju un genomikas pielietojumu medicīnā. Šie kursi tiek īstenoti ar ANM investīciju atbalstu, lai nodrošinātu augsta līmeņa digitālo prasmju apguvi veselības aprūpes jomā.
	[bookmark: _Toc199268848][bookmark: _Toc209073670]2.5.2. Politikas rezultāts: Uzlabota veselības aprūpes kvalitāte un efektivitāte
Uzlabojot veselības aprūpes kvalitāti un efektivitāti, tiek nodrošināta drošāka, pieejamāka un mērķtiecīgāka pacientu aprūpe. Tas sasniegts, pilnveidojot pakalpojumu organizāciju, modernizējot infrastruktūru un stiprinot medicīnas darbinieku kompetences.

	2.3.5. Rezultatīvais rādītājs (RR)
	Bāzes vērtība
	
	Mērķis 2024.
	Mērķis 2027.
	Vērt.

	1. 30 dienu mirstība stacionārā un ārpus stacionāra pēc akūta miokarda infarkta (%) (avots: SPKC) (sasaistē ar 12. politikas rezultātu)
	17,7
(2019.)
	15,7
(2024.)
	16
	14

	2. 30 dienu mirstība stacionārā un ārpus tā pēc akūta išēmiska insulta (%) (avots: SPKC) (sasaistē ar 12. politikas rezultātu)
	25,9
(2019.)
	21,0 (2024.)
	23
	20

	3. 30 dienu mirstība stacionārā un ārpus tā pēc akūta hemorāģiska insulta (%) (avots: SPKC) (sasaistē ar 12. politikas rezultātu)
	40,7
(2019.)
	43,2 (2024.)
	38
	36

	4. Sekundāro NMP izsaukumu īpatsvars NMP dienestā (avots: NMPD)
	35,7
(2019.)
	22,5
(2024.)
	Samazinās
	Samazinās

	5. Profilaktiski novēršamā mirstība uz 100 000 iedz. (avots: SPKC)*
	342 (2018.)
	296
(2024.)
	325
	316

	6. Medicīniski novēršamā mirstība uz 100 000 iedz. (avots: SPKC)*
	198 (2018.)
	188
(2024.)
	191
	179

Lai samazinātu 30 dienu mirstību pēc akūta insulta, Latvijā īstenoti vairāki sistēmiski pasākumi, kas vērsti uz ārstniecības procesa efektivitātes un pieejamības uzlabošanu. Gan medicīniski, gan profilaktiski novēršamās mirstības rādītāji būtiski pieauga pandēmijas laikā, 2022.-2023.gadā samazinoties un turpinot virzību uz noteiktajiem mērķiem. Šos rādītājus attiecīgi ietekmējusi situācija veselības aprūpes jomā (nepietiekamais finansējums, cilvēkresursu trūkums, veselības aprūpes un zāļu pieejamības izaicinājumi, pacienta līdzestība), kā arī iedzīvotāju dzīvesveida paradumi, līdzdalība profilakses pasākumos u.tml. 2022. gadā Latvijā bija visaugstākais profilaktiski un medicīniski novēršamās mirstības rādītājs starp ES valstīm.[footnoteRef:62] Tas norāda, ka liela daļa iedzīvotāju zaudējumu būtu bijusi novēršama, kas atspoguļo veselības aprūpes un profilakses sistēmas trūkumus. [62:  Eurostat datu bāze. Pieejama: https://ec.europa.eu/eurostat/databrowser/view/hlth_cd_apr/default/bar?lang=en&category=hlth.hlth_cdeath.hlth_cd_pbt] 

Tiek stiprināta NMPD kapacitāte, lai nodrošinātu iespējami ātru pacienta nogādāšanu specializētajās ārstniecības iestādēs, kā arī attīstīti un paplašināti specializētie insulta centri/vienības, tostarp intensīvās terapijas un neiroloģijas nodaļas, kurās pieejamas modernas diagnostikas un ārstēšanas tehnoloģijas. Izstrādāts jauns hospitalizācijas plāns, lai uzlabotu sadarbību starp NMPD un slimnīcām, kā arī pacientu ātrāku nogādi slimnīcā.
Uzlaboti ārstniecības protokoli, ieviešot jaunus klīniskos ceļvežus un vadlīnijas hemorāģiskā insulta ārstēšanai, kas veicina ātru un koordinētu pacientu aprūpi. Īpaša uzmanība pievērsta mediķu izglītošanai un kvalifikācijas celšanai, tai skaitā organizējot apmācības insultu diagnostikā un ārstēšanā ar starptautisku ekspertu iesaisti. Paralēli attīstīta arī insulta pacientu rehabilitācija, paplašinot piekļuvi rehabilitācijas programmām, lai mazinātu komplikāciju risku un uzlabotu dzīves kvalitāti. Veselības inspekcija 2021. gadā veica tematiskās pārbaudes insulta vienībās, lai nodrošinātu atbilstību noteiktajiem standartiem un uzlabotu aprūpes kvalitāti. NVD 2021.gadā organizēja sanāksmes ar stacionārajām ārstniecības iestādēm, lai veicinātu vienotā insulta protokola ieviešanu un uzlabotu statistikas datu vākšanu insulta rezultātu monitorēšanai. Izveidotas kvalitātes uzraudzības statistikas manipulācijas, kas stājušās spēkā 2021.gada 1.aprīlī.
Būtiska loma ir arī sabiedrības informēšanas aktivitātēm — SPKC īstenoja preventīvas kampaņas, lai veicinātu izpratni par insulta riska faktoriem un simptomu agrīnu atpazīšanu, tādējādi sekmējot savlaicīgu vēršanos pēc palīdzības:
1) Sabiedrības informēšanas kampaņa "Laiks ir dzīvība" ir 2021.gadā uzsākta kampaņa, lai izglītotu sabiedrību par insulta simptomiem un nepieciešamību nekavējoties izsaukt neatliekamo medicīnisko palīdzību.
2) Bērnu izglītošana par insulta simptomiem: Sadarbībā ar Latvijas Neirologu biedrību un Pacientu biedrību “Parsirdi.lv” tika veikti sagatavošanās darbi programmas "Fast Heroes" adaptēšanai Latvijā, lai 2023.gadā uzsāktu mācīt bērniem atpazīt insulta simptomus un rīkoties atbilstoši.
NMPD īstenojis vairākus mērķtiecīgus pasākumus. Ir attīstīta telekonsultāciju iespēja, ļaujot mediķiem telefoniski sniegt padomus situācijās, kad izsaukums nav medicīniski pamatots. Optimizēta brigāžu darba organizācija, tostarp pārejot uz divu personu brigādēm un pielāgojot brigāžu izvietojumu un darbības laikus atbilstoši izsaukumu intensitātei. Vienlaikus veikta sabiedrības informēšana par atbildīgu neatliekamās palīdzības izsaukumu izmantošanu, lai mazinātu nepamatotu dienesta noslodzi. Minētās aktivitātes būtiski veicinājušas sekundāro izsaukumu samazinājumu un kopumā uzlabojušas NMPD darbības efektivitāti.
SPKC turpināja sabiedrības veselības monitoringu, analizējot priekšlaicīgas mirstības rādītājus, tostarp novēršamo mirstību, kā arī citus veselību raksturojošos rādītājus. Tiek sagatavoti veselības profili pašvaldībām, lai veicinātu mērķtiecīgākus veselības veicināšanas pasākumus. Tāpat tika izstrādāti ieteikumi vakcinācijai pieaugušajiem un riska grupām, kā arī veikta sabiedrības informēšana par veselīgu dzīvesveidu, lai mazinātu hronisko slimību izplatību. Lai gan šie pasākumi ir nozīmīgi, to ietekme uz veselības rādītājiem var būt redzama ilgtermiņā, un nepieciešama turpmāka veselības aprūpes sistēmas stiprināšana un sabiedrības veselības veicināšana.
2024.gadā notika slimnīcu līmeņu un pakalpojumu profilu pilnveide. 2024. gada aprīlī MK apstiprināja informatīvo ziņojumu par slimnīcu tīkla attīstību, kas paredz ārstniecības procesu kvalitātes pārraudzību, efektīvu slimnīcu tīkla pārvaldību, stacionāro pakalpojumu profilu un kvalitātes kritēriju pārskatīšanu, kā arī slimnīcu atbildības teritoriju un sadarbības tīklu definēšanu sadarbībā ar VARAM un plānošanas reģioniem.
2024.gadā pabeigts pilotprojekts par valsts līdzdalību SIA “Daugavpils reģionālā slimnīca”, nodrošinot valsts līdzdalību 80% apmērā. Šis modelis paredz uzlabot pakalpojumu pieejamību, cilvēkresursu plānošanu, pārvaldību, kopīgus iepirkumus, medicīnas tehnoloģiju koordināciju un vienotu atalgojuma sistēmu.
Līdz 2024. gada beigām tika izstrādāts ziņojums ar priekšlikumiem observācijas kritēriju ieviešanai, sadarbojoties ar stacionāro veselības aprūpes pakalpojumu sniedzējiem. Observācijas kritēriji ir nosūtīti ārstniecības iestādēm un NVD ir informējis ārstniecības iestādes, kas sniedz stacionāros veselības aprūpes pakalpojumus, par izstrādātajiem observācijas kritērijiem, vēršot uzmanību, ka pārskatītie pacientu observācijas kritēriji tiks ņemti vērā turpmākajā observācijas maksājumu sistēmas pārskatīšanā.
Lai stiprinātu ārstniecības procesa kvalitāti valstiskā mērogā, 2024. gadā tika pieņemts tiesiskais regulējums par metodiskās vadības institūcijām, nosakot to lomu kā vadošajām iestādēm konkrētās veselības aprūpes jomās. Metodiskās vadības institūcijas nodrošina vienotu pieeju diagnostikai, ārstēšanai un profilaksei, pārrauga ārstniecības kvalitāti un veicina jaunu, uz pierādījumiem balstītu ārstniecības metožu ieviešanu. 2024. gadā šis statuss tika piešķirts sešām iestādēm: psihiatrijā, bērnu psihiatrijā un pediatrijā, onkoloģijā, kardioloģijā, ģimenes medicīnā un traumatoloģijā un ortopēdijā.


[bookmark: _Toc209073671]3.Secinājumi

Pamatnostādņu īstenošanas starpposma izvērtējums apliecina, ka Latvija saskaras ar būtiskām grūtībām, uzlabojot sabiedrības veselību. Minētā faktiskā situācija nav negaidīta, tā ir ilgstoša. EK secinājumos par Latvijas politikas rezultātiem norāda: “Cilvēki Latvijā parasti dzīvo īsākas un mazāk veselīgas dzīves salīdzinājumā ar citām ES valstīm. Tas rada būtisku produktīvo gadu zaudējumu, kavējot valsts ekonomisko izaugsmi”.[footnoteRef:63] Diemžēl, ir arī tādi rezultatīvie rādītāji, kuri ir pasliktinājušies pat zem bāzes vērtības, vai tikai nedaudz uzlabojušies vairāku gadu garumā.  [63:  EK 2025.gada 4.jūnija pārskatā par Latvijas ekonomiskajām, sociālajām, nodarbinātības, struktūrpolitikas un budžeta politiku Pieejams: https://economy-finance.ec.europa.eu/document/download/0325cb3c-b119-4054-a186-568f0b41b016_en?filename=LV_CR_SWD_2025_214_1_EN_autre_document_travail_service_part1_v4.pdf] 

Apkopojot informāciju par Sabiedrības veselības pamatnostādnēs noteikto pasākumu izpildes līmeni, kā arī sasniegtajiem politikas un darbības rezultātiem, redzams, ka galveno veselības indikatoru izpilde ir neviennozīmīga — puse no rādītājiem uzrāda pozitīvu virzību, savukārt pārējie liecina par negatīvu dinamiku vai mērķa nesasniegšanu.
No sešiem galvenajiem indikatoriem:
· trīs rādītāji jau ir sasniegti – iedzīvotāju (15–74 gadi) īpatsvars, kuri savu veselības stāvokli vērtē kā labu vai diezgan labu (%), jaundzimušo vidējais paredzamais mūža ilgums un jaundzimušo paredzamā mūža ilguma īpatsvars no ES vidējā rādītāja (%)
· trīs rādītāji uzrāda negatīvu dinamiku – veselīgi nodzīvotie mūža gadi, pusaudžu īpatsvars, kuri savu veselību vērtē kā teicamu (%) un potenciāli zaudētie mūža gadi līdz 69 gadu vecumam – visi trīs rādītāji pēdējos gados (2022. un 2023.) pasliktinājušies, pārsniedzot bāzes vērtību.
Pamatnostādņu vidusposma izvērtējumā:
53 rezultatīvie rādītāji ir ar pozitīvu vērtējumu, no kuriem:
· 40 rādītāji jau uzskatāmi par izpildītiem, jo mērķa vērtība 2024. gadā ir sasniegta;
· 13 rādītājiem vēl nav pieejami dati par 2024. gadu, taču tendence liecina, ka mērķi uz 2024.gadu tiks sasniegti vai jau ir sasniegti iepriekšējos periodos.
· 2 rādītāji vērtējami kā neitrāli – lai gan uzrāda pozitīvu tendenci, šobrīd nav iespējams ar pietiekamu ticamību prognozēt mērķa sasniegšanu.
· 3 rādītājiem nav iespējams sniegt novērtējumu – nav pieejami salīdzināmi dati, pētījums nav veikts vai izmantota cita metodoloģija.
55 rezultatīvie rādītāji ir ar negatīvu vērtējumu, no tiem:
· 42 rādītājiem dati par 2024. gadu liecina, ka mērķis nav sasniegts;
· 13 rādītājam vēl nav pieejami dati par 2024. gadu, taču esošā tendence norāda, ka mērķa vērtība, visticamāk, netiks sasniegta.
Tādējādi, lai gan galvenie indikatori kopumā uzrāda neitrālu sniegumu, rezultatīvie rādītāji galvenokārt ir negatīvi. Viena no galvenajām problēmām ir nepietiekams un svārstīgs veselības aprūpes finansējums. Nozīmīgākais mērķis – nodrošināt finansējumu 5,5 % apmērā no iekšzemes kopprodukta (IKP) līdz 2024. gadam – nav sasniegts.
Pozitīvs progress vērojams rezultatīvo rādītāju jomās:
· atsevišķu infekcijas slimību kontrolē – akūtā B un C hepatīta, HIV un tuberkulozes rādītāji pietuvojas izvirzītajiem mērķiem,
· iesaistīto pašvaldību NVPT un izglītības iestāžu NVVST. 
Mazāk veiksmīga īstenošana novērojama rezultatīvo rādītāju jomās:
· sabiedrības veselības paradumu maiņā – īpaši attiecībā uz atkarību izraisošo vielu lietošanu un procesu atkarībām, un veselīgu dzīvesveidu, 
· vakcinācijas aptveres rādītājos – vairumā gadījumu tie pasliktinājušies, iespējams, dezinformācijas ietekmē,
· veselības aprūpes pakalpojumu un personāla (māsu) pieejamībā –īpaši finansējuma trūkuma dēļ.
Ņemot vērā, ka Pamatnostādnes tika izstrādātas epidemioloģiski un sociāli sarežģītā laikā – Covid-19 pandēmijas apstākļos –, noteiktie mērķi un uzdevumi dažos gadījumos nav korelējuši ar īstenošanas iespējām, ietekmējot izpildes tempu un apjomu.
Kopumā Pamatnostādnes to ieviešanas vidusposmā uzskatāmas par neīstenotām trūkstošā finansējuma dēļ. Jāmin arī būtiskie ārējie faktori – karš Ukrainā un Covid-19 pandēmijas ilgtermiņa sekas –, kas joprojām ietekmē veselības rādītājus, īpaši iedzīvotāju pašsajūtu, psihisko veselību un citus ar dzīves kvalitāti saistītus aspektus.
EK rekomendē Latvijai 2025. un 2026. gadā: “Stiprināt veselības aprūpes sistēmas atbilstību un pieejamību, lai uzlabotu veselības rezultātus, tostarp nodrošinot papildu cilvēkresursus un finanšu resursus, paplašinot likumā noteikto pabalstu paketi un samazinot pacientu tiešos maksājumus.”[footnoteRef:64] [64:  EK 2025.gada 4.jūnija pārskatā par Latvijas ekonomiskajām, sociālajām, nodarbinātības, struktūrpolitikas un budžeta politiku (Brussels, 4.6.2025  COM(2025) 214 final Recommendation for a COUNCIL RECOMMENDATION on the economic, social, employment, structural and budgetary policies of Latvia {SWD(2025) 214 final})Pieejams: https://commission.europa.eu/document/download/d4c6c6b3-d353-4b87-a408-2c02b7c2ff7e_en?filename=COM_2025_214_1_EN_ACT_part] 

